India in Raajje ah $1.4 billion dollaru ge credit facility eh dhenee | Mihaaru\nއިންޑިއާއިން ރާއްޖެއަށް 1.4 ބިލިޔަން ޑޮލަރުގެ ކްރެޑިޓް ފެސިލިޓީ ހަމަޖައްސައިދީފި\n17 ޑިސެމްބަރ 2018 - 13:39\nރާއްޖެއަށް 1.4 ބިލިޔަން ޑޮލަރުގެ ކްރެޑިޓް ފެސިލިޓީއެއް ދޭން އިންޑިއާ އިން ނިންމައިފި އެވެެ.\nއިންޑިއާއިން 21 ބިލިއަން ރުފިޔާގެ ކްރެޑިޓް ފެސިލިޓީ ހަމަޖައްސައިދޭނެކަން އިއުލާން ކުރެއްވީ ރައީސް އިބްރާހިމް މުހައްމަދު ސޯލިހް މިހާރު އެ ގައުމަށް ކުރައްވަމުން ގެންދަވާ ރަސްމީ ދަތުރުފުޅުގައި އެމަނިކުފާނާ ބައްދަލުކުރެއްވުމަށް ފަހު ބޮޑުވަޒީރު ނަރެންދުރާ މޯދީ އެވެ.\nމޯދީ އެކަން އިއުލާނު ކުރެއްވީ ދެ ލީޑަރުންގެ ބައްދަލުވުމަށް ފަހު ދެއްވި ގުޅިފައިވާ ބަޔާނުގަ އެވެ.\nއިންޑިއާގެ ބޮޑުވަޒީރު ވިދާޅުވީ، 1.4 ބިލިއަން ޑޮލަރުގެ ކްރެޑިޓް ފެސިލިޓީ އަކީ ރާއްޖޭގެ ބަޖެޓުގެ ދަތިކަމަށް ދިން އެހީއެއްގެ އިތުރުން އިޖުތިމާއީ އަދި އިގްތިސޯދީ ތަރައްގީއާ ގުޅޭ ކަންކަމަށް ކަމށެވެ. އަދި ފައިސާ ބަދަލުކުރުމުގެ ކަންކަން ވެސް އެ އެހީގެ ތެރެއިން ކުރިއަށް ގެންދާނެ ކަމަށް އޭނާ ވިދާޅުވި އެވެ.\nރައީސްގެ ދަތުރުފުޅުގައި މިއަދު ވަނީ ދެ ގައުމުން ގިނަ އެމްއޯޔޫތަކެއްގައި ސޮއިކޮށްފަ އެވެ. ދެ ގައުމުން އެއްބާރުލުން އިތުރުކުރަން ނިންމި ދާއިރާތަކުގެ ތެރޭގައި ސިއްހީ، ތައުލީމީ އަދި ދިފާއީ ދާއިރާ ހިމެނެ އެވެ.\nމިދިޔަ މަހުގެ 17 ވަނަ ދުވަހު ވެރިކަމާ ހަވާލުވެވަޑައިގެންނެވި ފަހުން ގައުމުން ބޭރަށް ކުރައްވާ ފުރަތަމަ ރަސްމީ ދަތުރުފުޅުގައި ރައީސް ރޭ ވަނީ އިންޑިއާގައި ދިރިއުޅޭ ދިވެހިންނާ ބައްދަލު ކުރައްވައިފަ އެވެ. އަދި އިންޑިއާގެ އިންވެސްޓަރުންނާ ބައްދަލު ކުރައްވައި، ރާއްޖޭގައި ހުރި ފުރުސަތުތަކާ ބެހޭ ގޮތުން މައުލޫމާތު ވެސް ދެއްވި އެވެ.\nރައީސްގެ ދަތުރުފުޅުގައި ބޮޑުވަޒީރު މޯދީގެ އިތުރުން އެގައުމުގެ ރައީސްއާ ވެސް ވަނީ ބައްދަލުކުރައްވައިފަ އެވެ. އިންޑިއާގެ ރިޔާސީ ގަނޑުވަރު ރާސްތުރަޕަތީ ބަވަންގައި ބޭއްވި ބައްދަލުވުންތަކަށް ފަހު ދެއްވި ގުޅިފައިވާ ބަޔާނުގައި ރައީސް ވިދާޅުވީ އދ.ގެ ސަލާމަތީ މަޖިލީހުގެ ދާއިމީ މެމްބަރަކަށް ވާން އިންޑިއާ ކުރަމުން އަންނަ މަސައްކަތަށް ރާއްޖެ އިން ތާއީދު ކުރާނެ ކަމަށެވެ.\nފިނޭންސް މިނިސްޓްރީ ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ނަރެންދުރާ މޯދީ\n156 ކޮމެންޓް, 220 ރިއެކްޝަންސް\nމި ލޯނުގެ ބޭނުން: 1.ޥެރިކަން ލިބުނުތާ 1 މަސްތެރޭ 1400މިލިޔަން ޑޮލަރުން ( 1400×15.42 =21،588 މިލިޔަން ރުފިޔާ) އިން އެދަރުވާލީ. އަދި އޮޅުވާލަންވެގެން ބައިބައަށްބަހައި ކޮނމް ބަޔަކަށް ނަމެއްދީގެން. ތިގޮތަށް އޮޅުވާލެވޭނީ ހަމަ އަލީވަހީދު އެބުނާ ދެބަންދިހާރިންނަށް އެކަނި. ދިވެހިރައްޔިތުންނަކަށް އޮޅުވައެއްނުލެވޭނެ. 2. އިންޑިއާ މަކަރާހީލަތުން މި ލޯނު ބޮލުގަ އަޅުވައިގެން ރާއްޖޭގެ އުތުރާދެކުނާ މެދުގަ މިލިޓަރީބޭސް އަޅައި 50 އަހަރު ތެރޭ ރާއްޖެ ދިރުވާލުން\nތި ބުނާ ކޮންކުރީޓު ތަރައްގީއަކީ ދެކޮޅު ޖެހޭ ގޮތައް އަދި އެ މަޝްރޫއަކުން އެ މަޝްރޫއެއްގެ ލޯން ދެއްކޭނެ ގޮތައް ފީސިބަލްކޮއް ރާވާފަ ހުރި މަޝްރޫއުތައް ހިންގަން ނެގުނު ލޯނުން ގެނައި ތަރައްގީ. މިސާލަކައް އެޔާޕޯޓު ގެ ލޯނު އެޔާ ޕޯޓުން ދެއްކޭނެ. އައިޖީއެމްއެޗް ލޯނު އެތަނުން 27 އަހަރުތެރޭ ދެއްކޭނެ. އިބޫ ހެދިހެން މަޝްރޫއެއް ފީސިބިލިޓީއެއް ނުހަދާ ގޮސް ކަނުބަނދެގެން ތިބެ އިންޑިއާއައް ދަރަނިވެރިވެގަތީކީއެއް ނޫން...ބޯ ކޮބާ؟\nކްރެޑިޓް ފެސިލިޓީ އެއް (ތިވަރުގެ)ހަމަޖައްސާފަ ބޭއްވުން ރަގަޅު، ކޮންކްރީޓް ތަރަށްގީގެ ލާރި ދައްކަން ފަށުނީމަ ވަރަށް ބުރަ ބޮޑުވާނެ.\nތި ބުނާ ކޮންކުރީޓު ތަރައްގީއަކީ ދެކޮޅު ޖެހޭ ގޮތައް އަދި އެ މަޝްރޫއަކުން އެ މަޝްރޫއެއްގެ ލޯން ދެއްކޭނެ ގޮތައް ފީސިބަލްކޮއް ރާވާފަ ހުރި މަޝްރޫއުތައް ހިންގަން ނެގުނު ލޯނުން ގެނައި ތަރައްގީ. މިސާލަކައް އެޔާޕޯޓު ގެ ލޯނު އެޔާ ޕޯޓުން ދެއްކޭނެ. އައިޖީއެމްއެޗް ލޯނު އެތަނުން 27 އަހަރުތެރޭ ދެއްކޭނެ. އިބޫ ހެދިހެން މަޝްރޫއެއް ފީސިބިލިޓީއެއް ނުހަދާ ގޮސް ކަނުބަނދެގެން ތިބެ އިންޑިއާއައް ދަރަނިވެރިވެގަތީކީއެއް ނޫން.\nރާއްޖެ ހިފުމަށް އެންމެ ބޮޑަށް މަސައްކަތްކުރާ ޤައުމަކީ އިންޑިޔާ.... ތިހުޅުވައިދިނީ އިންޑިޔާއަށް ރަނގަޅު ދޮރެއް.\nއެންމެ ބަހެއް: ސިއްކީމު.\nމި ގައުމަކީ ވެރިކަމައް އަރާމީހަކު ހިތުހުރިހާ ގޮތެއް ހަދަން އޮތް މުދާގަނޑެއް ކަމައް ހީފުޅުނުކުރައްވައްޗޭ އިންޑިއާ ސިފައިން ކިއެއްކުރަން ކޮންމެ ގައުމެއްގެ ސިފައިން ތިއްބަސް ވަގުތު ޖެހުނީމަ ނިކުންނާނަން އިންޝާ ﷲ\nލޯނު ލިބެނީ ޖީއެމްއާރު ފަދަ އިންޑިޔާ ސަރުކާރާ ގުޅިފައި އޮންނަ ކޮރަޕްޓު ކުންފުނި ތަކަށް ޕްރޮޖެކްޓް ދީގެން އެމެންގެ ހުރިހާ މިލިޓަރީ ބޭނުންތަށް މިތަނުން ހަމަޖެހެންޔާ. ވީމާ ކޮންމެ އިންޓަރެސް ރޭޓެއްގަ މި 'ލޯނު ފެސިލިޓީ' ހަމަޖެހުނަސް މިއީ ކޮރަޕްޝަން އަދި ގައުމަށް ގައްދާރު ވުން. ވަރަށް ސަލާން މިސަރުކާރަށް ވޯޓުލީ އެންމެނަށް.\nއިންޑިއާގެ އާބާދީގެ ވަނީ ޕަވަރޓީ ލެވަލް އަށް ވުރެ ދަށުގައި. އެމީހުނަށް 1.4 ބިލިއަން ޑޮލަރުގެ ކްރެޑިޓް ފެސިލިޓާއެއް ދޭން ރަނގަޅު. ރަށު މީހުންގެ ހާލު ރަނގަޅުކުރުމަށް އިސްކަން ނުދޭ ވެރިއަކު އެދުމެއްނެތި އެހެން ބަޔަކަށް ހެވެއް ނޭދޭނެ. ވަރަށް ސަލާމް.\nކަނަކު އަތްދަށުވިސް އިންޑިޔާ އަތްދަށު ވާކައް ނުވާނެ\nދިިވެހިި ރައްޔިިތުންގެ ހަތުރު ވޯރާވެރިިންގެ ކިިބައިިން ސަލާމަތް ކުރައްވާފާނދޭވެ. އަދި އެމީހުންގެ ފައިބުޑަށް ވެއްޓޭ ވެރިިން ބަލިިކަށިި ކުރައްވައިި ބާރު ނެތިި ކުރައްވާނދޭވެ. މިި ޖަހައިިދޭން ކެރޭނެ؟


Mass nukurigen ethake dhonye thibi iru mass ganna boat gai jaaga eh neh: Saneef - AO News\nމަސްނުކުރިގެން އެތަކެއް ދޯންޏެއް ތިބިއިރު މަސް ގަންނަ ބޯޓުގައި ޖާގައެއް ނެތް: ސަނީފް\nގދ. ތިނަދޫގައި މަސްނުކުރިގެން އެތަކެއް ދޯންޏެއް ތިބިއިރު މަސް ގަންނަ ބޯޓުގައި ޖާގައެއް ނެތްކަމަށް ވިދާޅުވެ ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ކަންބޮޑުވުން ފާޅުކުރައްވައިފިއެވެ.\nމިއަދު ސަނީފް ކުރެއްވި ޓުވިޓެއްގައި ވިދާޅުވީ ތިނަދޫ ނެރާ ދިމާލުގައި އޮތް މަސްކިރާ ބޯޓަށް މަސްނުކިރި، ބޯޓު ކައިރީ ތިބި މަސްދޯނިތައް އެތާ ތިބެންޖެހުމުގެ ސަބަބުން ތިނަދޫއަށް ފުރާ، ވަންނަ އުޅަނދުތަކަށްވެސް ދަތިތަކެއް ދިމާވަމުންދާކަމަށެވެ. “މަސްވެރިން އުއްމީދު ކުރި 1000 ޓަނުގެ މަސް ސްޓޯރޭޖް މި ޑިސެމްބަރު ގައި އަޅާނެކަމަށް ބުނެ މިނިސްޓަރ ޒަހާ އާއި ބައެއް ފަރާތްތަކުން އޮޅުވާލީކަމަށް ރައްޔިތުން ތުހުމަތު ކުރަން ޖެހުނީ ކޮން ބައެއްގެ ސަބަބުންތޯ” ވިދާޅުވެ ސުވާލު އުފައްދާފައެވެ.\nThinadhoo ga mass nukirigen ethakeh dhaoni thibi iru mass ganna boatugai jaaga eh nei.\nMassverin unmeedhu kuri 1000 tone ge mass storage mi december ga alhaane kamah bune M Zahaa aai baeh faraai thakun olhuvaa li kamah rayyithun thuhumathu kuran jehunee konbayeh ge sababun thoa? pic.twitter.com/jUrelOLRrl\n— Abdulla Saneef (@SaneefAbdulla) December 30, 2020\nމަސްވެރިންނަށް ދިމާވެފައިވާ ދަތިތަކުގެ ސަބަބުން ހައްލުނުވެ ގިނަ މައްސަލަތަކެއް ދިގުލައިގެން ދާކަމަށް ބުނެ މި ޑިސެމްބަރުމަހުގެ 22 ވަނަ ދުވަހު ގިނަ އަދަދެއްގެ މަސްވެރިންވަނީ މުޒާހަރާވެސްކޮށްފައެވެ. މި މުޒާހަރާގައި މަސްވެރިން ފާޅު ކުރަމުންދާ ޝުއޫރުތަކުގެ ތެރޭގައި މަސްވެރިންނަށް މަސް ކިރުމުގައި ދިމާވެފައިވާ ދަތިތައް ހައްލުކުރުމާއި، ބާނާ މަހަށް ހަމަ އަގު ހޯދައިދިނުމަށް ގޮވާލުން ހިމެނެ އެވެ. އަދި އުތުރުގައި މަސްގަންނަން ތަރައްގީ ކޮށްފައިވާ ށ. ކީކިމިނި ސަރުކާރުގެ ބެލުމުގެ ދަށަށް ގެނައުމާއި ފަސޭހައިން އައިސް ލިބޭޭނެ ގޮތެއް ހޯދައި ދިނުމަށް މަސްވެރިންވަނީ ގޮވާލާފައެވެ.\nރައްޔިތުންގެ އެދުމާއި އުންމީދާއި އެއްގޮތަށް ގަރާރާއި ދެކޮޅު- އެމްޕީ އަބްދު الله ސަނީފް\nއައްޑޫ ސިޓީގެ ތަރައްޤީއަށް ކުރެވޭ ކޮންމެ ކަމެއްގައި ހުވަދުއަތޮޅުގެ ރައްޔިތުންގެ ނަން ބޭނުން ނުކުރެއްވުން އެދެން – ސަންނަ


SunOnline: Conney ithuru ahareh Maziya gai madukurany\nޢަބްދުﷲ އައިމަން 16 Jul 2020, 12:23\nސެއިންޓް ވިންސެންޓްގެ ފޯވާޑް ކޯނެލިއަސް ސްޓެވާޓްގެ އެއްބަސްވުން އައު ކުރުމަށް މާޒިޔާއިން ބޭއްވި ހަފުލާގެ ތެރެއިން --- ފޮޓޯ/މާޒިޔާ\nމާޒިޔާ ސްޕޯޓްސް އެންޑް ރެކްރިއޭޝަނަށް މިދިޔަ ދެ ސީޒަނުގައި ވެސް ކުޅުނު ސެއިންޓް ވިންސެންޓްގެ ފޯވާޑް ކޯނެލިއަސް ސްޓެވާޓް (ކޯނޭ) ގެ އެއްބަސްވުން އިތުރު އަހަރަކަށް އައުކޮށްފި އެވެ.\nނިމިދިޔަ ސީޒަނުގައި މާޒިޔާއިން ދިރާގު ދިވެހި ޕްރިމިއާ ލީގު ޗެމްޕިއަންކަން ހޯދިއިރު ސްޓެވާޓް ވަނީ މުހިއްމު ގިނަ ގޯލުތަކެއް ޖަހައި ތަފާތު ދައްކާފަ އެވެ. އަދި އެހެންމެ މާޒިޔާއިން މިއަހަރުގެ އޭއެފްސީ ކަޕްގެ ގްރޫޕް ސްޓޭޖުން ޖާގައެއް ހޯދިއިރު، ކޮލިފައިންގ ބުރުގައި މާޒިޔާއިން ކުޅުނު މެޗުތަކުގައި ސްޓެވާޓް ވަނީ މޮޅު ކުޅުމެއް ދައްކާފައެވެ.\nމީގެ ކުރިން ރާއްޖޭގައި ކުޅޭ އެންމެ މޮޅު ބިދޭސީ ކުޅުންތެރިޔާގެ މަގާމު ވެސް ހޯދި ކޯނޭއާ އެކު މާޒިޔާއަށް ކުޅުނު އިތުރު ދެ ބިދޭސީ ކުޅުންތެރިންގެ ކޮންޓްރެކްޓް ވެސް ވަނީ މިހާރު ހަމަވެފަ އެވެ. އެއާ އެކު ކޯނޭ ހޯދުމަށް ސަރަހައްދީ ބައެއް ޓީމުތަކުން މަސައްކަތް ކޮށްފައިވާ އިރު ބަންގްލަދޭޝްގެ ގަދަބާރު ޑާކާ އަބަހާނީން ވަނީ އޭނާއަށް ހުށައެޅުމެއް ހުށައަޅާފަ އެވެ.\nކޯނޭ އެންމެ ފުރަތަމަ ރާއްޖެ އައިސް 2017 ވަނަ އަހަރު ކުޅުނީ މުހައްމަދު ނިޒާމް (ނިޒާމްބެ) ގެ ކޯޗު ކަމުގައި ޓީސީ ސްޕޯޓްސް ކްލަބަށެވެ. އެ ޓީމަށް އެ އަހަރު ބަންގްލަދޭޝްގައި ބޭއްވި ޝެއިހް ކަމާލް ކަޕް ޓީސީ އަށް ކާމިޔާބު ކޮށްދިނުމުގައި ކޯނޭ މޮޅު ކުޅުމެއް ދެއްކި އިރު ޖެހިގެން އައި އަހަރު އޭނާ ވަނީ މާޒިޔާއަށް ބަދަލުވެ ފޯމު ދަމަހައްޓާފަ އެވެ.\nމާޒިޔާއިން ސްޓެވާޓްގެ އެއްބަސްވުން އާކުރި ނަމަވެސް، އެޓީމުގެ މެސެޑޯނިއާގެ ކޯޗު މަރްޖާން ސެލުކޮސްލީގެ އެއްބަސްވުން ހަމަވުމުން އޭނާ ވަނީ ދޫކޮށްލާފައެވެ. މާޒިޔާއާއެކު ސެކުލޮސްކީ ހަދާފައިވާ އެއްބަސްވުން ހަމަވުމާއެކު، އޭނާ މިހާރު ވަނީ އެނބުރި ގައުމަށް ގޮސްފައެވެ. މި ދަނޑިވަޅުގައި ސެކުލޮސްކީގެ އެއްބަސްވުން އާ ނުކުރަން މާޒިޔާއިން ނިންމީ ކޮވިޑް-19 ގެ ސަބަބުން ކްލަބަކަށް ދިމާވެފައިވާ މާލީ ދަތިތަކާ ގުޅިގެންނެވެ.\nއެހެން ކަމުން މާޒިޔާގެ ވިސްނުން ހުރީ ދިވެހި ކޯޗަކާ ޓީމު ހަވާލުކުރާށެވެ. އަދި ވަރަށް އަވަހަށް އާ ކޯޗަކާ ޓީމު ހަވާލުކުރާނެ ކަމަށް އެ ޓީމުން މައުލޫމާތު ދެ އެވެ.


އެސް.ޓީ.އޯ ގައި ހިންގާ އެކިއެކި ހަރަކާތްތަކަށް 1 އަހަރު ދުވަހުގެ މުއްދަތަށް ކޭޓަރިންގ ސާރވިސް ދޭނެ ފަރާތެއްހޯދުމަށް ބޭނުންވެއެވެ. ވީމާ، މިބާވާތުގެ މަސައްކަތްކުރުމުގެ ފަންނީ އަދި ޢަމަލީ ތަޖުރިބާ ހުރި ފަރާތްތަކަށް ފުރުޞަތު ހުޅުވައިލަމެވެ.\nރަޖިސްޓަރީކުރުން: ރަޖިސްޓަރީ ކުރައްވަން ބޭނުންފުޅުވެލައްވާ ބޭފުޅުން 2017 މާރިޗު 13 ވަނަ ދުވަހުގެ 1100 ގެ ކުރިން އެސް.ޓީ.އޯ ހެޑް އޮފީހަށް ދުރުވެ ރަޖިސްޓަރީ ކުރައްވަންވާނެއެވެ.\nބީލަންކަރުދާސްދޫކުރުން: ރަޖިސްޓަރީ ކުރަައްވާފައިވާ ފަރާތްތަކަށް ބީލަންކަރުދާސް ދޫކުރާނީ 2017 މާރިޗު 13 ވަނަ ދުވަސް ނިމުމުގެ ކުރިން އީމެއިލުންނެވެ.\nމަޢުލޫމާތު ދިނުން: ރަޖިސްޓަރީ ކުރައްވާފައިވާ ފަރާތްތަކަށް 2017 މާރިޗު 14 ވަނަ ދުވަހުގެ 1430 ގައި މަޢުލޫމާތު ދިނުމުގެ ބައްދަލުވުމެއް އެސް.ޓީ.އޯ ހެޑް އޮފީހުގައި އޮންނާނެއެވެ.\nސުވާލާއިޖަވާބު: ރަޖިސްޓަރީ ކުރެއްވުމަށްފަހު ހުށަހަޅުއްވަން ބޭނުންފުޅުވެލައްވާ ސުވާލުތައް 2017 މާރިޗު 19 ވަނަ ދުވަހުގެ 0900 ގެ ކުރިން އީމެއިލް މެދުވެރިކޮށް ފޮނުވަންވާނެއެވެ. އަދި 2017 މާރިޗު 20 ވަނަ ދުވަސް ނިމުމުގެ ކުރިން ޖަވާބުދާރީ ވެވޭނެއެވެ.\nބީލަންކަރުދާސް: ބީލަންކަރުދާސް ހުޅުވުން އޮންނާނީ 2017 މާރިޗު 26 ވަނަ ދުވަހު 1400 ގައި އެސް.ޓީ.އޯގެ ހެޑް އޮފީހުގައެވެ. ބީލަން ކަރުދާސް ހުށަހެޅުމުގެ ސުންގަޑީގެ ފަހުން ހުށަހަޅާ ބީލަން ކަރުދާސްތަކާއި، މަޢުލޫމާތު ފުރިހަމަނުވާ ބީލަން ކަރުދާސްތައް ބަލައިނުގަނެވޭނެ ކަމުގައި ދަންނަވަމެވެ.\nފޯނު: 3344321, 3344196


ތައި އެއަރވޭސްގެ ކެއުންތައް ލިބޭ ރެސްޓޯރަންޓެއް! ތައި އެއަރވޭސްގެ ކެއުންތައް ލިބޭ ރެސްޓޯރަންޓެއް!\nތައި އެއަރވޭސްގެ ކެއުންތައް ލިބޭ ރެސްޓޯރަންޓެއް!\nމަތިންދާބޯޓެއް ސިފަވާ ގޮތަށް ތައި އެއަރވޭސްއިން ހުޅުވި ރެސްޓޯރަންޓް\nކޯވިޑްއާއެކު ވައިގެ ދަތުރުފަތުރުކުރުން އެއްކޮށް ހުއްޓިފައިވާއިރު، ތައިލެންޑްގެ ޤައުމީ އެއަރލައިން، ތައި އެއަރވޭސްގެ މަތިންދާބޯޓުތައް ގްރައުންޑްކޮށްފައި އޮންނަތާ މިހާރު އެތައް މަހެއްވަނީ ވެފައެވެ. އެގޮތުން މިއަހަރުގެ އޭޕްރީލްމަހުގެ4ވަނަ ދުވަހުން ފެށިގެން ތައި އެއަރވޭސްގެ ހުރިހާ ޕެސެންޖަރ ފްލައިޓްތައް ވަނީ ހުއްޓާލާފައެވެ. ފްލައިޓްތައް ހުއްޓާލިނަމަވެސް، މަތިންދާބޯޓުން ލިބޭ ކެއުންތައް ރަހަ ބަލާލުމަށް ބޭނުންވާ ފަރާތްތަކަށް ތައި އެއަރވޭސްއިން މިވަނީ ޚާއްސަ ރެސްޓޯރަންޓެއް ހުޅުވާފައެވެ.\nތައިލެންޑުގައި ހުންނަ ތައި އެއަރވޭސްގެ ހެޑް އޮފީހުގައި ފްލައިޓެއް ސިފަވާ ގޮތަށް މިމަހުގެ3ވަނަ ދުވަހު ހުޅުވި ރެސްޓޯރަންޓްގައި ތައި އެއަރވޭސްގެ ފްލައިޓްތަކުން ލިބޭ ހުރިހާ ކެއުމެއް ލިބެން ހުރެއެވެ. ރެސްޓޯރަންޓަށް ވަންނަން ހުންނަނީ ފްލައިޓްތަކަށް އެރުމަށް ބޭނުންކުރާ ކަހަލަ ސިޑީއެކެވެ.\nމަތިންދާބޯޓެއް ސިފަވާ ގޮތަށް ތައި އެއަރވޭސްއިން ހުޅުވި ރެސްޓޯރަންޓަށް ވަންނަ ބަޔަކަށް ކެބިން ކުރޫއިން މަރުހަބާ ކިޔަނީ\nމިރެސްޓޯރަންޓަށް ވަނުމުން އެމީހުންނަށް މަރުޚަބާ ކިޔުމަށް ތިބެނީ ފްލައިޓްތަކުގެ ކެބިން ކުރޫއިންނެވެ. އަދި މިރެސްޓޯރަންޓް ޑިޒައިންކޮށްފައިވަނީ މަތިންދާބޯޓުގެ އެކި ބައިތަކުންކަމަށްވާއިރު، ރެސްޓޯރަންޓަށް ވަންނަ ކޮންމެ މީހަކަށް އިހްސާސްކުރެވޭނީ ފްލައިޓެއްގައި އިނދެވޭނެހެނެވެ. އަދި ކަސްޓަމަރުންނަށް އިކޮނޮމީ ކްލާސްއާއި ފަސްޓްކްލާސް ސީޓްތައް ނެގުމުގެ ފުރުޞަތުވެސް އޮވެއެވެ.\nމަތިންދާބޯޓެއް ސިފަވާ ގޮތަށް ތައި އެއަރވޭސްއިން ހުޅުވި ރެސްޓޯރަންޓުން ލިބޭ ބައެއް ކެއުންތައް\nމިރެސްޓޯރަންޓަކަށް ގިނަ ބައެއްގެ ސަމާލުކަން ލިބިފައިވާއިރު، ކޮންމެ ދުވަހަކުވެސް އެތައް ބަޔަކު މި ރެސްޓޯރަންޓަށް ޒިޔާރަތްކުރާކަމަށް ތައި އެއަރވޭސްއިން ބުނެއެވެ.\nރެސްޓޯރަންޓުން ޚިދުމަތް ހޯދި ބައެއް ފަރާތްތަކުން ބުނީ، ފްލައިޓްތަކުގައި ލިބޭ ކެއުން ވަގުތުން ކައްކާލައިގެން ކާން ލިބުމަކީ ވަރަށް ބޮޑު ހިތްހަމަޖެހުމެއްކަމަށެވެ.\nތައި އެއަރވޭސްއިން ބުނީ މި ރެސްޓޯރަންޓުގެ ސަބަބުން އެއަރލައިންނަށް ލިބޭ ގެއްލުން ކޮންމެވެސް ވަރަކަށް ފޫބެއްދޭނެކަމަށެވެ. އަދި ކުރިއަށްއޮތްތަނުގައި ތައި އެއަރވޭސްގެ އިތުރު އޮފީސްތައް މިފަދަ ރެސްޓޯރަންޓްތަކަށް ބަދަލުކުރުމަށް ވިސްނަމުންދާކަމަށްވެސް ތައި އެއަރވޭސްއިން ބުނެއެވެ.


Eemaankamuge test | #Dhiislam\n1 year ago |0comment| October 30, 2016\nމިޒަމާނުގެ ތަރައްޤީވެފައިވާ ޤައުތަކުގައި ދިރިއުޅޭ ގިނަ މީހުން، ބައްޔެއް ނުޖެހުނުކަމުގައިވިޔަސް، އާންމުގޮތެއްގައި އަހަރަކު އެއްފަހަރު މުޅި ހަށިގަނޑުގެ މެޑިކަލް ޗެކަޕެއް ހަދައެވެ. މިކަން ކުރަނީ ހަށިގަނޑުގެ އެއްވެސް ހިސާބެއްގައި ބައްޔެއް ހުރިކަން ނުވަތަ އުފެދެންއުޅޭކަން އަވަހަށް ދެނެގަނެ، ރައްކާތެރިކަމުގެ ފިޔަވަޅުއެޅުމުގެ ގޮތުންނެވެ.\nބަލަމާހިނގާށެވެ! މެޑިކަލް ރިޕޯޓުން ހަށިގަނޑު އެއްވެސް ހިސާބެއްގައި ނުރައްކާތެރި ބައްޔެއްގެ ޢަލާމާތެއް ހުރިކަމަށް ދައްކައިފިނަމަ، ރައްކާތެރިކަމުގެ ގޮތުން އެމީހަކު ޢަމަލުކުރަންވީގޮތުގެ އިރުޝާދު ޑޮކްޓަރުން ދެއްވާނެއެވެ. އަދި ވަރަށް ގިނަފަހަރު އެބައްޔާ ދެކޮޅަށް ބޭނުންކުރާނެ ބޭސްވެސް ލިޔެދެއްވާނެއެވެ. އެބަލީގެ ޢަލާމާތްތައް ނުފިލާހައި ހިނދަކު، ރައްކާތެރިކަމުގެ ފިޔަވަޅާއި، ފަރުވާ މެދުކެޑުމެއްނެތި ކުރިއަށް ގެންދަން ޖެހެއެވެ. ބައެއްފަހަރު އިންސާނާގެ ފަހު ނޭވަޔާއި ހަމައަށްވެސް މި މަސައްކަތް ކުރިއަށްގެންދަން ޖެހެއެވެ.\nހަމަ މިބީދައިން ކޮންމެ މުސްލިމަކުވެސް އެމީހެއްގެ “އީމާންކަމުގެ ޓެސްޓު” ބަރާބަރަށް ހަދަންޖެއެވެ. މި ޓެސްޓު ހަދަން ޖެހެނީ ޖިސްމާނީ ޓެސްޓުގޮތަށް އަހަރަކު އެއްފަހަރަކު ނޫނެވެ. އަދި ކިއެއްތަ! ދުވާލަކު ފަސްފަހަރު ކޮންމެ ނަމާދެއްގެ ވަގުތުގައެވެ. ފަހަރެއްގައި މީހަކު ސުވާލު ކޮށްފާނެއެވެ. އެހާ ގިނައިން “ޓެސްޓު” ހަދަންޖެހެނީ ކީއްވެ ހެއްޔެވެ؟ ޖަވާބަކީ ބަލިޖެހުމުގެ ފުރުޞަތު ބޮޑުކަމުންނެވެ. ހަށިގަނޑަށް ކާނާ ބޭނުންވަނީ އާންމުގޮތެއްގައި ރެއަކާއި ދުވާލު ތިން ފަހަރުއެވެ. ނަމަވެސް ސީދާ މަގުން ކައްސައިލުމުގެ ފުރުސަތު ކޮންމެ ސިކުންތަކުވެސް އޮވެއެވެ. އެހެންކަމުން މަގުފުރެދުމުން ރައްކާތެރިވުމަށްޓަކައި ކޮންމެ ދުވަހަކުވެސް މަދުވެގެން ސަތާރަ ފަހަރު (اهْدِنَا الصِّرَاطَ الْمُسْتَقِيمَ) ގެ “އެންޓިބަޔޮޓިކް” ބޭނުންކުރަން ޖެހެއެވެ.\nދެން އޮތް ސުވާލަކީ މިބަލީގެ އަސަރުތައް ފެނިއްޖެނަމަ އޭގެ ފަރުވާއަކީ ކޮބައިތޯއެވެ؟ ޖަވާބަކީ އާޚިރަތުގެ މަތިން ހަނދާންކުރުމާއި، ﷲ ތަޢާލާގެ ކުރިފުޅުމައްޗަށް ހުއްޓި ޖަވާބުދާރީ ވާންޖެހޭނެކަމުގެ ތަޞައްވުރެވެ. މިތަޞައްވުރު ވަރުގަދަވީ މިންވަރަކުން ހެޔޮކަމުގެ މަގުގައި ހިނގުމަށް ފަސޭހަވެގެންދާނެއެވެ. ކީރިތި ޤުރުއާނުގެ މާނައަށް ވިސްނައި ފިކުރުމަށްވުރެ މޮޅު ގޮތެއް މިތަޞައްވުރު ވަރުގަދަކުރުމަށްޓަކައި ނުވެއެވެ.\nއަޞްލު ލިޔުއްވީ: އަބޫ މުޙައްމަދު މުޞްޢަބް


ގައުމުގެ ހައްގުގައި އުމުރު ދުވަހަށްވެސް ޖަލުގައި އޮންނަވަން ޔާމީން ތައްޔާރު: އަދުރޭ – Dhen.mv\nގައުމުގެ ހައްގުގައި އުމުރު ދުވަހަށްވެސް ޖަލުގައި އޮންނަވަން ޔާމީން ތައްޔާރު: އަދުރޭ\nގައުމުގެ ހައްގުގައި އުމުރު ދުވަހަށްވެސް ޖަލުގައި އޮންނަވަން ކުރީގެ ރައީސް އަބްދުﷲ ޔާމީން ތައްޔާރަށް ހުންނެވި ކަމަށް ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއިދިކޮޅު ކޯލިޝަނުން ރޭ ދ. ކުޑަހުވަދޫގައި ބޭއްވި ޖަލްސާއެއްގައި ވާހަކަ ދައްކަވަމުން އަދުރޭ ވިދާޅުވީ މިދިޔަ ބުރާސްފަތި ދުވަހު ޔާމީންއާ ބައްދަލުކުރުމުގެ ފުރުސަތު ލިބި ދެ ގަޑިއިރު ވަންދެން ވާހަކަދެއްކި ކަމަށާއި އެމަނިކުފާނު ހުންނެވީ ވަރަށް ސާބިތު ކަމާއެކު ކަމަށެވެ.\nއެގޮތުން ގައުމާއި ދީނުގެ ހައްގުގައި އުމުރު ދުވަހު ޖަލުގައި އޮންނަވަން ޖެހުނަސް އޮންނަވާނީ ވަރަށް ސާބިތުކަމާއެކުކަން ޔާމީން ހާމަކުރެއްވި ކަމަށް އަދުރޭ ވިދާޅުވިއެވެ. އަދި މައިބަދައިގެ ރިއްސާތީ، ކޮނޑުހުޅުގައި ރިއްސާތީ، އުނަގަނޑުގައި ރިއްސާތީ ރާއްޖޭން ބޭރަށް ވަޑައިގަތުމުގެ ވިސްނުންފުޅެއް އެމަނިކުފާނު ނުގެންގުޅުއްވާ ކަމަށް އަދުރޭ ވިދާޅުވިއެވެ.\n"ރާއްޖެ އިން ބޭރަށް ވަޑައިގަތުމުގެ ބަދަލުގައި ރައީސް ޔާމީން ބޭނުންފުޅުވަނީ ގައުމާއި ދީނުގެ ހައްގުގައި އަލުން އަނބުރާ ދިވެހިން އެދޭ ދިވެހިރާއްޖެ ދިވެހިންނަށް ހޯދައިދިނުމަށް" އަދުރޭ ވިދާޅުވިއެވެ.\nއަދުރޭ ވިދާޅުވީ ޔާމީން މިނިވަންކުރަން ކުރަންޖެހޭ އެންމެ މުހިންމު ކަމަކީ އަންނަ ލޯކަލް ކައުންސިލް އިންތިޚާބު އިދިކޮޅު ކޯލިޝަނަށް ކާމިޔާބުކޮށްދިނުން ކަމަށްވެސް އަދުރޭ ވިދާޅުވިއެވެ.\nރައީސް ޔާމީންގެ މައްޗަށް މަނީ ލޯންޑަރިންގެ ކުށް ސާބިތުވާ ކަމަށް ކަނޑައަޅައި ފަސް އަހަރު ދުވަހުގެ ޖަލު ހުކުމެއް އިއްވީ މިދިޔަ ނޮވެމްބަރު މަހުގެ 28ވަނަ ދުވަހުއެވެ. ފަސް އަހަރަށް ޖަލަށްލުމުގެ އިތުރުން ހަ މަސް ދުވަހުގެ ތެރޭގައި ފަސް މިލިއަން ޑޮލަރުގެ ޖޫރިމަނާއެއް މީރާއަށް ދައްކަން ވެސް ހުކުމުގައި ބުނެފައިވެއެވެ. މި ހުކުމް ހައިކޯޓުގައި އިސްތިއުނާފްކޮށްފައިވާއިރު، ޔާމީންގެ އެކައުންޓްގައި ހުރި ފައިސާ ދައުލަތަށް ނަގަން ކޯޓު އަމުރެއް ނެރެ ދިނުމަށް އެދި ޕްރޮސެކިއުޓާ ޖެނެރަލްގެ އޮފީހުން ކްރިމިނަލް ކޯޓުގައި މިދުޔަ ބުރާސްފަތި ދުވަހު ވަނީ އެދިފައެވެ.


30 aharah fahu Ramadan Cricket Carnival Cancel kohfi - vNews.mv\n30 އަހަރަށްފަހު ރަމަޟާން ކްރިކެޓް ކާނިވަލް ކެންސަލްކޮށްފި\nއިސްމާޢީލް ޝާހު 26 April 2020, 20:33\nކޮވިޑް-19 ގެ ނުރައްކާ ބޮޑުވުމާއެކު ކްރިކެޓް ބޯޑް އޮފް މޯލްޑިވްސްއިން އިންތިޒާމުކޮށްގެން ކޮންމެ އަހަރެއްގެ ރަމަޟާންމަހު ބާއްވަމުން އަންނަ ކްރިކެޓް ކާނިވަލް 30 އަހަރަށްފަހު ފުރަތަމަ ފަހަރަށް ނުބާއްވަން ނިންމައިފިއެވެ.\nމިއީ 1990 ވަނަ އަހަރު ބާއްވަން ފެށި މި ކާނިވަލް ކެންސަލް ކުރި ފުރަތަމަ ފަހަރެވެ. މީގެއިތުރުން ރަމަޟާންމަހު ބާއްވަމުން އަންނަ ވެޓަރަންސް މުބާރާތްވެސް މިއަހަރު ނޯންނާނެއެވެ.\nކްރިކެޓް ކާނިވަލްގައި ކޮންމެ އަހަރަކުވެސް ތިން މުބާރާތެއް ކުޅެއެވެ. އެއީ އޯޕަން ޓޭޕްބޯލް ކްރިކެޓް މުބާރާތާއި، ކުންފުނިތަކަށް ހުޅުވާލައިގެން ބާއްވާ ކޮމްޕެނީ ޓޭޕްބޯލް ކްރިކެޓް މުބާރާތާއި، ސަރުކާރު އޮފީސްތަކުގެ މެދުގައި ބާއްވާ އޮފީސް ޓޭޕްބޯލް ކްރިކެޓް މުބާރާތެވެ.\nމި މުބާރާތަކީ އަހަރުތެރޭ ބާއްވާ އެންމެ ފޯރިގަދަ ކްރިކެޓް މުބާރާތެވެ. މި މުބާރާތަށް ކައިރި ގައުމުތަކުގެ ވަރުގަދަ ކުޅުންތެރިން ކޮންމެ އަހަރަކުވެސް އަންނައިރު ސަރުކާރުގެ މަތީފަންތީގައި ފާހަގަކޮށްލެވޭ ފަރާތްތައް މި މުބާރާތުގައި ކޮންމެ އަހަރަކުވެސް ބައިވެރިވެއެވެ.\nކޮރޯނާވައިރަސް ކްރިކެޓް ކުޅިވަރު


Saudi In Ves Sarukaaraai Gulhumeh Baavvan Beynumeh Nuvey - Idhikolhu Coalition - Vaguthu\nސައުދީ އިން ވެސް ސަރުކާރާއި ގުޅުމެއް ބާއްވަން ބޭނުމެއް ނުވޭ - އިދިކޮޅު ކޯލިޝަން\nރާއްޖޭން ގާތް ގުޅުމެއް ބޭއްވި ސައުދީ އަރަބިއްޔާގެ ސަރުކާރުން ވެސް މިހާރު ދިވެހި ސަރުކާރާއި އެއްވެސް ގުޅުމެއް ބާއްވަން ބޭނުން ނުވާކަމަށް ގުޅިފައިވާ އިދިކޮޅު އިއްތިހާދުން ބުނެފިއެވެ.\nމ. ކުނޫޒުގައި އިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލުވުމެއްގައި ރައްޔިތުންގެ މަޖިލީހުގެ ކުރީގެ މެމްބަރު އަދި އެމްޑީޕީގެ ޑެޕިއުޓީ ޗެއާޕާސަން އަހުމަދު އަބްދުﷲ ވިދާޅުވީ ރާއްޖެ އިން ގާތް ގުޅުމެއް ބޭއްވި ސައުދީ ސަރުކާރުން ވެސް މިހާރު ދިވެހި ސަރުކާރާ އެއްވެސް ގުޅުމެއް ބާއްވަން ބޭނުން ނުވާކަމަށާއި ސައުދީއަށް ވަޑައިގެން މަންދޫބަށް އެ ގައުމުގެ އެއްވެސް އިސް ބޭފުޅަކާއި ބައްދަލު ނުވާ ކަމަށެވެ.\nމަންދޫބުންނަށް ގައުމުތަކުން ދެނީ ބީރު ކަންފައްތެއް ކަމަށާއި ބަދަލުގައި ސައުދީގެ ރައްޔިތުން ރާއްޖެއަށް ދަތުރު ކުރުމުގައި ރައްކާތެރިވުމަށް އެދި ޓްރެވަލް އެޑްވައިޒަރީއެއް ނެރެފައިވާ ކަމަށް އަހުމަދު އަބްދުﷲ ވިދާޅުވިއެވެ.\nއަދި ސަރުކާރުގެ އަމަލުތަކަށް ތާއިދުކޮށް ޗައިނާއިން މިހާތަނަށް އެއްޗެއް ބުނެފައި ނުވުމަކީ އެ ގައުމުގެ އެއްބާރުލުން ވެސް ސަރުކާރަށް ނެތްކަން އަންގައިދޭ ކަމެއް ކަމަށް އޭނާ ވިދާޅުވި އެވެ.\nއަހުމަދު އަބްދު ﷲ ވިދާޅުވީ ރާއްޖޭގެ އެތެރޭގެ ކަންތައްތަކުގެ ތެރެއަށް އެ ގައުމުން ވަންނަން ބޭނުން ނުވާ ކަމަށް ބުނުމަކީ ވެސް ސަރުކާރަށް ފުރަގަސް ދިނުން ކަމަށެވެ.\nރާއްޖޭގެ ހާލަތާއި އަދި ހިނގަމުންދާ ކަންތައްްތަށް ބޭރުގެ ގައުމުތަކަށް ހިއްސާ ކުރަން ރައީސް އަބްދުﷲ ޔާމީންގެ ފަރާތްޕުޅުން ހާއްސަ މަންދޫބެއްގެ ގޮތުގައި ސައުދީއަށް ވަޑައިގެންނެވީ ފިޝަރީޒް މިނިސްޓަރު މުހައްމަދު ޝައިނީއެވެ.\nއެމްޑީޕީގެ ޑެޕިއުޓީ ޗެއާޕާސަން މިހެން ވިދާޅުވި ނަމަވެސް މިއަދު ހެނދުނު މިނިސްޓަރު ޝައިނީ ރާއްޖެ ވަޑައިގެން ކުރެއްވި ޓްވީޓެއްގައި ވަނީ ސައުދީ ދަތުރަކީ ވަރަށް ކާމިޔާބު ދަތުރެއް ކަމަށް ވިދާޅުވެފައެވެ. އެގޮތުން މުހިންމު ބައްދަލުވުންތަކެއް ވެސް މި ދަތުރުގައި ބޭއްވުނު ކަމަށް މިނިސްޓަރު ވިދާޅުވިއެވެ.\nމިހާރު ހިނގަމުންދާ ކަންކަމާ ގުޅޭ މައުލޫމާތު ދޭން ސަރުކާރުން ވަނީ ސައުދީ އަރަބިއްޔާގެ އިތުރުން ޕާކިސްތާން އަދި ޗައިނާއަށް ވެސް މަންދޫބުން ފޮނުވާފަ އެވެ. އެގޮތުން ފިޝަރީޒް މިނިސްޓަރު މުހައްމަދު ޝައިނީ ސައުދީ އަރަބިއްޔާއަށް ވަޑައިގެންނެވި އިރު އިކޮނޮމިކް މިނިސްޓަރު މުހައްމަދު ސައީދު ހުންނެވީ ޗައިނާގަ އެވެ. އަދި ފޮރިން މިނިސްޓަރު ޑރ. މުހައްމަދު އާސިމް ވަޑައިގަތީ ޕާކިސްތާނަށެވެ.\nފެބުރުއަރީ 10, 2018 14:30\nމުޒާހަރާ ތެރޭން5މީހަކު ހައްޔަރުކޮށްފިތޭ އެހެންތޭ ރަންރީނދޫ ޓްވިޓަރޭ މުޅިން ވެސް ތިޔާ އުޅެނީ މާލެ އަށް އަރާތިބި ބަނޑު އަކިރި ދަ ކަންޓްރީ ސައިޑޭ މެން ދޯ. ހައްޔަރު ކުރި5މީހުން މިއަދު ދޯ މިރޭ އޭގެ3ގުނަ ދެން ތަމެން ގުނަން ތިބޭތި ނަވަތަ ދަސް ކޮށްގެން އިނގޭތޭ. ނަވާރަ އާއި އޮނަވިހި އެއީ ދެ ނަމްބަރެއް ނޫނޭ އެއީ އެއް ނަމްބަރެކޭ ދެން ތަމެން ނަށް ތިޔާ ހުރީ އެއް ކެންޑިޑޭޓް ރަނގަޅަށް ނެރެވިފައޭ ރަންރީނދޫ ޓްވިޓަރޭ މަަހަށް ދޭބަލަ މަހަށް މަހަށް މަހަށް ދޭބަލަ.\nފެބުރުއަރީ 10, 2018 14:40\nދެން ރަގަޅެނުން.. އެހެންވީމަ އަވަހަށް އަރަންވީނުން ތާއިދުތިކުރާ ސިފައިން... އިންޑިޔާއަށް ތިކަންއަންގާ. ހިންދީބަހުން ތިވާހަކަ ބުނައްޗޭ.. ބުނޭ އާއިއޭނާ.. އާކަރު ރިޔާސަތުކީ ކުރުސީ ޕަކަޅުކަރު ސޫލާސިރާޒުސޭ ހަވާލޭކަރުނާ.. ހަމާރީ ގުންޑޯންކޭ ގަމާރުހޭ.. ވެރިކަންކުރާކޭ މާލޫމްނެހީހޭ. އިސީލިޔޭ ހަމްގުންޑޯންކޯ ސިކާނޭކޭލިޔާ ތުމްލޯގު ޕެހެލޭ ކުރިސީސޭ ބޭޓުކަރު ވެރިކަންކުރާނޭކޭލިޔޭ ދިކާއޯނާ.. ހަަމާރީ މމއގަ ބޮހޮތު ޕެއިސާހޭ އެޕައިސާ އެއްކޮށް ކަހާލާކަރު ކިހިޖަހާލާ ތުމްލޯގޯންކޭ އިންޑިޔާމޭ ގެންދާނޭކޭލިޔޭ.. އޯކޭނުން.. ވަރަށް ސިމްޕަލް...\nފެބުރުއަރީ 10, 2018 14:42\nއެމްޑީޕީ އަކީ އޭގެ ތަބީއަތުގައިވެސް އިސްލާމްދީނުގެ އަސާސްތަކާއި ސަރުކާރާ ތޮޅުމާއި ފިތުނައާއި ގައުމުވަންތަކަން ވެސް އޮތްބައެއް ނޫނެވެ. ހުރުމަތްތެރި ވެގްންވާ ރަށްޔިތުންގެ މަޖްލީހަށް ޕިއްލޭ ކިޔާ އިންޑިއާ ދަރިކޮޅު މީހެއް ވައްދައިގެން އިސްލާމްދީނުގެ ހުކުމްތަކަށް ފާޅުގައި ދެކޮޅުހަދައި ގޮންޖެއްސެވި އިރު އެމްޑީޕީ މެމްބަރުން އަތްޖައްސަވަން ތިބި ތިބުމުން މިކަންކަން ހާމަވެގެން ދެއެވެ.\nފެބުރުއަރީ 10, 2018 14:44\nމިޒާތުގެ ކުޅަނދު މަދު ކުދި ކުދި އާބާދީ ތަކުން އަންނަ ގަމާރު އާލާތުން ދައްކާ ވާހަކަ ތަކަކީ އެެއީ ކަނޑުގައި އަޅާލާ ރޮނގު ތަކޭ ދެން މިއާލާތުން ނަށް ގްލޯބަލް ކޮމިއުނިޓީ ގައި ހިނގާ ކަންކަން އަދި ބަލަން ވެސް އެގުނީ އިހަށް ދުވަހު ނޫންތޭ ތަމެން އިހު އުޅުނު ގޮތަށް މަހަށް ދޭ ބަލަ ދެން މަހަށް މަހަށް މަހަށް ދޭބަލަ. އެވްރީ ވޯރޑް ޔޫ ސޭ އިޓްސް ރަބިޝް އެން ފޭކް އައި ވިލް ބީ ވޮޗިންގް އިޓް އޯއް ކާންޓް ޔޫ ސީ އިޓް އެވްރީ ވެލިއު ޔޫ ބްރޭކް ވީ ވިލް ބީ ތްރޯވިންގް ޔޫ ޓު ޖެއިލް ކަމޯން ބޭބީ ގިވް މީ ދަ ހޭންޑް ކަފް ބޭބީ ބޭބީ ޕްލީޒް ޕްލޭ ދަ ބޭސް ގިޓަރ އޮން ދަ ސްޓޭޖް އެން ޓޭކް ސްޓެޕް ޑާންސް ވިދް ދަ ގިޓަރ ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް އޯއް ކާންޓް ޔޫ ސީ އިޓް..\nފެބުރުއަރީ 10, 2018 14:50\nއެހެންތަ .. ކަލޭމެންތަ ދިޔައީ ސައުދީއަށް\nފެބުރުއަރީ 10, 2018 15:13\nވީގޮތަކީ މިކަލޭގެ ހޭލެވުނު އިރަށް ފެނުނީ ހުދުފޮށާ އަޅާފަހުރި މީހެއް. އެމީހާ ބުންޏޯ އެހެން. ވެދާނެ ފިލި އަންނި އަށް ފެނުން ސޮރުކަމަށް.\nފެބުރުއަރީ 10, 2018 15:07\nރާއްޖޭގެ އެތެރޭގެ ކަންކަމާ ނުބެހޭނެކަމަށް ބުނުމީ އެގައުމުތަކާ ރާއްޖެގެ ސަރުކާރާއޮތްގުޅުމަކީ ބަދަހި ޕްރޮފެޝަނަލް ގުޅުމެއްހަމާ އެގައުމުތަކުން ރާއްޖެއަށް އިޙުތިރަމްކުރާކަން ދައްކުޗައިދޭކަމެއް. އަދި ސަރުކާރުން ބޭރުގެނުފޫޒުތަކަށް ފުރުސަތުނުދޭކަން ސާވިތުކޮށްދޭ ދަލީލެއް. މިއީކީ ޚާއިނުންގެ ބައިގަނޑެއްމައްޗަށް އެކުލެވިނގެންވާ ސަރުކާރެއްނޫން. އަދި ގުޅުން އޮތީ އިންޑިއާކަހަލަ ތަހުޒީބުނުވާ ބާޢީ ، ޓެރަރިސްޓު ގައުމުތަކަކާ ނޫން. ޢިންޑިއާގެ އަޅުދާސްތު ނަޝީދާ އޭނާގެ ބައިންގަނޑު\nގައްދާރުންގެ މައި އިދާރާ ކެރަފާގޭ ފިލި އަންނި އިންޑިއާ ކައިރީ އާދޭސް ކުރާއިރުވެސް އިންޑިއާ ސިފައިން ރާއްޖެ ހިފަން އެ ނާންނަނީވެސް ބީރު ކަންފަތެއް ދޭތީ ކަން އަހްމަދު އަބްދުﷲ އަށް ވިސްނޭއިރު އެ ކެރަފާ އަންނި އަށް ނުވިސްނޭތީ ދެރައީ.\nފެބުރުއަރީ 10, 2018 15:10\nމިކަލޭގެ ތަންކޮޅެއް އިސްކޮޅުން ދިގު ނަމަ ރާއްޖޭގެ ރައްޔިތުންނަށް މިހާރު ނިދާލެވޭ ވަރަށް ވެސް ނުނިދޭނެ. މަނާފުކެއް ކަހަލަ ސޮރެކޭ މީ.\nފެބުރުއަރީ 10, 2018 15:51\nމީއަނެއްކާ އަނެއް ރޯނުއެދުރު. ބަލަގަ ކަލޭމެންގެ ރީނދޫ މުނާފިގު ވެރިކަން ކުރި ތިންއަހަރު ސަޢޫދިއްޔާ އެކަންޏެއްނޫނޭ ހުރިހާ ޢަރަބިގައުމު ތަކާވެސް އޮތީ ގުޅުންކެނޑިފައި ނޫންހޭ. އޭގެބަދަލުގައި ކަލޭމެން ގުޅުންބަދަހިކުރީ ފަރަންޖީންނާ ނޫންހޭ އެކަމުން ދިވެހިރާއްޖެ އަށާ ދިވެހިރައްޔިތުންނަށް ކުރި ފައިދާއެއް ނެތޭ. ޔަޢުނީ އެއިން ގައުމަކުން އެހީގެގޮތުގައި ޒައްރެއްގެ މިންވަރުވެސް ދިއްކޮށެއް ނުލައޭ ރައީސްޔާމީންގެ ވެރިކަމުގައި ޢަރަބި ގައުމުތަކާ ގާތްގުޅުމެއް ބޭއްވެވުމުގެ ނަތީޖާއެއްގެ ގޮތުން އެ ގައުމުތަކުން މާލީ ބޮޑެތި އެހީތަކެއް ދިވެހިރާއްޖެއަށް ފޯރުކޮށްދިނޭ. އެ ފައިސާ ސަރުކާރުން ޚަރަދު ކުރީ ހަމަ މިދިވެހިރާއްޖޭގެ ރައްޔިތުންގެ ފައިދާޔާ ލާބަޔާ މަންފާއަށޭ. ވީއިރު ކަލޭ ތިޔަހަދާ ބުހުތާން ދޮގު ގަބޫލު ކުރާނީ ހަމައެކަނި ރީނދޫ ބާޣީ ޕާޓީގެ މީހުންނޭ.


OLHUNBOLHUN: Usoolu rangalheh noon | Mihaaru\nރައްޔިތުންގެ މަޖިލީހުގެ ޖަލްސާއެއް ކުރިއަށް ގެންދަނީ: މިވަގުތު އެންމެ އިސްކަން ދީފައި ވަނީ އިންތިޚާބުތަކާ ބެހޭ ގާނޫނުތަކަށް ބަދަލު ގެންނަން.--- ފޮޓޯ: މަޖިލިސް\n03 ޖުލައި 2018 - 08:475comments\nރައީސް ނަޝީދުގެ ޝަރީޢަތް ހިނގަމުން ދަނިކޮށް ޝަރީޢަތް ކުރާ ކޯޓު ބަދަލުކުރި އެވެ. ޝަރީޢަތް ކުރުމަށް ހެދިފައި އޮންނަ ގަވައިދަށް އިޞްލާޙެއް ގެނެވިގެން ގަވައިދު ވެސް ބަދަލުކުރި އެވެ. އިއްތިފާގުން ކަންތައް ދިމާކުރި ގޮތުން އެ ޝަރީޢަތް ކުރެއްވި ދެ ބޭފުޅުންނަށް މާ ގިނަ ދުވަސްތަކެއް ނުވަނީސް ވަޒީފާގެ ކުރިއެރުމެއް ވެސް ލިބިވަޑައިގެންނެވި އެވެ. އޭގެ ތެރެއިން އެއް ބޭފުޅަކު މިހާރު ވަނީ އެ ބޭފުޅުންގެ މަސައްކަތުގެ އެންމެ އުސް ހަރުފަތަށް އަރާވަޑައިގަންނަވައިފަ އެވެ.\nވަކި ބޭފުޅަކު ނައިބު ރައީސް ކަމުގެ މަގާމަށް ގެނައުމުގެ ބޭނުމުގައި ޤާނޫނުއަސާސީ އަށް ވަނީ އިޞްލާޙެއް ގެނެސްފަ އެވެ. ނައިބް ރައީސް ކަމުގެ މަގާމަށް ކުރިމަތިލެވެނީ އުމުރުން 35 އަހަރުގެ މީހުންނަށެވެ. އެ ގޮތަށް މާއްދާ ބޭއްވުމުގެ ބޭނުމަކީ މަސައްކަތުގެ ތަޖުރިބާ ލިބިފައި ތިބި ޢިލްމީ މީހުން ގައުމުގެ އެންމެ އިސް މަގާމްތަކަށް ގެނައުމެވެ. ރައްޔިތުންގެ ފައިދާ އަކަށެވެ. އެ މާއްދާ އެ ގޮތަށް ބޭއްވުމާއި ޒުވާންކަމާ އެއްވެސް ގުޅުމެއް ނެތެވެ. ޢާއްމުކޮށް ބައިނަލްއަގުވާމީ ގޮތުން ގިނަ ތަންތާގައި ޒުވާން އުމުރު ކަމަށް ބެލެވެނީ 35 އަހަރާ ހިސާބަށެވެ. އެހެން ނަމަވެސް ހަކަތަ ބޭނުންވާ ބައެއް ކުޅިވަރުތަކުގައި އުމުރުން 30 އަހަރު ފުރުމާ އެކުގައި މާރުކޭޓުގައި އެ ކުޅުންތެރިއަކު ގަނެ ވިއްކުމުގައި، ބޮޑު އަގެއް ދިނުމަށް ޖެހިލުން ވެ އެވެ. މިހެން މިކަން އޮތް ކަމުގައި ވިޔަސް ތަޖުރިބާ އަށް ދޭ މުހިއްމުކަން، މި ފަހަރުގެ ވޯލްޑް ކަޕް ކުޅުމަށް އެކުލަވާލާފައި އޮތް ޓީމުތަކަށް ބަލައިލުމުން ވެސް އެނގެ އެވެ. ޓީމުތައް އެކުލަވައިލާފައި އޮތީ ތަޖުރިބާ އާއި ޒުވާންކަން މިލްޖުލްވާ ގޮތަށެވެ.\nވަކި ބަޔަކު ވެރިކަމަށް އަޔަނުދިނުމުގެ ނިޔަތުގައި ޒުވާން ކަމުގެ ލަފްޒު ނާޖާއިޒް ގޮތުގައި ބޭނުން ކޮށްގެން، އުމުރުން 65 އަހަރު ފުރިފައި ތިބި މީހުން ވެރިކަމަށް އަޔަނުދިނުމަށް ޤާނޫނުއަސާސީ އަށް އިޞްލާޙެއް ގެނަ އެވެ. އުމުރުން ދުވަސްވުމަކީ ދުނިޔެ ފެނުމެވެ. ތަޖުރިބާ ލިބުމެވެ. އެއީ ޖަރީމާއެއް ނޫނެވެ. އެ މީހަކީ ޤާބިލް މީހެއްތޯ ނުވަތަ ނޫންތޯ ނިންމަން ވާނީ އައްޑިހަ ވަރަކަށް މީހުންނެއް ނޫނެވެ. ހުރިހާ ރައްޔިތުންގެ ވޯޓަކުންނެވެ. މިހާރު ވެސް ދުނިޔޭގެ ބައެއް ގައުމުތަކުގައި، ވެރިކަމުގައި ނުވަދިހައިގެ އަހަރުތައް ގުނަމުން ދާ ވެރިން އެބަ ތިއްބެވި އެވެ. އޭގެ ތެރެއިން ބައެއް ބޭފުޅުން ވެރިކަން ހޯއްދަވާފައި ވަނީ ރައްޔިތުންގެ ވޯޓަކުންނެވެ.\nބިދޭސީންނަށް ބިން ވިއްކުމަށް މަގު ފަހިކޮށް ދިނުމަށް ޤާނޫނުއަސާސީ އަށް އިޞްލާޙެއް ގެނަ އެވެ. މި ވޯޓަށް އިދިކޮޅު ޕާޓީގެ ތަރުޙީބު ހޯދި ކަމުގައި ބުނެވެނީ އެ ފަރާތުން ވަރަށް ބޮޑަށް ބޭނުން ވެފައި އޮތް ކަމެއް ކޮށްދޭނެ ކަމަށް ވަޢުދުވެގެން ކަމުގައި ވެ އެވެ. އެއީ ތެދު ވާހަކައެއް ކަމުގައި ވާ ނަމަ އެ ޕާޓީ، އެ ކުރި ކަންތަކާއި ތިމާ އެދޭ މީހާ އަށް ވޯޓު ލައިފި ނަމަ ދޭ 500 ރުފިޔާގެ ނޫޓާއި އުޞޫލުގައި އަޅުގަނޑަށް ތަފާތެއް ނުފެނެ އެވެ. އަޅުގަނޑުމެންގެ ނަސީބުން ބިން ގަންނަން އައި މީހާ ބޭނުންވާ ކަހަލަ ހިމޭން ވެއްޓެއް ނުލިބޭނެ ކަން ޔަގީން ވުމުން އޭނާ އެ ޚިޔާލު ދޫކޮށްލި ކަމުގައި ވެ އެވެ. ރައްޔިތުންގެ ކެކުޅުމާ ހުރެ އެވެ.\nއިންތިޚާބެއް ކުރިމަތިވެފައި އޮއްވައި އިންތިޚާބާ ބެހޭ ޤާނޫނަކަށް، ނުވަތަ އެ ކަމެއްގެ ސަބަބުން އިންތިޚާބަށް ސީދާކޮށް ނުވަތަ ނުސީދާކޮށް އަސަރު ކުރާ ފަދަ ބަދަލެއް ޤާނޫނަކަށް ގެނައުމަކީ ތަހުޒީބު އަދި ޑެމޮކްރެޓިކް މުޖުތަމައުގައި ކުރާ ކަމެއް ނޫނެވެ. އަދި އެފަދަ ބަދަލެއް ގެނެވުނަސް އެ ފަދަ ބަދަލަކަށް އަމަލު ކުރެވެނީ އޭގެ ފަހުން ބާއްވާ އިންތިޚާބެއްގަ އެވެ. ކުރިމަތި ވެފައި އޮންނަ، ނުވަތަ ހިނގަމުންދާ އިންތިޚާބެއްގައެއް ނޫނެވެ.\nއެއްފަހަރާ ދެ ގައުމެއްގެ ރައްޔިތަކަށް ވުމަށް ޤާނޫނު ހުއްދަ ކުރާ ގައުމެއްގެ ރައްޔިތަކަށް ވެފައި ހުރި ދިވެހި ރައްޔިތެއް އެ ގައުމުގެ ރައްޔިތުކަން ދޫކޮށްފައި ދިވެހި ރައްޔިތަކަށް ވެ ހުރެގެން އިންތިޚާބަކާ ކުރިމަތިލުމުގެ މައްސަލަ އަކީ ކޮބައި ބާވަ އެވެ؟ އެހެނެއް ނޫނެވެ. ދިވެހި ރައްޔިތުކަން ދޫކުރުމަށް ފަހު އެހެން ގައުމެއްގެ ރައްޔިތަކަށް ވެފައި، އަލުން ދިވެހި ރައްޔިތަކަށް ވާން އުޅެފި ނަމަ އެއީ މައްސަލައަކަށް ވެދާނެ އެވެ. ސަބަބަކީ ކުޅޭކުޅޭ ކަމެއްގެ ގޮތުގައި ރައްޔިތުކަން ބަދަލުކުރާތީ ވެ އެވެ. ކަންކަން ހިނގާ ގޮތަށް ބަލާއިރު އެއީ ފަސޭހަ އިން ވެދާނެ ކަމެއް ވެސް ނޫނެވެ. މި ޒަމާނުގެ ގާނޫނުތަކާއި ގަވައިދުތަކަށް ބަލާއިރު މުމްކިނު ކަމަކަށް ނުވެދާނެ ކަމުގައި ވެސް ދެންނެވިދާނެ އެވެ. އިންތިޚާބަކާ ބޯމަތި ވެފައި އޮއްވައި ކެންޑިޑޭޓުންގެ ޝަރުތުގެ ތެރޭގައި، މި ފަދަ ހުރަހެއް އަލަށް ގެނައުމުގައި މައިގަނޑު ސަބަބެއް ކަމަށް ބުނަނީ އެފަދަ ކެންޑިޑޭޓަކަށް ބޭރުގެ ގައުމެއްގެ ނުފޫޒު ފޯރުވަފާނެތީވެ އެވެ. އެހެން ކަމަށް ވާ ނަމަ މިހާރު ދުނިޔޭގެ ތަފާތު ކަންކޮޅުތަކުގައި ގިނަ އަހަރުތަކެއް ވާންދެން ދިރިއުޅެމުންދާ އެތަކެއް ހާސް ދިވެހިންނަށް އެ ބުނާ ނުފޫޒު ނުފޯރުވޭނެ ބާވަ އެވެ؟ ބޭރު ގައުމެއްގެ ނުފޫޒު ފޯރާނީ ހަމައެކަނި އެ ގައުމެއްގައި ދިރިއުޅެގެން ބާވަ އެވެ؟ ޢަރަބި ބަހުން ވާހަކަ ދައްކާ ބައެއް ގައުމުތަކުގެ ނުފޫޒު އިންތިހާ ދަރަޖަ އަށް އޮންނަ މީހުން މިހާރު ވެސް އަޅުގަނޑުމެންނަށް ރާއްޖެ އިން ފެނެ އެވެ. މަތީ މަގާމްތަކުން ވެސް ފެނެ އެވެ. އަދި ފެންނަ ކަންތައްތަކުން އެ ކަން ކަށަވަރުވެގެން ވެސް ދެ އެވެ. އެތެރެހައްޓާއި ބޭރު ފުށުން ނުފޫޒު ދޮވެވޭނެ މުއްދަތަކަށް ދީފައި އޮންނަނީ 10 އަހަރު ދުވަހެވެ. އެ ގޮތަށް ނިންމާފައި ވަނީ ވަރަށް ގިނަ ދިރާސާތަކާއި ތަޙްލީލުތައް ކުރުމަށް ފަހުގައި ކަމުގައި ވެސް ވެދާނެ އެވެ.\nއެހެން ގައުމެއްގެ ހިމާޔަތެއް އެއްވެސް އިރެއްގައި ހޯދާފައި ހުރި މީހަކަށް އިންތިޚާބަކާ ކުރިމަތި ނުލެވޭނެ ކަމަށް ނިންމަން މި އުޅެނީ ކޮން ކަހަލަ ބިރުވެރި ހުވަފެނެއް ފެނިގެން ބާވަ އެވެ؟ ކޮން ކަހަލަ އެއްޗެއް ކެވިގެން، ނިދިގެން ފެންނަ ހުވަފެނެއް ބާވަ އެވެ؟ ޙިމާޔަތް ހޯދަނީ ރައްކާތެރި ވުމަށެވެ. ތިމާ އަށް ނުރައްކަލެއް އަތުވެދާނެ ކަމުގެ ބިރުގަ އެވެ. ތިމާގެ ހިތުގައި އެ ބިރުވެރިކަން އުފައްދާ މީހާ އަށް އެކަން ނުފެނިދާނެ އެވެ. ނުވަތަ އެފަދަ ކަމަކަށް ތަރުޙީބު ދޭ ބަޔަކަށް ވެސް އެ ކަމެއް ނުފެނިދާނެ އެވެ. އެކަމަކު ތިމާ އަމިއްލަ އަށް ރައްކާތެރި ވުމަށް ޙިމާޔަތެއް ހޯދުމަކީ ކުށެއްގެ ގޮތުގައި ހެދުމަކީ ވަރަށް ތާކުން ތާކު ނުޖެހޭ ކަމެކެވެ. ދެން އަންނާނެ ކަމަށް ފެންނަ މަރުޙަލާ އަކީ ބޭރު ގައުމެއްގެ ސަފީރަކާ ބައްދަލުކޮށްފި ނަމަ ނުވަތަ ބައިނަލްއަޤްވާމީ ޖަމާޢަތަކާއި ވެރިކަމުގައި ތިބި ބަޔަކަށް ނުއެގި ބައްދަލު ކޮށްފި ނަމަ އިންތިޚާބަކާ ކުރިމަތި ނުލެވޭނެ ގޮތް ހެދުމެވެ.\nމިހާރު އިވޭ އަޑަކީ ވެރިކަން ކުރާ ޕާޓީގެ ޕާލަމެންޓްރީ ގްރޫޕުން ރިޔާސީ ދައުރުގެ މުއްދަތު، އަށް އަހަރަށް ބަދަލު ކުރަން އުޅޭ ވާހަކަ އެވެ. ރައްޔިތުން ވަކި ގޮތަކަށް ވޯޓަކުން ނިންމާފައި ހުރި ކަންތައް ތަރުޖަމާއެއްގެ ތެރެއިން، ޤާނޫނަށް ގެނެވޭ އިޞްލާޙަކުން ބަދަލު ކުރެވިގެން ނުވާނެ އެވެ. ބަދަލެއް ގެނެވޭ ނަމަ އެ ބަދަލެއް ގެނެވެން ވާނީ ރައްޔިތުންގެ ޢާޢްމު ވޯޓަކުންނެވެ.\nމާ ދުރު ނޫން މާޒީގައި ހިނގައި ދިޔަ ކަންތައްތަކުން ވެސް އަޅުގަނޑުމެން ޢިބްރަތެއް ޙާޞިލް ކުރަން ވެއްޖެ އެވެ. އިލާހީ ޢަދުލުގެ ނިޒާމް ތަންފީޒު ވެގެން ދާއިރު އެ ކަމުގެ ކުޑަ ވެސް މަޢުލޫމާތެއް ކުރިއަކުން ނުލިބޭނެ އެވެ. ތަންފީޒު ވެގެން ދާނީ ހައިރާންކުރަނިވި ގޮތަކަށެވެ. ޤާނޫނުއަސާސީ އަށް އިޞްލާހެއް ގެނެވިގެން ނައިބް ރައީސްގެ މަގާމަށް ގެނައި ބޭފުޅާ އަށް ވީ ގޮތް ބައްލަވާށެވެ. ރާއްޖޭގެ އެންމެ ބާރު ގަދަ، އެންމެ ނުފޫޒު ގަދަ، އަދި ޤާނޫނު ތަރުޖަމާ ކުރަން އެންމެ މޮޅު ދެ ޙާކިމުންނަށް ވީ ގޮތް ބައްލަވާށެވެ.\nޔާ ﷲ! އިބަސުވާމީންގެ ކުޅުދުންވަންތަވެރި ކަމުގެ ބޮޑުކަމާ އެވެ!\nއިތުރު ލިޔުންތައް ކޮލަމް ރާއްޖޭގެ ގާނޫނުއަސާސީ އޮޅުންބޮޅުން


REPORT: Bodu beyzaareh, Sarukaaru hadhaa ehcheh engidhaanethaa!\nބޮޑު ބޭޒާރެއް: ސަރުކާރު ހަދާއެއްޗެއް އެނގިދާނެތާ!\nމިނިސްޓަރު އަލީ ވަހީދު: މިފަހަރު ނެގީ ބޮޑު ރާޅެއް: އަލީވަހީދަށް މަގާމު ގެއްލެން ޖެހޭ ކަމަށް އާންމު ގަބޫލު ކުރޭ -- އަވަސް ފޮޓޯ\nއިރުއަރައިގެން މިއުޅެނީ ކޮންކަހަލަ ދުވަހަކަށް ހެއްޔެވެ؟ ވެނިސްޑޭ ހުސްކޮށްލާފައި ރިސޯޓަށް ޕާޓީ ހަދާލަން ދާން ރޭވުމުން ފެށިގެން ކޮރަޕްޝަންގެ ބޮޑު ސައްލާއަކަށް ބައްދަލުވުން ބަދަލުވެ އެވެ. އަދި ޖިންސީ ފުރައްސަރާ އާއި ބޭއަދަބީ ބަސްތަކުގެ ހާއްޔަކަށް ޓޫރިޒަމް މިނިސްޓަރުގެ "ކޮޓަރި" ވެގެން ދިޔައީ އެވެ. އެ ކޮޓަރީގެ ދޮރޮޅު ހުޅުވި ވާހަކަތައް ބޭޒާރުވުމުން އެންމެން ބުނާނެ އެއްޗެއް ނޭނގި ބަސް ހުއްޓުނީ އެވެ. ދޫ ފަސޭހަ، އަދި ވާހަކަ ދެއްކެވުމުގައި ފުދޭ، ޒުވާން ވަޒީރަށް އެކަމުގައި ދެން ދިފާއުގައި ދައްކާނެ ވާހަކަ ވެސް ނެތުނީ އެވެ!\nޓޫރިޒަމް މިނިސްޓަރު އަލީ ވަހީދަކީ ސަރުކާރުގެ ފުރަތަމަ ދުވަހުން ފެށިގެން ވެސް ވަރަށް ހަލުއި ސިޕީޑްގައި ގަދައަށް މަސައްކަތް ކުރައްވާ މިނިސްޓަރެއްގެ ގޮތުގައި ފާހަގަ ވެފައިވާ މިނިސްޓަރެކެވެ. އެކަމަކު، ކަންކަމުގައި ވިދާޅުވާ ބަސްތަކާއި ގެންގުޅުއްވާ އުސޫލުތަކުން އެހާ އަވަހަށް ހޫނު ފެނަށް ވެސް ވެއްޓޭ މިނިސްޓަރަކަށް އަލީ ވަހީދު ވެ ވަޑައިގަންނަވަ އެވެ. އެކަމަކު، މިފަހަރު އަލީ ވަހީދު މި ވެއްޓުނީ އެރޭ ވަރަށް ވުރެ މާ ފުން ވަޅަކަށެވެ.\nމިދިޔަ ބުރާސްފަތި ދުވަހު ޓޫރިޒަމް މިނިސްޓްރީގެ ތެރޭގައި އިހުއްސުރެ މިނިސްޓަރު އަލީ ވަހީދުގެ އެންމެ އެކުވެރި އައްސަދު އަލީ (އަޑުބަރޭ) އާއި އެހެން ވެސް ސިޔާސީ ރައްޓެހިންނާއެކު ޖެއްސެވި "ސަކަރާތާ"އި ދެއްކެވި ވާހަކަތައް މިހާރު "އިރުރައިގެން" މިއުޅޭ ގޮތަށް އެންމެންގެ ކަންފަތަށް އިވިގެންދާނެ ކަމަށް އަލީ ވަހީދު ހިޔާލަތަށް ގެންނެވިފައި ނޯންނާނެކަން ގައިމެވެ. ނޫނީ އެއީ އެހެން ވެދާނެ ކަމަށް ގަބޫލު ކުރެއްވިފައި އޮންނާނެ ކަމަކަށް ވެސް ގައިމު ނުވާނެ އެވެ.\nއެކަމަކު އެކަންވެ ނިމިއްޖެ އެވެ؛ މިނިސްޓްރީގެ ހަތަރުފާރުގެ އެތެރެއިން "ވިސިލް ބްލޯވާ" އެއް ޓްވިޓާގެ ތެރެއަށް ނުކުމެ ބުރިބުރިއަށް އަލީ ވަހީދުގެ ހުތުުރު އޯޑިއޯތައް ލީކްކޮށް ބޭޒާރުކޮށްލީ އެވެ.\nއޯޑިއޯތައް ފެށިގެން އައީ ދެ މިނިސްޓަރަކާ ދެމެދު އަލީ ވަހީދު ގެންގުޅުއްވި ހަޑި ހުތުރު ބަސްތަކާއި އާޑަ ފުރައްސާރަ އާއި މަލާމާލަތްތަކުންނެވެ. އެއީ ހެލްތް މިނިސްޓަރު އަބްދުﷲ އަމީނާއި އެޑިއުކޭޝަން މިނިސްޓަރު ޑރ. އައިޝަތު އަލީއަށް ކުރި ފުރައްސާރަ އާއި މަލާމާތެވެ.\nއެއް ކެބިނެޓެއްގައި އެއް އަމާޒަކަށް ހުންނަވައިގެން އައިޝަތު އަލީގެ ޕްލޭންތަކާއި އުސޫލުތައް ފެއިލްކޮށްލައްވާނެ ކަމަށް އަލީ ވަހީދު ވިދާޅުވެ އެވެ. އަމީނަކީ "ހެދިކާ މިނިސްޓަރު" ކަމަށް ސިފަ ކުރައްވާ އެއީ ހަމައެކަނި "ހެދިކާ ކާން" ހުންނަވާ މިނިސްޓަރެއް ކަމަށް ވެސް ވިދާޅުވެ އެވެ.\nވިސިލް ބްލޯވާގެ ލީކްތައް އެހާ ހިސާބަށް ދިއުުން ކަވަރަޕެއް ހައްދަވަން އަލީ ވަހީދު މަސައްކަތް ކުރެއްވީ ވަރަށް "ކޮންފިޑެންސް" އޮވެގެން ކަމަށް ބެލެވެ އެވެ. އެހެންވެ އެއަށް ރިއެކްޓް ކުރެއްވި އެވެ. އެއީ ސައްހަ އޯޑިއޯއެއް ނޫން ކަމަށް ވިދާޅުވެ އެވެ. އެކަމަކު ސައްހަ ނުވާ ސަބަބު މީގެ ކުރިން "އލހމދ" ވިދާޅުވެ ދެއްވި މިންވަރަށް ވެސް އަލީ ވަހީދަށް ވިދާޅެއް ނުވެވުނެވެ.\nދެން ބޭނުން ކުރެއްވީ އާންމުކޮށް ސިޔާސީ ބޭފުޅުން އެފަދަ ހާލަތަކަށް ވެއްޓުމުން ނަންގަވާ ދިފާއުގެ ބަސްތަކެވެ. "ރާވައިގެން އަބުރު ކަތިލަނީ" އެވެ. "މި އަޒުމެއް ނުގުޑާނެ" އެވެ. -- މިދިޔަ ސަރުކާރު އޮތްއިރު އަލީ ވަހީދަކީ ވެސް ވަރަށް ގިނަ ވާހަކަ ދެއްކެވި ބޭފުޅެކެވެ. އޭރު އެހެން މީހުންގެ އަބުރެއް ވެސް، އެއިން މީހެއްގެ އަބުރެއް ވެސް ނޯވެ އެވެ.\nއޯޑިއޯތައް ސައްހަ ނޫން ކަމަށް އަލީ ވަހީދު، ވިދާޅުވިޔަސް، އެއީ އަލީ ވަހީދުގެ އަޑުކަން "ފޮރެންސިކަށް ވެސް ކަަށަވަރު ކޮށްދެވޭނެ ވަރަށް" މިހާރު ވެސް ޔަގީން ކަށަވަރު ވެއެވެ. އަދި ފަހުން އައި އެއް އޯޑިއޯއަކީ އެކަން ވަރުގަދައަށް އެސްޓަބްލިޝް ކޮށް ދިން ކަމަކަށްވި އެވެ.\nއެއީ ޓްރާންސްޕޯޓް މިނިސްޓަރު އައިޝަތު ނަހުލާއަށް ކުރެއްވި ފޯނު ކޯލެއްގެ އޯޑިއޯ އެވެ. އަމިއްލަ ޕާޓީ ލީޑަރުގެ ލޯބިވާ އަނބިކަނބަލުންނަށް ގުޅުއްވައި އަލީ ވަހީދު "ފްލާޓް" ކުރައްވަ އެވެ. ފުރަތަމަ ވެސް މީހުން ސިފަ ކުރީ އެއީ ޖިންސީ ފުރައްސާރައެއްގެ ގޮތުގަ އެވެ. އެއަށްފަހު ރޭ ލީކްވި އޯޑިއޯގައި "ފްލާޓް" އެހެން ލެވެލަކަށް ގެންދަވާފައި ވެއެވެ. ގައިމުވެސް އެ އޯޑިއޯގައި އަލީ މާ ފޮޅުވީއެއް ނޫނެވެ. އެކަމަކު އެއީ ޖިންސީ ފުރައްސާރަ ނޫން އެހެން އެއްވެސް އެއްޗަކައް ވާނެ ހެއްޔެވެ؟\nއަލީ ވަހީދާއެކު "ޖނސ އމލއ" ހިންގަން މިނިސްޓަރު ނަހުލާއަށް ދައުވަތު ދީފައިވާ ކަމުގެ ވާހަކައިން ފެށިގެން އެކަމުގައި އެހެން މީހުން ވެސް ބައިވެރިކުރާނެ ވާހަކައާއެކު ހީސަކަރާތް ޖަހަ އެވެ. -- މިއީ ފިރިހެނުންތަކެއް އުކުވެއްޖެނަމަ ވާހަކަ ހުންނާނެ ގޮތް ކަމަށް ބުނެ ދޫކޮށްލެވޭ ވަރަށްވުރެ މާ މަތިން ދިޔަ ވާހަކަތަކެވެ --\nމި ސަރުކާރަކީ "ޒީރޯ ޓޮލަރެންސް" ގެ ސަރުކާރެވެ. މި ސަރުކާރުގައި "ޒީރޯ ޓޮލަރެންސް" މި ސަރުކާރުގައި އެންމެ ގިނައިން ބޭނުންފުޅު ކުރެއްވި އެއް ވަޒީރަކީ އަލީ ވަހީދެވެ. އަދި އެއީ ލަފުޒަކީ ޖިންސީ ފުރައްސާރައަށް ވެސް ކޮރަޕްޝަނަށް ވެސް ރައީސް އިބްރާހިމް މުހައްމަދު ސޯލިހު ދެއްވާ ޖަވާބުގެ ސްލޯގަނެވެ.\nޓޫރިޒަމް މިނިސްޓްރީގައި ޖެހިފައި އޮތް ކޮރަޕްޝަންގެ ލައްގަނޑު ފިލުވައިލަން އަމާޒު ހިއްޕެވި އަލީ ވަހީދު އިންނެވި އެ ސައްލާގައި އެކުވެރި އަޑުބަރޭ ދައްކަވަނީ ކޮރަޕްޝަނެއްގެ ވާހަކަ އެވެ. ސުޕްރީމް ކޯޓަށް ހެޔޮ އަގުގައި "ބްރޭންޑް ނިއު" ވެހިކަލްތަކެއް ގަތް ވާހަކަ އެވެ. އެކަމުގައި ސުޕްރީމް ކޯޓުގެ އެސްޖީ އާއި ޓްރާންސްޕޯޓަށް ނުރުހުން ވެސް އަމާޒުކުރި އެވެ.\nއެކަމަކީ ހިނގާފައިވާ ކަމެއްކަން މިހާރު ލިބިފައިވާ ލިޔުންތަކުން އެބަ އެނގެ އެވެ. އެ ވެހިކަލްތަކުގެ މައްސަލާގައި ސުޕްރީމް ކޯޓުން ޓްރާންސްޕޯޓް މިނިސްޓްރީއަށް ވެސް ގޮސްފައިވެ އެވެ. މީގެ އިތުރުން ކޮންމެ ވެސް ކަމެއްގެ ތެރެއިން އަށް ލައްކަ ރުފިޔާގެ ކަޓެއް ނަގައިގެން ދަރަނިތައް ދައްކާ ވާހަކަ ވެސް އަޑުބަރޭ ވިދާޅުވެ އެވެ. އެ ހުރިހާ ވާހަކައަކަށް ވެސް އަލީ ވަހީދުގެ ރުހުން އޮތްކަން އޭނާގެ ވާހަކަތަކުން އެނގެ އެވެ. -- އަޑުބަރޭ އަކީ ވެސް ބާރުގަދަ ސްޓޭޓް މިިނިސްޓަރެކެވެ.\nގޭސްގަނޑެއް؟ އިންތިހާބާ ކޮން ކަމެއް؟\nއޯޑިއޯތައް އާންމުވެ ބޭޒާރުވާން ފެށުމާއެކު އަޑުބަރޭ ވެސް ވަނީ އެހެންވެސް ސިޔާސީ މީހުން އުޅޭ ގޮތަށް އައްޑަނައާއެކު ޓްވިޓާއަށް ނުކުންނަވާފަ އެވެ. އޭނާ ވިދާޅުވާ ގޮތުގައި "މިއީ އެފްއޭއެމްގެ އިންތިހާބާ ދިމާކޮށް ހިންގާ ގޭސްގަނޑެ"ކެވެ. އޭނާއަކީ ބްލެކްމެއިލް ކުރެވޭނެ މީހެއް ނޫނެވެ. އޯޑިއޯ ތަހުގީގު ކުރަންވީ އެވެ. އަޑުބަރޭގެ ތުހުމަތު އަމާޒުވީ އެފްއޭއެމްގެ ރައީސް ބައްސާމް އަދީލް ޖަލީލަށެވެ. ސިޔާސީ ބަޔަކާ ގުޅިގެން ބައްސާމް، މަގާމު ދިފާއު ކުރަން ކުރާ ކަމެއްގެ ގޮތުގަ އެބވެ. މިނިސްޓަރު އަލީ ވަހީދާއި ދެބޭފުޅުން ވެގެން އެހެން ބަޔަކު "ރޮލައިކައި" ޖިންސީ ފުރައްސާރައާއެކު އަޑަ މަލާމާތާއި ފުރައްސާރަ އަމިއްލައަށް ކުރެއްވުނު ކަމަކަށް އެެއްބަސްވެ ވަޑައިގަންނަވާކަށް ކެރިވަޑައެއް ނުގަތެވެ.\nއަޑުބަރޭ، އަލީ ވަހީދު އަދި ބައްސާމް އެކުގައި --\nޔޫރަޕް ދަތުރެއް ދާދިފަހުން އަލީ ވަހީދާއި އަޑުބަރޭ އަދި ބައްސާމް އެކުގައި ކުރެއްވި އެވެ. އެކަމަކު، ބައްސާމްއާ ދެކޮޅަށް އަލީ ވަހީދު ހުންނަވައިގެން ކެންޑިޑޭޓެއް ނެރެން އުޅުއްވާ ކަމުގެ އަޑުތައް އޭގެ ފަހުން ފެތުރުނެވެ. ނަމަވެސް ފުރަތަމަ ޑިވިޝަންގެ ހުރިހާ ކުލަބެއްގެ ތާއީދު ދިނީ ބައްސާމަށެވެ. ކަލަބެއްގެ ތާއީދެއް ނެތި، އެ އިންތިހާބުގައި ވާދަ ނުކުރެވޭނެއިރު އެހެން ކެންޑިޑޭޓެއްގެ ސުވާލެއް ވެސް މިތާކު ނެތެވެ. ދެން ކޮން އިންތިހާބީ ގޭހެއް ހެއްުޔެވެ؟\nއޯޑިއޯތަކުގައި ދައްކާ ވާހަކައަކާއި އެފްއޭއެމްގެ އިންތިހާބަކާ އެއްވެސް ގުޅުމެއް ވެސް ނެތެވެ. އެހެންކަމުން އަޑުބަރޭ ދެއްކެވި ހުއްޖަތް ގަބޫލުކުރަން ދިވެހި ރައްޔިތުންނަށް އުނދަގޫވެ އެވެ. އަދި އަމިއްލަ ދިފާއުގައި އަނބުރާލެއްވީ "ގޭސްގަނޑެއް" ކަމަށް ވެސް ވެދާނެ އެވެ.\nއަލީ ވަހީދަށް މިއީ ބޮޑު ރާޅެއް\nމީގެ ދުވަސްކޮޅެއް ކުރިން ޖެންޑާ މިނިސްޓަރު ޝިދާތާ ޝަރީފްގެ އިހުމާލެއް ވެސް އޮވެގެން ހެދިފައިވާ ބޮޑު ގޯހަކާ ގުޅިގެން އެ ދުވަހުން އެ ދުވަހަށް މިނިސްޓަރު ކަމުން އަތް ދޫކޮށްލައްވަން އެކަމަނާއަށް ޖެހިވަޑައިގަތެވެ. ސަރުކާރުގެ އިސް ބޭފުޅުންނާއި މަޖިލިސް މެންބަރުންތައް ޝިދާތާގެ "ގައިގާ ހިފައިގަތީ" އެހާމެ އަވަހަށް އެހާމެ ގަދަޔަށެވެ. އެކަމަކު، އަލީ ވަހީދުގެ ބޭޒާރުވެގެން ދިޔައިރު އަދި އެއްވެސް އަނގައެއް އަދި ނުފަޅަ އެވެ.\nމިހާތަނަށް އަލީ ވަހީދާ ދިމާއަށް އެއްވެސް އެއްޗެއް ބުނާނެ ސިޔާސީ އަނގައެއް ފެންނަން ނެތަސް މިއީ ދަމާލާ ރާޅަކަށް ނުވާނެ އެވެ. މިވާނީ މުގުރާލާ ރާޅަކަށެވެ. ހާއްސަކޮށް ޖޭޕީގެ ތެރެއިންނެވެ.\nގާސިމާއި އަލީ ވަހީދުގެ ގުޅުމުގައި ރައްޔިތުންގެ މަޖިލީހުގެ އިންތިހާބުގެ ތެރެއިން ވެސް ކުނި ޖެހުނެވެ. ޖަރުމަނުގައި އެކުގައި އުޅުއްވި ގޮތަށް ސަރުކާރަށް ވަޑައިގެން އެކަމެއް ނުކުރެއްވުނެވެ. ގާސިމްގެ "އައިޝާ" އާ އަލީ ވަހީދު، މުހާތަބު ކުރެއްވި ގޮތާއި ބޭނުންކުރި ބަސްތަކާއެކު ހީނަރުވެފައި އޮތް ގުޅުމުގެ ރޮދިފަށް މިފަހަރު އެއްކޮށް ބުރިބުރި ވެގެން ދާނެކަމީ ޔަގީން ކަމެކެވެ.\nއަލީ ވަހީދަށް މިހާރު ޖޭޕީ އެހާ މުހިންމު ނުވިޔަސް، އޭނާއަށް މިހާރު އެމްޑީޕީ މުހިންމެވެ. އެކަމަކު އަލީ ވަހީދަށް އެމްޑީޕީ ވެސް ރުޅި އަރުވާލެވިއްޖެ އެވެ. އެމްޑީޕީގެ މެންބަރުންގެ ޖޯޝާއި ހިތް ކަމަށްވާ އެ ޕާޓީގެ ރައީސް މުހައްމަދު ނަޝީދާ ގުޅޭ ގޮތުން ވެސް އަލީ ވަހީދުގެ ބަސްތައް ކަމަކު ނުދެ އެވެ. ރައީސް ނަޝީދަށް "ބަވާނެ" މެންބަރުން ހޯއްދަވައި އެކަމަށް މެންބަރުންނަށް ގުޅުއްވަނީ ކަމަށް ލީކްވި އޯޑިއޯތަކުން އެބަ ބުނެ އެވެ.\nއެހެންވީއިރު ނަގާފައި އޮތް ރާޅު މަތަކޮށް ހިމޭން ކުރުން އަލީ ވަހީދަށް ވާނީ ވަރަށް އުނދަގޫ ކަމަކަށެވެ. އޭނާގެ މަގާމު ދިފާއު ކުރެއްވުމުގެ މަސައްކަތް މިހާރު ވެސް ގަދައަށް ކުރައްވާނެ އެވެ. އެ މަގާމަށް ފައި ނަންގަވައިގެން ތިއްބަވާނެ ބޭފުޅުން ވެސް މި ދަނޑިވަޅުގެ ބޭނުން ރަނގަޅަށް ހިފާނެ އެވެ. އެއާއެކު، ކޯލިޝަން ޕާޓީތަކުގެ މިނިސްޓަރުން ވަކިކޮށް އެމްޑީޕީއިން ކެބިނެޓް ހިފުމުގެ ރޭވުންތައް ވެސް މި ދުވަސްވަރު ގެންގުޅޭނެ އެވެ.\nދެން އޮތީ ސަރުކާރެވެ. ކުރިން ވެސް ބުނިހެން މިއީ "ޒީރޯ ޓްލޮރެންސް" ގެ ސަރުކާރެވެ. އަލީ ވަހީދާއެކު އައި ތުހުމަތުތަކާއެކު ސަރުކާރު ބީރު ކަންފަތެއް ދީފިނަމަ އެފަދަ ސަރުކާރަކަށް މި ސަރުކާރު ނުވީ ކަން މުޅިން ގައިމުވީ އެވެ. މީގެކުރިން އެކަމުގެ މިސާލު ދައްކަން ޔޫތް މިނިސްޓަރު އަހުމަދު މަހުލޫފަށް ކޮރަޕްޝަންގެ ތުހުމަތެއް ކުރެވުމުން ގެއަށް ފޮނުވާލި އެވެ. ރައްޓެހިންނާއެކު ދެއްކެވި ވާހަކަތަކެއް ކަމަށް ވިޔަސް، މިނިސްޓަރަކު ކޮރަޕްޝަނަށް މަގުފަހިވާ ޒާތު ވާހަކަތަކެއް ދައްކަވައި އެހެން މިނިސްޓަރުންނަށް މަލާމަތްކޮށް އަންހެން މިނިސްޓަރަކަށް ޖިންސީ ފުރައްސާރަ ކުރުމަކީ ތިހެން ދޫކޮށްލެވޭނެ ކަމެއްތޯ މީހުންތައް އެއޮއް ސުވާލު ކުރަނީ އެހެންވެ އެވެ. އަޅެ ސަރުކާރުން ހަދާ އެއްޗެއް އެނގިދާނެތާ އެވެ!\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް ކެބިނެޓް ޖުމްހޫރީ ޕާޓީ އަލީ ވަހީދު މިނިސްޓްރީ އޮފް ޓޫރިޒަމް މިނިސްޓަރު އައިޝަތު ނަހުލާ ޑރ. އައިޝަތު އަލީ ހެލްތް މިނިސްޓަރު އަބްދުﷲ އަމީން


BREAKING NEWS: Kaaduge Baavaiytha Vihkaa Control Agah Badhalu Genesfi - Vaguthu\nކާޑުގެ ބާވަތްތައްް ވިއްކާ ކޮންޓްރޯލް އަގަށް ބަދަލު ގެނެސްފި\n6 މަސް ކުރިން ( މެއި 17, 2017 )\nއެސްޓީއޯގެ ގުދަނެއްގައި ޖަހާފައިވާ ކާޑު ބަސްތާތަކެއް\nއެސްޓީއޯއިން ވިއްކާ ކާޑުގެ ބާވަތްތަކުގެ އަގަށް ގެނައި ބަދަލާ ގުޅިގެން، ކާޑުގެ ބާވަތްތަކުގެ ކޮންޓްރޯލް އަގަށް އިކޮނޮމިކް މިނިސްޓްރީން ބަދަލު ގެނެސްފިއެވެ.\nމި ބަދަލު ގެނެސްފައިވަނީ މިއަދުން ފެށިގެންނެވެ. ތިރީގައި މިވަނީ ކޮންޓްރޯލް އަގަށް މިނިސްޓްރީން ގެނެސްފައިވާ ބަދަލެވެ.\nޒޯންތަކަށް ކޮންޓްރޯލް އަގު ކަނޑައަޅާފައިވަނީ މަޖޫރީ، ނާލު އަދި އެހެނިން ހަރަދުތަށް ހިމަނައިގެން ކަމަށް، މިނިސްޓްރީން މައުލޫމާތުދެއެވެ.\nޒޯންތަކުގައި ހިމެނޭ ރަށްތަކުގައި ކާޑުގެ ބާވަތްތަށް ވިއްކަން ވާނީ، ކޮންޓްރޯލް އަގަށްވުރެ ބޮޑުނުވާގޮތެއްގެ މަތިން ކަމަށާއި، ކޮންޓްރޯލް އަގަށްވުރެ ބޮޑު އަގުގައި، ކާޑުގެ ބާވަތްތަށް ވިއްކުމަކީ މަނާކަމެއް ކަމަށް، މިނިސްޓްރީން ހާމަކުރެއެވެ.\nބޮޑު އަގުގައި ތަކެތި ވިއްކުމަކީ، އާއްމު ކަމަކަށް ވެފައިވާއިރު، މާލޭގައި ވެސް ބައެއް ފިހާރަތަކުން، ކޮންޓްރޯލް އަގަށް ވުރެ އެއް ރުފިޔާ ބޮޑުކޮށް، ތަކެތި ވިއްކަމުންދެއެވެ،\nއެސްޓީއޯއިން ކާޑުގެ ބާވަތްތަކުގެ އަގަށް ބަދަލު ގެނައީ މިދިޔަ މަހުއެވެ. އެ ބަދަލާއެކު ހަނޑޫ އަދި ހަކުރުން 15 އިންސައްތަ އަދި ފުށުން 12 އިންސައްތަ ހެޔޮކުރަން އެސްޓީއޯއިން ވަނީ ނިންމާފައެވެ.\nމި ބަދަލާއެކު ހަނޑޫ އަދި ހަކުރު ބަސްތާއަކުން 60ރ. ހެޔޮވާނެ އެވެ. އަދި ފުށް ބަސްތާއަކުން 35ރ. ހެޔޮވާނެ އެވެ.\nމެއި 18, 2017 - 23:20\nނޫނޭ ޝުކުރުވެރިވާނެކަމެއްނެތް ކެރަފާ ނަޝީދުގެ ފަހަތުން ދުވޭ...! އޭރުން އެކަލޭގެ ކަލޭމެންނަށް ކަލިޔާބިރިންޖީ ކާންދޭނެ...!!!\nމެއި 18, 2017 - 08:19\nވޯޓުގެ ނަތީޖާ މިފެންނަނީ.\nމެއި 18, 2017 - 04:33\nދޮންމީހުން އުޅޭގޮތަށް އުޅުމުގެ ހުއްދަ ދިނީމަ މިމީހުންއުފާވާނީ\nމެއި 17, 2017 - 23:33\nސަރުކާރުން ކަނޑަ އަޅާ އަގަކަށް ކާޑުގެ ބާވަތްތައް ވިއްކޭނެ އަގަށް ފިހާރަ ތަކަކަށް ނުލިބެ.\nމެއި 18, 2017 - 12:02\nރަގަޅު ވާހަކައެއް. އަދި ބަސްތާއަކުން 50 ކިލޯ ނުވެސް ކިރޭ. އަދި ވިއްކަނީމި ކޮތަޅަށް އަޅައިގެން މި އިން ކަމަކަށް އަގުހެދި މީހަކު ވިސްނާލި ހެންނެއް ހިއެއް ނުވޭ.\nމެއި 17, 2017 - 22:18\nކީއްކުރާ ލާރިކޮޅެއްތަ ލާފަ އެއިންނަނީ. ފިހާރަތަކުން ބާކީވާ ލާރިކޮޅު ނުދޭ.ވައމީހުންނަށްސބާކީސލާރޮކޮޅު. 97.7ވީމަ މިކިއެނީ 8 ރުފިޔާއޭ ނޫންތަ؟\nމެއި 17, 2017 - 19:55\nބޭނުމީ ވެރިކަން ކޮންމެކަމެއްކުރިޔަސް ތާއީދެއް ނުކުރާނެ އެއްގޮތަކަށްވެސް އަގެއްކުޑަކުރާނެކަމެއްނެތް ޕީޕީއެމް ތާއީދުކުރާމީހުންކަިރީ އަހަންވީ ކީވެތޮ ޕާޓީއަށް ވޯޓް ނުދިނީ\nމެއި 17, 2017 - 19:29\nޖަޕާނުން ކޮންމެ އަހަރަކު ހިލޭ ދޭ ކާޑު ކޮބާ؟\nމެއި 17, 2017 - 19:10\nކިތައްމެ ރަގަޅު ކަމެއްކުރިއަސް ޤަބޫލުނުުރުމަކީ ޖަނަވާރުންގެ ސިފައެއް. ޔާމީން އަކީ މިގައުމުދުން އެންމެ ޤާބިލް ރައީސް. ރައްޔަތުންނަށްޓަކައި އެންމެ ގިނަ ކަންކަން ކޮށްދެއްވި ރައީސް. ކާޑުގެ ބާވަތްތައް އުފައްދާ ގައުމުތަކަށްވުރެ ދެގުނައަާށް އަގުހިޔޮވީމާ ތިޔަބޭފުޅުން ހައިރާނެއްނުވޭތަ؟ އިންޑިއާ ފަދަ ގައުމުތަކަށްވުރެވެސް އެންމެ އެޔޮކޮށް ކަޑުގެ ބާވަތްތައް ލިބޭ ގައުމަކީ މިދިވެހިރާއްޖެ. އެކަން ޤަބޫލުކޮށްބަލަ! ޝުކުރުވެރިވާން ދަސްކޮށްބަލަ!\nމެއި 17, 2017 - 20:03\nވައްކަން ކުރުމަށް އެންމެ ޤާބިލު ރައީސޭ ތިބުނީ؟ ކުރިން ހުރި އަގުގަ ލިބުނީމަ ނޫނީ ހެޔޮކުރިކަމަށް ޤަބޫލެއް ނުކުރާނަން\nމެއި 17, 2017 - 20:07\nކޮށްކޯ އަހަރެމެން ހައިރާންވަނީ ވެރިއަކައްހުރި މީހާޔައް ސަރުކާރު ހިންގަންނޭންގި އަތައްގޮވާތީ ހިތައްއަރާ ކޯއްޗެއް ހަދަންބާއޭ މިއުޅެނީ. ދެންހެވޭ ކާޑުހިލޭދިނަސް މަގޭސަލާން...\nމެއި 17, 2017 - 18:52\nމެއި 17, 2017 - 18:50\nމެއި 17, 2017 - 18:29\nވަރިހަމަ.. އެކަމަކުވެސް ވޯޓެއް ނުދޭނަން..\nމެއި 17, 2017 - 17:25\nމެއި 17, 2017 - 17:01\nމެއި 17, 2017 - 16:50\nވަރަށް ރަގަޅު. އުންމީދުކުރަން އަގުތައް ބަދަލު ނުވެ ހުންނާނެ ކަމަށް ރޯދަ ނިމެންދެން\nމެއި 17, 2017 - 16:45\nއެބަ ރަނގަޅުވޭ...މިކަން ކުރަން ވެއްޖެތާ ކިތަންމެ ދުވަހެއް...\nމެއި 17, 2017 - 16:40\nވައޫ. ގުޑް ނިއުސް!\nމެއި 17, 2017 - 16:32\nވ.ބޮޑަށް ޝުކުރިއްޔާ ހެހެހެ\nމެއި 17, 2017 - 16:31\nމިފަހަރު އެސްޓީއޯއިން ހެޔޮ ކުރީމަ ދޯ ކޮންޓްރޯލް އަގު ބަދަލު މިވީ. އަސްލު ރާއްޖޭގަ ކާޑު ވިއްކާ އަގު ރަނގަޅު.\nމެއި 17, 2017 - 16:30\nރައީސްގެ ހެޔޮފުޅުކަމާއެވެ ހެހެހެ\nމެއި 17, 2017 - 16:26\nޝުކުރިއްޔާ ޔާމީން... ޝުކުރިއްޔާ ގައުމު.. ޝުކުރިއްޔާ މެޑަމް އެހެންތަ ކިޔަންވީ ދެން..\nމެއި 17, 2017 - 16:02\nދެންވީ ސަރުކާރަށް ސަނާކިޔަން؟ ބަލަ އަހަރުމެން ބުއްދި ސަލާމަތުން ހުއްޓައޭ އަގު ބޮޑުކުރީވެސް. މިވެސް ހަމަ ކެމްޕެއިން ޓެކްނިކްސް.. ވަރަށްވާހަކަމީ...\nމެއި 17, 2017 - 15:55\nބްރޭކިން ނިއުސް ހަދައިގެން ގެންނަ ވަރު ހަބަރެއްތަ ތީ ބޮޑު ކޮށްގެން... ރައްޔިތުން އެހާ ގަޅިއެއް ނޫން.. 100 ރުފިޔާއަށް ލިބުނު އެއްޗެއް 1000 އަށް ބޮޑުކޮށްފަ ފަހުން 800 އަށް ހެދީމަ އެ ކުރެވުނީ ވަރަށް މޮޅުކަމެއް ތިވާހަކަވާނެ ހަބަރު ހަދައިގެން ގެންނަން ކުރިޔަށް އޮތް2މަހުވެސް.\nމެއި 17, 2017 - 15:53\nހާދަ ހެޔޮ ފުޅޭ...ރިޔާސީ އިންތިހާބަށް ދެ ތިން މަހަށް ވެލީމަ ކުރޫގެ އަގަށް ވެސް އަދި ލިބޭނެ ކާޑު...\nމެއި 17, 2017 - 15:52\nއަދި ވެސް ކުރިޔަށް ވުރެއް އަގު ބޮޑު ކުރިން ލިބުނު އަގަށް ލިބުނީމަ ނޫނީ ޤަބޫލެއް ނުކުރާނަން އަގު ހެޔޮ ކުރީކަމަކަށް... ތިހެން ރައްޔިތުން ބޮލަށް ޗިޕުޖަހަން ނޫޅޭ... ބަލަ 50 ރުފިޔާއަށް ލިބޭ މުދަލެއްގެ އަގު 100 އަށް ބޮޑު ކޮށްފަ ފަހުން 75 ރުފިޔާއަށް ހެދިޔަސް އެއީ ސަރުކާރުގެ ހެޔޮފުޅުކަމުން އަގު ޖެޔޮ ކުރީއޭ ނުބުނެވޭނެ\nމެއި 17, 2017 - 15:49\nހަމަ އިލެކްޝަނެއް ގެއްލޭ އިރަށް ކާޑުގެ ބާވަތްތައް އަގު ހެޔޮ ކޮށްފަ ހަމަ މޮޅުވާއިރަށް އަގު ބޮޑު ކޮށް، ނުވިތާކަށް އާސަންދަ ކަނޑާލާ، މީ ކުޅޭ ކުޅިވަރެއްތަ އަޅެ ފަހެ؟؟


މަގޭ ރިޕޯޓް: ތައުލީމީ މީހުން މަޖިލީހަށް އިންތިޚާބުކުރުމުގެ...\nމަޖިލީހަށް ގާބިލް މެމްބަރުން އައްޔަނުކުރުމުގެ މައް\nތައުލީމީ ގާބިލް މީހުން މަޖިލީހާއި، ކައުންސިލްތަކާއި ރައީސް ކަމަށް ގެނައުމުގެ ބާރު ރައްޔިތުންނަށް ލިބޭ\nރައްޔިތުންގެ މަޖިލީހަށް މެމްބަރުން އިންތިޚާބުކުރަނީ ރައްޔިތުން\n2 މާރޗް 2021 | އަންގާރަ 18:36\nކުރީގެ މިނިސްޓަރ އޮފް ކޮމިޔުނިކޭޝަންސް، ސައިންސް އެންޑް ޓެކްނޮލޮޖީ މުހައްމަދު މަލީހު ޖަމާލުގެ އިތުބާރު ނެތްކަމުގެ މައްސަލައިގައި މިނިސްޓަރަށް ޖަވާބުދާރީވުމަށް ލިބިވަޑައިގެންނެވި ފުރުސަތުގައި ވާހަކަދައްކަވަމުން ގެންދަވަނިކޮށް މެމްބަރުން ނިޒާމީ މައްސަލަތަކެއް ނެންގެވިއެވެ. މިނިސްޓަރުގެ މަސްއޫލިއްޔަތާއި ވާޖިބު އަދާނުކުރައްވާ ކަމަށް ވިދާޅުވާ ވިދާޅުވުންތައް ތަކުރާރު ކުރެއްވިއެވެ. މަލީހު ދައްކަވަމުން ގެންދަވާ ވާހަކަފުޅުގައި ތުހުމަތުތަކުން ބަރީޢަވުމަށް މަސައްކަތް ނުކުރައްވާކަމަށް ފެނިވަޑައިގަންނަވާ ކަމަށް ވިދާޅުވެ އެކަން ރިޔާސަތުގެ ސަމާލުކަމަށް ގެންނަވާ ކަމަށް ވިދާޅުވިއެވެ.\nމެމްބަރުން މިމޭރުމުން ނިޒާމީ ނުކުތާ ނެންގެވުމުން ދެން ވާހަކަފައްޓަވަމުން މަލީހު ވިދާޅުވި ވާހަކަ ގިނަ ބައެއްގެ ސަމާލުކަމަށް އައެވެ. މަލީހު ވިދާޅުވީ މަޖިލީހަށް އިންތިޚާބު ކުރެވޭ މީހުންގެ ކިބައިގައި ތައުލީމީ ވަކި ފެންވަރެއް ހުރުމަށް ކަނޑައަޅަންޖެހޭނެ ކަމަށެވެ.\n" އެހެންވީމަ، ތަކުރާރުކޮށް އަޅުގަނޑުމެން މިވަކާލާތުކުރަނީ، ރައްޔިތުންގެ މަޖިލީހުގެ މެންބަރުންގެ ތައުލީމީ ފެންވަރު މި އިއްޒަތްތެރި މަޖިލީހުގައި ކަނޑައެޅެން އެބަޖެހެއޭ. އެކަން އަޅުގަނޑުމެން ކުރަން އެބަޖެހެއޭ އިނގޭތޯ. އަޅުގަނޑުމެންނަށް މި ފެންނަނީ އެމަންޒަރު." މަލީހު ވިދާޅުވިއެވެ.\nމަލީހުގެ މި ވާހަކަފުޅަކީ ވަރަށް ގިނަ އާންމު ރައްޔިތުންގެ ޝުއޫރުވެސް މިކަމުގައި ހުރިގޮތޭ ބުނުމަކީ ދޮގަކަށްނުވާނެއެވެ. އޭގެ އެއް ހެއްކަކީ މަލީހުގެ މިވާހަކަ ސޯޝަލް މީޑިޔާގެ އެކި ޕްލެޓްފޯމްތަކުގައި ޝެއަރ ކުރެވެމުން ދިޔުމެވެ. ކޮންމެ ފަހަރަކު ރައްޔިތުންގެ މަޖިލީހުގެ އިންތިޚާބު ބޯމަތިވަމުން އަންނައިރު ނުވަތަ މަޖިލީހުގައި މެމްބަރަކު ދައްކަވާ ވާހަކައަކުންވެސް މެމްބަރުންގެ ތައުލީމީ ފެންވަރު ކަނޑައަޅަންޖެހޭ ވާހަކަ އާންމުންގެ ތެރޭގައި ފެންމަތިވެގެންދެއެވެ.\nރައްޔިތުންގެ މަޖިލީހުގެ އިންތިޚާބުގެ ގާނޫނުގެ 8 ވަނަ މާއްދާގައި ރައްޔިތުންގެ މަޖިލީހުގެ އިންތިޚާބަށް ކުރިމަތިލާ މީހެއްގެ ގައިގައި ހުންނަންޖެހޭ ޝަރުތުތައް ވަނީ ބަޔާންކޮށްފައެވެ. އެޝަރުތުތަކުގެ ތެރޭގައި ހިމެނެނީ ދިވެހި ރައްޔިތަކަށްވުމާއި ބޭރު ގައުމެއްގެ ރައްޔިތަކަށް ނުވުމާއި މުސްލިމަކު ކަމުގައި ވުމާއި ސުންނަތް ޖަމާއަތުގެ މީހަކަށްވުމެވެ. ދެން ހިމެނެނީ އުމުރުން 18 އަހަރުވެފައި ހުރުމާއި ބުއްދި ހަމައަށް ހުރި މީހަކު ކަމުގައި ވުމެވެ.\nރިޔާސީ އިންތިޚާބުގެ ގާނޫނުގައި ރިޔާސީ އިންތިޚާބަށް ކުރިމަތިލާންޖެހޭ މީހުންގެ ޝަރުތުތައް ކަމަށް ބަޔާންކޮށްފައިވަނީ ގާނޫނު އަސާސީގެ 109 ވަނަ މާއްދާގައި ރައީސުލްޖުމްހޫރިއްޔާގެ މަގާމަށް އިންތިޚާބުކުރެވޭ މީހެއްގެ ހުންނަންވާ ޝަރުތުތައް ކަމަށް ބަޔާންކޮށްފައިވާ ޝަރުތުތަކެވެ. ގާނޫނު އަސާސީގެ 109 ވަނަ މާއްދާގައި ރައީސުލްޖުމްހޫރިއްޔާއަކަށް އިންތިޚާބުކުރާ މީހެއްގެ ހުންނަންވާ ޝަރުތުތަކުގެ ތެރޭގައި ހިމެނެނީ ދިވެހި ރައްޔިތަކަށްވުމާއި ބޭރު ގައުމުގެ ރައްޔިތަކަށް ނުވުމެވެ. މުސްލިމަކު ކަމުގައި ވުމާއި ސުންނަތް ޖަމާއަތުގެ މީހަކު ކަމުގައި ވުމެވެ. މީގެއިތުރުން އުމުރުން 35 އަހަރުން މަތީގެ މީހެއްކަމުގައި ވުމާއި ބުއްދި ހަމައަށް ހުރި މީހަކު ކަމުގައި ވުމުގެ އިތުރުން އަދާކުރަންޖެހޭ ސާބިތު ދަރަންޏެއް އޮތް މީހަކު ކަމުގައިވާނަމަ އެދަރަންޏެއް އަދާކުރުމެވެ. އަދި ޖިނާއީ ކުށެއް ކުރިކަން ސާބިތުވެގެން ބާރަ މަސްދުވަހަށްވުރެ ދިގު މުއްދަތެއްގެ ހުކުމެއް ކުރެވިފައިވާ މީހަކުނަމަ، އެހުކުމެއް ތަންފީޒުކޮށް ނިމުނުތާ ނުވަތަ އެހުކުމުން ކަނޑައެޅުނު އަދަބު މައާފު ކުރެވުނުތާ ތިން އަހަރުވެފައިވާ މީހަކު ކަމުގައި ވުމެވެ.\nކައުންސިލް އިންތިޚާބަށް ކުރިމަތިލާ މީހެއްގެ ޝަރުތުތަކުގެ ތެރޭގައި ކުރިން ފާހަގަކުރި ރައީސުލްޖުމްހޫރިއްޔާ އާއި ރައްޔިތުންގެ މަޖިލީހަށް ކުރިމަތިލާ މީހެއްގައި ހުންނަން ޖެހޭ ޝަރުތުތަކުގެ ތެރޭގައި ހުރި ކަންތައްތަކުގެ އިތުރުން ކުޑަކުއްޖަކާމެދު ބަދުއަޚްލާގީ އަމަލެއް ހިންގިކަން ނުވަތަ މީހެއްގެ އިއްފަތްތެރިކަން ފޭރިގަތްކަން ޝަރީއަތަށް ސާބިތުވެފައިވާ މީހަކު ކަމުގައި ނުވުމާއި މަސްތުވާތަކެތީގެ ވިޔަފާރި ކުރުމުގެ ކުށެއް ކުރިކަން ޝަރީއަތަށް ސާބިތުވެ، އެ މީހެއްގެ މައްޗަށް ހުކުމެއް ކޮށްފައިވާނަމަ، އެ ހުކުމެއް ތަންފީޒުކޮށް ނިމުނުތާ ހަތް އަހަރު ފާއިތުވެފައިވުން ނުވަތަ އެ ހުކުމުން ކަނޑައެޅުނު އަދަބު މައާފުކޮށްދެވުނުތާ ހަތް އަހަރު ފާއިތުވެފައިވުން ހިމެނެއެވެ.\nމިއީ ރައްޔިތުން އިންތިޚާބުކޮށްގެން މަގާމުތަކަށް ހޮވާ މީހުންގެ ޝަރުތުތައް ކަމަށް ގާނޫނުތަކާއި ގާނޫނު އަސާސީގައި ބަޔާންކޮށްފައިވާ ޝަރުތުތަކެވެ. މިޝަރުތުތައް ހަމަވާ ކޮންމެ މީހަކުވެސް އެމަގާމުތަކަށް ކުރިމަތިލާންވީއެވެ. އެހެންނަމަވެސް އެމަގާމުތަކަށް ކުރިމަތިލާ މީހުންގެ ތެރެއިން ހޮވާނެ މީހަކު ކަނޑައެޅުމުގެ އިޚުތިޔާރު ލިބެނީ ރައްޔިތުންނަށެވެ. އެމަގާމުތަކަށް ކުރިމަތިލާ މީހުންގެ ތެރެއިން ހޮވާނެ މީހަކު ކަނޑައެޅުމަށް އިންތިޚާބެއް ބާއްވައެވެ. އިންތިޚާބު ބޯމަތިވަމުން އަންނައިރު އިންތިޚާބުތަކަށް ކުރިމަތިލައިގެން އުޅޭ މީހުން ރައްޔިތުންގެ ކައިރިއަށް އާދެއެވެ. އެމީހުންގެ ހުންނަ ތައުލީމީ ފެންވަރާއި ގާބިލްކަން ކިޔައިދެއެވެ. އެކަންކަން ބެލުމަށްފަހު ގޮތް ނިންމުމުގެ އިޚުތިޔާރު އޮތީ ރައްޔިތުންގެ އަތްމަތީގައެވެ.\nރައްޔިތުންގެ މަޖިލީހުގެ އިންތިޚާބާއި ކައުންސިލް އިންތިޚާބަށް ބަލާނަމަ ކޮންމެ ރައްޔިތަކަށްވެސް ވޯޓުލާނެ މީހަކު ކަނޑައެޅުމަށް ގިނަ އިޚުތިޔާރުތަކެއް ލިބެއެވެ. އެހެންކަމުން ގޮތް ނިންމުމުގައި ރައްޔިތުން ތައުލީމީ ގާބިލް މީހުން އިންތިޚާބު ކުރުމަށް އިސްކަންދިނުމުގެ ފުރުސަތުވެސް ލިބިގެންދެއެވެ. ރައްޔިތުންނަށް އެ ފުރުސަތު ލިބިގެންދާއިރު ފުރުސަތުގެ ބޭނުން ހިފުން ކިހިނެއްވާނެތޯއެވެ.\nގާބިލް ތައުލީމީ މީހުން މަޖިލީހަށް އިންތިޚާބުކުރާނަމަ އަދި ކައުންސިލްތަކަށްވެސް އިންތިޚާބުކުރާނަމަ އެތަންތަނުގައި ތައުލީމުގެ ފެންވަރެއްނެތް އާންމު ބަހުން ބުނާނަމަ އެއްޗެއް ނޭނގޭ މީހުންނެއް ނުތިބޭނެއެވެ. ރައްޔިތުން އެމައްޗަށް އަމަލުކުރަންޖެހޭ ގާނޫނުތައް ހެދުމުގައި ތައުލީމީ ގާބިލް މީހުން މަޖިލީހުގައި ތިބުމަކީ ވަރަށް މުހިންމު ކަމެކެވެ. ވަކިން ޚާއްސަކޮށް އެކި ދާއިރާތަކުން ޚާއްސަވެފައިވާ މީހުން މަޖިލީހުގައި ތިބުމަކީ ވަރަށް މުހިންމު ކަމެކެވެ. އެހެންނަމަވެސް އެފަދަ މީހުން މަޖިލީހުގައި ތިބޭނީ އެފަދަ މީހުން މަގާމަށް ކުރިމަތިލުމުންނެވެ. ރައްޔިތުންވެސް އެފުރުސަތު ދިނުމުންނެވެ.\nތިމާ ސަޕޯޓްކުރާ ޕާޓީއަކުން ބުޅަލެއް ނެރުނަސް ހޮވާނަމޭ ބުނެ ފަހުން ތައުލީމާއި ގާބިލްކަމުގެ ވާހަކަ ދެއްކުމުން އެހިސާބުން އަދި މިކަން ނިންމާލެވޭކަށް ނެތެވެ. ޕާޓީންވެސް ގާބިލް ތައުލީމީ މީހަކު ނުނެރޭނަމަ އެމީހަކަށް ނޫނެކޭ ބުނުމުގެ ގަޓު ރައްޔިތުންގެ ހުންނަންޖެހެއެވެ. އެހެންނޫންނަމަ ދުވަހަކުވެސް އެކިޔާ ގާބިލް ތައުލީމު ހުރި މީހުންނަށް އެތަންތަނަކަށް ނާދެވޭނެއެވެ.\n3 މާރޗް 2021 | ބުދަ 07:13\nތަޢުލީމީ ފެންވަރު ކަނޑައަޅަންޖެހޭ މެމްބަރުންގެ. މަލީހު އެބުނަނީ ހަމަ ރަނގަޅަށް. ޑިޕްލޮމާއަށްވުރެ ދަށް ފާހެއް އޮތް މީހަކަށް ކުރިމަތި ލެވޭގޮތަށް ބާއްވާނެކަމެއް ނެތް.


ބޭސްފަރުވާއަށް އަދީބު އިންޑިއާއަށް ފުރާވަޑައިގެންފި – Haftha\nބޭސްފަރުވާއަށް އަދީބު އިންޑިއާއަށް ފުރާވަޑައިގެންފި\nބޮޑެތި ކުށްތަކެއްގައި ތުހުމަތު ކުރެވޭ ކުރީގެ ނައިބް ރައީސް އަހުމަދު އަދީބު ބޭސްފަރުވާއަށް އިންޑިއާއަށް ފުރާވަޑައިގެންފި އެވެ.\nއަދީބަށް ރާއްޖެއިން ބޭރުން ބޭސްފަރުވާ ކުރަން ދިއުމުގެ ހުއްދަ ކަރެކްޝަންސް އިން ދީފައިވަނީ މިދިޔަ އަންގާރަ ދުވަހު އެވެ.\nއެ ހުއްދައާއެކު އަދީބު ބޭސްފަރުވާއަށް މިއަދު ވަޑައިގަތީ އިންޑިއާގެ ބެންގަލޫރަށެވެ. އަދީބާ އެކު އަނބިކަނބަލުން މަރިޔަމް ނަޝްވާ ވެސް ވަޑައިގަތެވެ.\nހޯމް މިނިސްޓަރު އިމްރާން އަބްދުﷲ ވިދާޅުވި ގޮތުގައި، ބޭސްފަރުވާ ކުރުމަށް އިންޑިއާ އަށް ވަޑައިގަތުމުގެ ހުއްދަ އަދީބަށް ދިނީ އެއް އަހަރު ދުވަހަށެވެ. ފަރުވާއަށް މަޑުކުރައްވަން ޖެހިވަޑައިނުގަންނަވާނަމަ މިމަހުގެ 26 ގައި އަދީބު އެނބުރި ރާއްޖެ ވަޑާއިގަތުމަށް ޓިކެޓް ނަގާފައިވާ ކަމަށް ވެސް ވިދާޅުވެފައިވެ އެވެ.\nއަދީބު މިއަދު އިންޑިއާއަށް ފުރާވަޑައިގެންފައިވާއިރު އޭނާގެ ޕާސްޕޯޓެއް ދުލެއް ނުކުރެއެވެ. އޭގެ ބަދަލުގައި އޭނާ ފުރުވާލަނީ ޓްރެވަލް ޑޮކިއުމެންޓެއްގަ އެވެ. އަދި އެކަން އިންޑިއާގެ ސަރުކާރަށް ވެސް އަންގާފައިވާއިރު އެހެން ގައުމަކަށް އަދީބަށް ވަޑައިނުގެނެންވޭނެ ކަމަށް ކަރެކްޝަންސް އިން ބުނެ އެވެ.\nމިނިސްޓަރު އިމްރާން ވެސް ވިދާޅުވީ، އަދީބު އިންޑިއާއަށް ވަޑައިގަންނަވާތީ ސަލާމަތީ ގޮތުން އަޅަންޖެހޭ ހުރިހާ ފިޔަވަޅުތަކެއް އެޅި އެކަމުގައި އެކަށީގެންވާ މިންވަރަކަށް ތައްޔާރުވެވިފައިވާ ކަމަށެވެ.\nތިިން މައްސަލައެއްގައި އަދީބުގެ މައްޗަށް އިއްވި 33 އަހަރުގެ ޖަލު ހުކުމްތައް ކްރިމިނަލް ކޯޓުން މިހާރު ވަނީ ބާތިލްކޮށްފަ އެވެ. އަދީބު މިހާރު ހުންނެވީ، ކުރިން އޮތް ޝަރީއަތުގެ މަޖިލިހެއްގައި ކޯޓުގެ ހުރުމަތް ކެނޑުއްވުމުން އިއްވި 15 ދުވަހުގެ ބަންދުގަ އެވެ.\nއޭނާގެ ބަންދުގެ މުއްދަތު ހަމަވާ ގޮތަށް އޮތީ މި މަހުގެ 18 ގަ އެވެ. އެކަމަކު ބޭސްފަރުވާ އަށް ފުރާވަޑައިގަތުމާ އެކު މިއަދުން ފެށިގެން އެ ހުކުމް ތަންފީޒުކުރުން މެދުކެނޑޭނެ އެވެ.


ފަހު ވަގުތު ފަހަތުން އަރާ މޮޅުވެ ޕީއެސްޖީ ސެމީ ފައިނަލަށް – Dhuvas Online\nފަހު ވަގުތު ފަހަތުން އަރާ މޮޅުވެ ޕީއެސްޖީ ސެމީ ފައިނަލަށް\nޗެމްޕިއަންސް ލީގުގެ ކުއާޓާ ފައިނަލްގެ ފުރަތަމަ މެޗުގައި ރޭ ފްރާންސްގެ ޗެމްޕިއަންސް ޕީއެސްޖީ އާއި އެޓްލަންޓާ ބައްދަލުކުރި މެޗު 2-1 އިން ކާމިޔާބުކޮށް، ޕީއެސްޖީ އިން ސެމީ ފައިނަލަށް ދަތުރުކޮށްފިއެވެ.\nއެޓްލަންޓާ އިން ލަނޑެއް ޖަހާފައިވަނިކޮށް ޕީއެސްޖީ މޮޅުވީ މެޗުގެ އެންމެ ފަހު ވަގުތު ކައިރިކައިރީގައި އެ ޓީމުން ޖެހި2ލަނޑާއެކުގައެވެ. ޝައުޤުވެރި މި މޮޅާއެކު ޕީއެސްޖީ ޗެމްޕިއަންސް ލީގުގެ ސެމީ ފައިނަލްގެ ޖާގަ ކަށަވަރު ކުރިއިރު، މިއީ 1995 ވަނަ އަހަރުގެ ފަހުން އެ ކްލަބް ޗެމްޕިއަންސް ލީގުގެ ސެމީ ފައިނަލަށް ދަތުރު ކުރި ފުރަތަމަ ފަހަރެވެ. ގަތަރުގެ މަހުޖަނު ތަމީމް ބިން ހަމަދް އައްޘާނީ ހިންގާ، ފާއިތުވި ސީޒަންތަކުގައި ބޮޑު ޚަރަދެއް ކުރި ޕީއެސްޖީން ޗެމްޕިއަންސް ލީގު ހޯދުމަށް އަމާޒު ހިފާފައިވާއިރު، މިއީ އެ ކްލަަބަށް ލިބޭނެ ވަރަސް ބޮޑު ހިތްހަމަޖެހުމަކަށް ވާނެއެވެ.\nފުރަތަމަ ހާފުގައި މާރިއޯ ޕަސަލިޗް ޖަހައިދިން ލަނޑާއެކު އެޓްލަންޓާއިން ޕީއެސްޖީ ހާސްކޮށްލިއެވެ. އަދި އެ ނަތީޖާއިން މެޗު ނިމިދާނެކަމަށް ބެލެވުނުއިރު، ފުރަތަމަ ހާފުގައި އެންމެ ބޮޑަށް ފާހަގަ ކުރެވުނީ ނޭމާއަށް ލިބުނު ހުސް ފުރުސަތުތައް ބޭކާރުކޮށްލިކަމެވެ. ޕީއެސްޖީން މުޅި މެޗުގައި ވެސް މޮޅަށް ކުޅުނުއިރު، އެ ޓީމުން އެންމެ ރަނގަޅު ކުޅުމެއް ދެއްކީ ވެސް ނޭމާއެވެ. އެެހެނަސް، ފަހު ވަގުތު ޕީއެސްޖީއަށް ނަތީޖާ ބަދަލުކޮށް ނުލެވުނުނަމަ، ނޭމާއަށް ލިބުނު ރަނުގެ ފުރުސަތުތައް ބޭކާރު ކޮށްލުން ގިނަ ބަޔަކު ފާހަގަ ކުރީހެވެ.\nޕީއެސްޖީގެ ކޯޗު ޓުޗެލްއަށް ގޮތް ހުސްވުމުން، ދާދި ފަހުން ބޮޑު އަނިޔާއަކާ ކުރިމަތިވި އެމްބާޕޭ ވެސް ވަނީ ފަހު ހާފުގައި ކުޅެން އަރުވާފައެވެ. އެމްބާޕޭ ކުޅެން އެރުމާއެކު އޭނާގެ ބާރު ދުވެއްޔާއި، މޮޅު ޑްރިބްލިންގ ތަކާއެކު އެޓްލަންޓާގެ ޑިފެންސަށް އިތުރަށް ބާރު ބޮޑުވެގެން ދިޔައެވެ.\nއެހެނަސް، ޕީއެސްޖީއަށް ނަތީޖާ ހަމަހަމަ ކޮށްލެވުނީ މެޗުގެ 90 ވަނަ މިނިޓުގައެވެ. އެ ކްލަބަށް މުހިންމު މި ލަނޑު ޖަހައިދިނީ މާކުއީނިއޯސް އެވެ. އޭގެ ދެތިން މިނިޓު ފަހުން، ފަހު ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް ޗޮޕޫ-މޯޓިން ޖެހި ލަނޑާއެކު ޕީއެސްޖީން ލީޑު ނެގިއެވެ.\nރެފްރީގެ ކަށިގަނޑުގެ ފަހު އަޑާއެކު، ސެމީ ފައިނަލް ކަށަވަރުވުމުން ޕީއެސްޖީގެ ކުޅުންތެރިން ވަނީ ވަރަށް ބޮޑަށް އުފާފާޅުކޮށްފައެވެ. ކޯވިޑް-19 ގެ ހާލަތާ ގުޅިގެން މުބާރާތުގެ ފޯމެޓަށް ޔުއެެފާ އިން ވަގުތީ ގޮތުން ގެނައި ބަދަލުގެ ސަބަބުން ކުއާޓާ އަދި ސެމީ ފައިނަލް މެޗުތަކުގައި ދެ ލެގް ކުޅުމުގެ ބަދަލުގައި ކުރިއަށް ގެންދަނީ ނޮކް-އައުޓް މެޗެކެވެ. އަދި މި މެޗުތައް ކުޅެނީ ޕޯޗުގަލްގެ ލިސްބަންގައެވެ.\nޕީއެސްޖީން ސެމީ ފައިނަލްގައި ނުކުންނާނީ، މިރޭ އެތުލެޓިކޯ މެޑްރިޑާއި ލީޕްޒިގް ކުޅޭ މެޗުން މޮޅުވާ ޓީމަކާ ދެކޮޅަށެވެ. ކުއާޓާ ފައިނަލްގެ ދެ ވަނަ މެޗުގައި އެތުލެޓިކޯ މެޑްރިޑާއި ލީޕްޒިގް މިރޭ ކުޅޭ މެޗު ފަށާނީ ރާއްޖެ ގަޑިން 00:00 ގައެވެ.\nބޭނުން އެއްޗެއް ބޭނުން ތާކަށް ރައްކާތެރިކަމާއި އެކު ގެންދިއުމަށް، ބާރު ޑެލިވަރީ


Fiyavatheegai dhiriulhey 8 kudhin Covid ah positive, haalu rangalhu! | Jazeera\tފިޔަވަތީގައި ދިރިއުޅޭ 8 ކުދިން ކޮވިޑަށް ޕޮޒިޓިވް، ހާލު ރަނގަޅު! - Jazeera\nފިޔަވަތީގައި ދިރިއުޅޭ 8 ކުދިން ކޮވިޑަށް ޕޮޒިޓިވް، ހާލު ރަނގަޅު!\nމުޙައްމަދު އަފްޒަލް October 8, 2020 156 views0\nމިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްގެ ދަށުން ހިންގާ ފިޔަވަތީގައި ދިރިއުޅެމުންދާ 8 ކުއްޖަކު ކޮވިޑް-19އަށް ޕޮޒިޓިވްވެފައިވާކަމަށް އެ މިނިސްޓްރީއިން ބުނެފިއެވެ.\nމިނިސްޓްރީއިން ހާމަކޮށްފައިވާ ގޮތުގައި، ފިޔަވަތީގައި ކޮވިޑް ފެތުރެން މެދުވެރިވި ސަބަބަކީ މުވައްޒިފަކު ކޮވިޑަށް ޕޮޒިޓިވްވެގެންނެވެ. އެގޮތުން، ފިޔަވަތީގައި މަސައްކަތްކުރާ މުވައްޒިފެއްގެ ކިބައިން ރޯގާގެ އަލާމާތްތައް ފެނި، ފްލޫ ކްލިނިކްއަށް ދައްކާ ޓެސްޓް ކުރުމުން ކޮވިޑަށް ޕޮޒިޓިވްވެފައިވާކަމަށް މިނިސްޓްރީއިން ބުނެފައިވެއެވެ.\nމިއާއެކު، އޭނާ މަސައްކަތްކުރަމުންދާ 10-13 އަހަރާ ދެމެދުގެ ކުދިން ބަހައްޓާފައިވާ ފަންގިފިލާ ކަރަންޓީނު ކުރެވި، އެތަނުގައި ބައިތިއްބާފައިވާ ކުދިން ޓެސްޓް ކުރެވުނު ކަމަށާ އޭގެތެރެއިން 8 ކުދިން ކޮވިޑަށް ޕޮޒިޓިވްވެފައިވާކަމަށް މިނިސްޓްރީއިން ބުނެފައިވެއެވެ.\nމިނިސްޓްރީއިން މައުލޫމާތުދީފައިވާ ގޮތުގައި، ޕޮޒިޓިވްވި ކުދިންގެ ތެރޭގައި ރިސްކް ކެޓެގަރީގެ އެއް ކުއްޖަކު ހިމެނެއެވެ. އެ ކުއްޖާ ކެއާރވޯކަރަކާއެކު ހުޅުމާލޭ މެޑިކަލް ފެސިލިޓީއަށް ބަދަލުކުރެވިފައިވާއިރު، އެ ކުއްޖާގެ ހާލު ރަނގަޅެވެ. ފައްސިވި އެހެން ކުދިން އެޗްޕީއޭ އަދި އެޗްއީއޯސީގެ ލަފާގެ މަތިން ފެސިލިޓީއަކަށް ބަދަލުކުރެވިފައިވާއިރު، އެ ކުދިންގެ ހާލުވެސް ރަނގަޅެވެ.\nމިނިސްޓްރީއިން އިތުރަށް ބުނެފައިވަނީ ފިޔަވަތީގައި ޖާގައިގެ ދަތިކަން ހުރުމާގުޅިގެން، އެޗްއީއޯސީ އަދި އެޗްޕީއޭގެ ލަފާގެ މަތިން ޕޮޒިޓިވްވި ފަންގިފިލާގައި ދިރިއުޅޭ 26 ކުދިން ކެއާރވޯކަރުންނާއެކު3ފަންގިފިލާއަށްހުރި 12 ކޮޓަރި ހިމެނޭ ތަނަކަށް ބަދަލުކުރުމަށް މިހާރުވަނީ ނިންމާފައެވެ. މިތަނުގައި، ކުދިން ބޭނުންވާ ރައްކާތެރިކަމާއި ތައުލީމީކަންކަން ކަށަވަރުކުރެވޭނެ ކަމުގެ ޔަގީންކަން މިނިސްޓްރީއިން ވަނީ އަރުވާފައެވެ. އަދި ކުދިންގެ ބެލެނިވެރިންނަށް އެ ކުދިންގެ މައުލޫމާތު ދެމުންގެންދާނެކަމުގެ ޔަގީންކަންވަނީ އަރުވާފައެވެ.\nމިހާރު ރާއްޖޭގައި ކޮވިޑަށް ޕޮޒިޓިވް ތިބީ 1،068 މީހުންނެވެ. އޭގެ ތެރެއިން 63 މީހަަކަށް ހޮސްޕިޓަލުގައި ފަރުވާ ދެމުންދާއިރު 387 މީހުން ތިބީ އައިސޮލޭޝަން ފެސިލިޓީތަކުގައެވެ.


Dhivehinah visa aa nulaa Thailand ah dhevey goiy hadhaifi | Mihaaru\nދިވެހިންނަށް ވިސާއާ ނުލައި ތައިލެންޑަށް ދެވޭ ގޮތް ހަދައިފި\n23 މާޗް 2019 - 12:46 36 comments\nރާއްޖޭގެ ފޮރިން މިނިސްޓްރީން މިއަދު ބުނީ އަންނަ މަހުގެ 14 އިން ފެށިގެން ވިސާއާ ނުލައި ތައިލެންޑަށް ދެވޭނީ ޓޫރިޒަމްގެ ބޭނުމަށް އެ ގައުމަށް ދާ ދިވެހިންނަށް ކަމަށެވެ. އެގޮތުން ތައިިލެންޑަށް ގޮސް އެ ގައުމުގައި ތިބެވޭނީ މަހެއް ވަންދެން ކަމަށް ވެސް މިނިސްޓްރީން ބުންޏެވެ.\nފޮރިން މިނިސްޓްރީން ބުނި ގޮތުގައި ރާއްޖޭން ބޭރަށް ދަތުރުކުރާ ދިވެހިންނަށް ވިސާގެ ލުއިފަސޭހަ ގޮތްތަކެއް ހަމަޖައްސައިދޭން ސަރުކާރުން އަންނަނީ މަސައްކަތް ކުރަމުންނެވެ.\nއެގޮތުން އިރުމަތީ އޭޝިއާގެ އެހެން ގައުމުތަކުން ވެސް ވިސާގެ ލުޔެއް ލިބޭތޯ މަޝްވަރާތައް ކުރަމުން އަންނަ ކަމަށް ފޮރިން މިނިސްޓްރީން ވަނީ ބުނެފަ އެވެ.\nމިހާރު ތައިލެންޑަށް ދާ ދިވެހިންނަށް ވިސާގެ ގޮތުގައި ހާހެއްހާ ރުފިޔާ ދައްކަން ޖެހެ އެވެ. އަދި ޕާސްޕޯޓްގައި ވިސާ ވެސް ޖަހަން ޖެހެ އެވެ.\nޗުއްޓީ ހޭދަކުރަން ތައިލެންޑަށް ދާ މީހުންގެ އަދަދު މިހާރު ގިނަ އެވެ. އަދި މެޑިކަލް ކަންކަމުގައި ވެސް ތައިލެންޑަށް ގިނަ އަދަދެއްގެ ދިވެހިން ދަތުރުކުރެ އެވެ. ތައިލެންޑަކީ ރާއްޖޭގެ ވިޔަފާރީގެ ވެސް މައިގަނޑު މާރުކޭޓެކެވެ. އެގޮތުން ވަރަށް ގިނަ ވިޔަފާރިވެރިން އާންމުކޮށް އެ ގައުމަށް ދެ އެވެ.\nއާޖެންޓީނާގައި ކުރިއަށް ދާ އދ. ގެ ކޮންފަރެންސެއްގެ ހަވާސާގައި ފޮރިން މިނިސްޓަރު އަބްދުﷲ ޝާހިދު ވަނީ ތައިލެންޑްގެ ވަފްދަކާ އެކު ވިސާއާ މެދު މަޝްވަރާ ކުރައްވާފައި ކަމަށް ފޮރިން މިނިސްޓްރީން ބުނެ އެވެ.\nއިންޑިއާ އިން ވެސް ވަނީ ވިސާގެ ލުއިތަކެއް ރާއްޖެ އަށް ދީފަ އެވެ.\nއިތުރު ލިޔުންތައް ދިވެހިރާއްޖެ ތައިލެންޑު އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-ތައިލެންޑް ޑިޕްލޮމެޓިކް ގުޅުން


Amana Takaful: Surplus ah 15% dhenee\nއަމާނާ ތަކަފުލްއަށް 15 އަހަރު ފުރުމުގެ ގޮތުން ބޭއްވި ހަފުލާގެ ތެރެއިން: އިސްލާމިކް ފައިނޭންސް އަށް ގިނަ އަމާނާ ތަކަފުލް އިން ގިނަ ހިދުމަތްތަކެއް ކޮށްދޭ -- ފޮޓޯ: އަމާނާ ތަކަފުލް\nރާއްޖޭގައި އެންމެ ފުރަތަމަ ތަކާފުލް (އިސްލާމީ އިންޝުއަރަންސް) ތައާރަފުކޮށް ހިދުމަތް ދޭން ފެށި އަމާނާ ތަކާފުލް މޯލްޑިވްސް އިން ވަނީ މިދިޔަ އަހަރުގެ ފުރަތަމަ ހަ މަސް ދުވަހުގައި ކްލެއިމް ކޮށްފައި ނުވާ ބައިވެރިންނަށް ސާޕްލަސް ދޭން ނިންމާފައިވެ އެވެ. މިއީ އަމާނާ ތަކާފުލް އިން ބައިވެރިންނަށް ޖެހިޖެހިގެން ސާޕްލަސް ދޫކުރާ ނުވަ ވަނަ އަހަރެވެ.\nއަމާނާ ތަކަފުލް އިން މިދިޔަ އަހަރުގެ ފުރަތަމަ ހަމަސް ދުވަހަށް 15 ޕަސެންޓްގެ ސާޕްލަސްއެއް ދޭން ވަނީ ނިންމާފަ އެވެ. މިއީ އަމާނާތަކާފުލްގެ ތާރީހުގައި އެންމެ ބޮޑު އަދަދަކަށް ސާޕްލަސް ދެވޭ ފަހަރެވެ.\nއެ ކުންފުނިން ބުނީ ބައިވެރިންނަށް ސާޕްލަސް ދޭން ނިންމުމުން އެނގެނީ އަމާނާތަކާފުލް އިން އިސްލާމިކް ފައިނޭންސް ކުރިއަރުވައި އާންމުން ތަކާފުލްގެ ބޭނުން ކުރުމަށް ބާރުއަޅާ މިންވަރެވެ.\nސާޕްލަސްއަކީ އިސްލާމިކް އިންޝުއަރެންސާއި އެހެން އިންޝުއަރެންސުގެ އެންމެ ބޮޑު ތަފާތު ގެނެސްދޭ އެއް ސިފަ އެވެ. ސާޕްލަސްއަކީ ރިސްކުފަންޑު ނުވަތަ ތަކާފުލްގައި ބޭނުން ކުރާ ގޮތުންނަމަ ތަބައްރު ފަންޑު ހިންގާއިރު ބައިވެރިންގެ ކްލެއިމް ތަކަށް ބަދަލު ދީފައި އޭގެ އިތުރުން ރިޒާވްގައި ހުންނަންޖެހޭ އަދަދަށް ފައިސާ ބެހެއްޓުމަށް ފަހު އިތުރުވާ ބަ އެވެ. އެގޮތުން ސާޕްލަސް ފައިސާއަކީ އެހެނިހެން އިންޝުއަރަންސް އާއި ތަކާފުލް އިންޝުއަރަންސްގެ އެންމެ ބޮޑު ތަފާތެވެ. މިއީ ފަންޑުގެ ބައިވެރިންނަށް ތަކާފުލްގެ ދަށުން ލިބޭ ފައިދާ އެކެވެ.\nތަކާފުލްގެ އުސޫލްތަކުގެ ތެރެއިން ވޭތުވެދިޔަ އަހަރުތަކުގައި އަމާނާ ތަކަފުލްގެ ކަސްޓަމަރުންނަށް ވަނީ ސާޕްލަސް އިން މަންފާ ދީފަ އެވެ. މީގެ ސަބަބުން ތަކާފުލް ނަގާ ބައިވެރިންގެ އަދަދު ވެސް ވަނީ ދުވަހެއް ދުވަހަކަށް އިތުރު ވެފަ އެވެ.\nރާއްޖެ އަށް 2003 ވަނަ އަހަރުން ފެށިގެން ތަކާފުލްގެ ކޮންސެޕްޓް ތައާރަފުކޮށް އަމާނާ ތަކަފުލް އިން ދަނީ އޭގެއިން ބައިވެރިންނަށް މަންފާ ހޯދައި ދެމުންނެވެ. އަދި ހަމަ އެއާއިއެކު އަމާނާތަކާފުލް އިން ދަނީ 2012 ވަނަ އަހަރުން ފެށިގެން ބައިވެރިންނަށް ސާޕްލަސް ބަހަމުންނެވެ. ޕެންޑެމިކްގެ ދިމާވެފައިވާ ދަތިތަކާއެކުވެސް އެ ކުންފުނިން ބައިވެރިންގެ ފަންޑުވަނީ އިތުރުވެފަ އެވެ.\nފާއިތުވެދިޔަ އަހަރުތަކުގައި ތަކާފުލް އަށް ދަނީ ވަރަށް ބޮޑު ތަރުހީބެއް ލިބެމުންނެވެ.އެ ކުންފުނީގެ އަމާޒަކީ ޝަރީޢާ ހުއްދަ ކުރާ އިންޝުއަރެންސްގެ ފޮނިމީރުކަން ހަމަހަމަ ގޮތުގައި ދިވެހިންނަށް ގެނެސްދިނުމުގައި ދެމިތިބުމެވެ. މީގެ އިތުރުން، އަމާނާ ތަކާފުލް ގިރާ ކުރަމުންދާ ހަރުފަތްތަކުގައި ކުންފުނީގެ ހިއްސާދާރުންނާއި ކަސްޓަމަރުންނާއި އަދި ދިވެހި ރައްޔިތުން ދެމުންދާ އެއްބާރުލުމަށް މި ފުރުސަތުގައި ޝުކުރު އަދާކުރަމެވެ.\nއަމާނާ ތަކާފުލް އިސްލާމިކް ފައިނޭންސް\nބީއެމްއެލް އިސްލާމިކް ފައިނޭންސަށް ބަދަލެއް


Dho?! Indian Matchmaking vee bodu majaa gandakah\nއިންޑިއަން މެޗްމޭކިން ވީ ބޮޑު މަޖާގަނޑަކަށް\nތަފާތު ހިޔާލުތަކާއި ހެއްވާ ފާޑުކިޔުންތައް މި ޝޯއަށް ލިބުނު\n"އިންޑިއަން މެޗްމޭކިން" ގެ އަޑު އަހާފައި ނެތް ނަމަ އަދި މިކަމުގެ ތެރެއަށް ތިޔަ ހުރީ ރަނގަޅަށް ނުވަދެވި އެވެ. މިއީ ނެޓްފްލިކްސްގެ މުޅިން އާ ރިއަލިޓީ ޝޯއެކެވެ. ގިނަ ބަޔަކު ހެއްވާލައި، މިހާރު ބޮޑު މަޖާގަނޑަކަށް ވެފައި އޮތް އެއްޗެކެވެ. ދައްކަނީ އިންޑިއާގެ މުމްބާއިގައި ފުޅާކޮށް "މެޗްމޭކިން" ނުވަތަ ކައިވެނިކުރާނެ މީހުން ހޯދައިދިނުމުގެ "ވިޔަފާރި" ކުރަމުން އަންނަ އަންހެނެއް ކަމަށްވާ، ގިނަ ބަޔަކު ދަންނަ ނަމުން ނަމަ ސީމާ އާންޓީ އެވެ. ކައިވެނިކުރަން ބޭނުންވެފައި، އެކަމަކު ރަނގަޅު ބައިވެރިޔަކު ނުލިބިގެން ކައިވެނި ނުކުރެވި ތިބޭ މީހުނަށް ހެޔޮލަފާ ބައިވެރިޔަކު ހޯދައިދިނުމަށް އޭނާ ކޮށްދޭ މަސައްކަތެވެ. ރަނގަޅު ބައިވެރިޔަކު ހިޔާރުކުރުމަށް އޭނާ ދޭ ނަސޭހަތް އަޑުއަހައި އޭނާގެ ކްލަޔަންޓުން ކަންކަން ކުރާ ގޮތް ވެސް ދައްކަ އެވެ.\nWatching #IndianMatchmaking on Netflix, I feel sima projectsalot of her frustrations on these individuals that’s making them look extremely picky, but like, you have to be picky when you choseaperson to spend the rest of your life with, have children with 🤷🏻♀\n— Rifqa (@ryfryk) July 24, 2020\nރާއްޖޭގެ ނެޓްފްލިކްސްގައި މިހާރު މި ޝޯ މިހާރު އޮތީ ގަދަ ހަތެއްގަ އެވެ.\n— Bi Behen 🌈 (@whatisdapoint) July 18, 2020\n#IndianMatchmaking Aparna when the guy said he likes relaxing on holiday for more than3days pic.twitter.com/wnRH5frC1B\n— bloo (@justgrassnroses) July 18, 2020\nTypical of media to portray successful, confident and career-oriented women who has figured it all out as "picky", "hard to please", etc\nDon't settle for less, Aparna! 👏👏#IndianMatchmaking\n— Naaai (@naaipha) July 25, 2020\nމި ޒަމާނުގައި އިންޑިއާގައި ނުވަތަ އެހެން ގައުމުތަކުގައި ދިރިއުޅޭ އިންޑިއާ އަށް ނިސްބަތްވާ މީހުން އާންމުކޮށް "އެރޭންޖް މެރިޖް" ކުރާ ގޮތް މި ޝޯގައި ދައްކަ އެވެ. ހެއްވާ މަޖާ ކަންތައްތަކެއް އިތުރުން، މުޖުތަމައުގައި ކައިވެންޏާ ގުޅުވައިގެން ފެންމަތިވާ ވަރަށް އާންމު ބައެއް މައްސަލަތަކަށް ވެސް އަލިއަޅުލާވި އެވެ. އޭގެ ތެރޭގައި ޖިންސީ ތަފާތުކުރުމާއި ގިންތީގެ ތަފާތުކުރުމާއި އަދި ނަސްލީ ތަފާތުކުރުން ވެސް ހިމެނެ އެވެ. ގިނަ ބަޔަކަށް އެންމެ އަސަރުކުރީ މި ރިއަލިޓީ ޝޯގެ އެއް ބައިވެރިޔަކު، އޭނާގެ ހަމުގެ ކުލައިގެ ސަބަބުން، މުޅި ދިރިއުޅުމުގައި ވެސް ކުރިމަތިލާން ޖެހުނު ތަފާތުކުރުންތައް ކިޔައިދިނުމުންނެވެ.\n"އިންޑިއަން މެޗްމޭކިން" ޓްރެއިލާ.\nމި ރިއަލިޓީ ޝޯ ބެލި މީހުން ވަނީ ސޯޝަލް މީޑިއާގައި ތަފާތު ހިޔާލުތައް ފާޅުކޮށް އަދި ވަރަށް ހެއްވާ ފާޑުކިޔުންތައް ވެސް ކިޔައިފަ އެވެ.


Inthi ge Campaign Team Huvadhoo ge Huriha Rashakah އިންތިގެ ކެމްޕޭން ޓީމް ހުވަދޫގެ ހުރިހާ ރަށަކަށް – Huvadhoo News Inthi ge Campaign Team Huvadhoo ge Huriha Rashakah Huvadhoo News\nއިންތިގެ ކެމްޕޭން ޓީމް ހުވަދޫގެ ހުރިހާ ރަށަކަށް\nކުރިއަށް އޮތް އެމްޑީޕީގެ ޗެއާޕާސަން ހޮވުމަށް ބާއްވާ އިންތިޚާބުގައި ވާދަ ކުރައްވާ އިމްތިޔާޒް ފަހްމީ (އިންތި) ކެމްޕޭން ދަތުރެއްގައި މިހާރު ހުވަދު އަތޮޅަށް ކުރައްވާ ދަތުރުފުޅުގައި ގދ.ވާދޫއަށް މިއަދު ވަޑައިގެންފިއެވެ.\nއެމްޑީޕީ ޗެއާޕާސަން ހޮވުމަށް ބާއްވާ އިންތިޚާބު މީގެ ކުރިން ބާއްވަން ހަމަޖެހިަފއިވަނީ އަންނަ މަހުގެ 16 ވަނަ ދުވަހުއެވެ. އެހެން ނަމަވެސް ރޯދަމަހާ ދިމާވާތީ މިހާރު ވަނީ މެއި 14 އަށް ފަސްކޮށްފަ އެވެ.\nމިހަފްތާގައި އިންތި ފެއްޓެވި ކެމްޕޭން ދަތުރުގައި އެންމެ ފުރަތަމަ ވަޑައިގެންނެވީ ގދ. ނަޑެއްލާ އަށެވެ. އޭނާގެ މިދަތުރުގައި ގއ. އަދި ގދ.އަތޮޅުގެ ހުރިހާ ރަށްތަކަށް ވެސް ދަތުރު ކުރައްވާ ގޮތަށް ވަނީ ހަމަޖެހިފައެވެ. އެގޮތުން މިއަދު ވަނީ ފަރެސްމާތޮޑާ، ރަތަފަންދޫގެ އިތުރުން ވާދޫއަށްވެސް ވަޑައިގެންފައެވެ.\nއިންތިގެ ކެމްޕޭންގެ މިދަތުރުގައި އަރިހުގައި ރައްޔިތުންގެ މަޖިލީހުގެ ނައިބް ރައީސް އީވާގެ އިތުރުން އެމްޑީޕީގެ ނައިބް ރައީސް މުޙައްމަދު ޝިފާޒްވެސް ބައިވެރިވެވަޑައިގަންނަވައެވެ.\nއިންތިގެ ކެމްޕޭން ޓީމް މިއަދު ހުވަދު އަތޮޅަށް ވަޑައިގެންފައިވާއިރު، މި ކެމްޕޭން ދަތުރުގައި މިހާތަނަށް ވަނީ ކ.އަތޮޅުގެ ބައެއް ރަށްރަށުގެ އިތުރުން އައްޑޫ ސިޓީއާއި ފުވައްމުލަކަށްވެސް ވަޑައިގެންފައެވެ.\nއެމްޑީޕީ ޗެއާޕާސަން އިންތިޚާބުގައި އިންތިގެ އިތުރުން ދެން ވާދަކުރައްވަނީ އިކޮނޮމިކް މިނިސްޓަރު ފައްޔާޒް އިސްމާޢީލެވެ. މިއިންތިހާބުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ތާއީދު އޮތީ މިނިސްޓަރ ފައްޔާޒަށެވެ. އަދި އިންތިއަށް ރައީސް ނަޝީދުގެ ތާއީދު އެބައޮތެވެ.


އިންތިޚާބު ކުރަންޖެހޭ އަދަދަށްވުރެ މަދުން މީހުން ކުރިމަތިލާފައިވާ ދާއިރާތަކަށާއި އެއްވެސް މީހަކު ކުރިމަތިލާފައިނުވާ ދާއިރާތަކާއި ދެވަނަ ބުރުގައި އެއްވަރުވި ދާއިރާތަކަށް މެންބަރުން ހޮވުމަށް ބާއްވާ އިންތިޚާބު އަދި ލ. މާބައިދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ބޭއްވުން\n22 ޖޫން 2021, 00:00 އިއުލާން\nމިކޮމިޝަނުގެ ނަންބަރު (A)CA-2020/44 އަދި (IUL)38-CA/38/2021/565 އިޢުލާނާ ގުޅިގެން އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައެއް ދާއިރާތަކުގެ މެންބަރުކަމަށް އިންތިޚާބު ކުރަންޖެހޭ އަދަދަށްވުރެ މަދުން މީހުން ކުރިމަތިލާފައިވާތީއާއި ބައެއް ދާއިރާތަކަށް އެއްވެސް މީހަކު ކުރިމަތިލާފައިނުވާތީއާއި ދެވަނަ ބުރުގައި އެއްވަރުވި ދާއިރާތަކަށް މެންބަރުން ހޮވުމަށް ބާއްވާ އިންތިޚާބު އަދި ލ. މާބައިދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން 2021 އޮގަސްޓު 07 ވާ ހޮނިހިރު ދުވަހު ބާއްވާގޮތަށް ހަމަޖައްސައިފީމެވެ.\nދާއިރާ އިންތިޚާބު ކުރަންޖެހޭ މެންބަރުންގެ އަދަދު\nހދ. ނޮޅިވަރަމު އަންހެނުންގެ ތަރައްޤީއަށް މަސައްކަތްކުރާ ކޮމިޓީ 1\nހދ. ނޭކުރެންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 2\nބ. ފުޅަދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 1\nކ. ދިއްފުށީ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 1\nއއ. ފެރިދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 4\nވ. ރަކީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 5\nމ. ރަތްމަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 5\nނ. މަގޫދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 1\nލ. މާބައިދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ 1\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް އިންތިޚާބު ކުރަންޖެހޭ މަޤާމުތަކަށް ކުރިމަތިލުމަށް އެދޭ މީހުންނަށް އެ ފުރުޞަތު، 2021 ޖޫން 23 ވާ ބުދަ ދުވަހުގެ 9:30 ން ފެށިގެން، 2021 ޖުލައި 08 ވާ ބުރާސްފަތި ދުވަހު 13:00 ގެ ނިޔަލަށް ހުޅުވާލައިފީމެވެ.\nމި އިންތިޚާބަށް ކުރިމަތިލުމަށް އެދޭ ފަރާތްތަކުގެ އެޕްލިކޭޝަން ފޯމު ބަލައިގަތުމަށް ހަމަޖެހިފައިވަނީ، 2021 ޖޫން 23 ވާ ބުދަ ދުވަހުގެ 9:30 ން ފެށިގެން، 2021 ޖުލައި 08 ވާ ބުރާސްފަތި ދުވަހު 13:00 ގެ ނިޔަލަށް އީމެއިލް މެދުވެރިކޮށެވެ. އިންތިޚާބަށް ކުރިމަތުލިމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް އިލެކްޝަންސް ކޮމިޝަނުން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ ވޯޓު ނެގުމަށް ހަމަޖެހިފައިވަނީ، 2021 އޮގަސްޓް 07 ވާ ހޮނިހިރު ދުވަހުގެ 8:00 އިން 15:00 އަށެވެ. އަދި ވޯޓު ގުނަން ފަށާނީ ހަމަ އެދުވަހު ވޯޓު ނަގާ ނިމޭތާ 30 (ތިރީސް) މިނެޓުގެ ހުސްވަގުތުކޮޅަކަށް ފަހުގައެވެ. މި އިންތިޚާބުގެ ރަސްމީ ނަތީޖާ އިޢުލާން ކުރުމަށް ހަމަޖެހިފައިވަނީ 2021 އޮގަސްޓް 10 ވާ އަންގާރަ ދުވަހުގައެވެ.


Luthufee gennan gonjehunthah ebahuri: Foreign Ministry\nލުތުފީ ގެންނަން ގޮންޖެހުންތަކެއް އެބަހުރި: ފޮރިން މިނިސްޓްރީ\nއަބްދުﷲ ލުތުފީ: އޭނަ ގެނައުމުގެ މަސައްކަތް ދަނީ ކުރަމުން.\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގައި އިސްކޮށް ހުރި ހ. ހާޖަރާގޭ އަބްދުﷲ ލުތުފީ، ދިވެހި ސަރުކާރުގެ ބެލުމުގެ ދަށަށް ގެނެސް އަނބުރާ ރާއްޖެ ގެނައުމުގެ ގޮންޖެހުންތަކެއް ކުރިމަތިވެފައިވާ ކަމަށް ފޮރިން މިނިސްޓްރީން މިއަދު ބުނެފި އެވެ.\nޖެނުއަރީ 16، 2010 ގައި ލުތުފީ ސްރީލަންކާއަށް ބޭސް ފަރުވާއަށް ފޮނުވުމުން އެނބުރި އައިސްފައެއް ނުވެ އެވެ. ނަމަވެސް މިދިޔަ މެއި މަހު 1 ގައި އޭނާ އަމިއްލައަށް ސްރީލަންކާގައި ހުންނަ ރާއްޖޭގެ އެމްބަސީއަށް ހާޒިރުވި އެވެ. އޭގެ ފަހުން މިއަދާ ހަމަޔަށް ވެސް އޭނާ އުޅެމުން އަންނަނީ ދިވެހި އެމްބަސީގަ އެވެ. އޭގެ ފަހުން 48 ގަޑިއިރުގެ ތެރޭގައި ލުތުފީ ރާއްޖެ ގެންނަން މަސައްކަތް ކުރަމުންދާ ކަމަށް ފުލުހުން ވަނީ ރޭ ބުނެފަ އެވެ.\nފޮރިން މިނިސްޓްރީން މިއަދު ނެރުނު ނޫސް ބަޔާނެއްގައި ވަނީ މިދިޔަ މަހުގެ ފުރަތަމަ ދުވަހު ހ. ހާޖަރާގެ އަބްދުﷲ ލުތުފީ ސްރީލަންކާގައި ހުންނަ ދިވެހި އެމްބަސީއަށް އަމިއްލަ އިހްތިޔާރުގައި ހާޒިރުވެ، ދިވެހި ސަރުކާރުގެ ބެލުމުގެ ދަށަށް އެނބުރި އަންނަން އެދިފައިވާ ކަމަށެވެ. އެ ވަގުތުން ފެށިގެން ސްރީލަންކާ ސަރުކާރުގެ ވުޒާރާތަކުގެ ސަމާލުކަމަށް މިކަން ގެނެސް، ގާނޫނީ އިމުގެ ތެރެއިން ލުތުފީ އަނބުރާ ރާއްޖެ ގެނައުމުގެ މަސައްކަތް ފަށާފައިވާ ކަމަށެވެ.\nނަމަވެސް މައްސަލައިގެ ބާވަތުން، ލުތުފީ އަނބުރާ ދިވެހި ސަރުކާރުގެ ބެލުމުގެ ދަށަށް ގެނައުމުގައި ގޮންޖެހުންތަކެއް ހުރި ކަމަށް ފޮރިން މިނިސްޓްރީން ބުންޏެވެ. މިގޮތުން، ލުތުފީގެ މައްޗަށް އިންޓަޕޯލް އިން ރެޑް ނޯޓިސް ނެރެފައިވުމުން، ބައިނަލްއަގްވާމީ ގޮތުން ފުރިހަމަ ކުރަންޖެހޭ އިޖުރާއަތްތަކެއް ހުރި ކަމަށް ފޮރިން މިނިސްޓްރީން ބުންޏެވެ.\nލުތުފީ ސްރީލަންކާގައި ދިރިއުޅެމުން ދިޔައީ ސައްހަ ވިސާއަކާ ނުލައި ފިލައިގެން ކަމަށާއި އިންސާނީ ހައްގުތަކުގެ މައްޗަށް ބިނާކޮށް އެ ގައުމުގެ ހިމާޔަތް ހޯދަން މަސައްކަތް ކޮށްފައިވުމުން، ލަންކާގެ ގާނޫނުތަކުގެ ދަށުން ފުރިހަމަކުރަން ޖެހޭ މަރުހަލާތަކެއް ހުރި ކަމަށް ވެސް ބަޔާނުގައި ވެ އެވެ.\nއޭގެ އިތުރުން މިދިޔަ ސަރުކާރުން ރާއްޖެ ކޮމަންވެލްތުން ވަކިވާން ނިންމުމާ ގުޅިގެން، ރާއްޖެއާއި ލަންކާއާ ދެމެދު ވެފައިވާ ކުށްވެރިން އަނބުރާ ފޮނުވާލުމުގެ އެއްބަސްވުމުގެ ސައްހަކަމާމެދު ސުވާލު އުފެދިފައިވާ ކަމަށްވެސް މިނިސްޓްރީން ބުންޏެވެ. އަދި ލުތުފީ އެމްބަސީއާ ހަވާލުވި ދުވަސްވަރަކީ ލަންކާގައި ދިމާވި ބޮމުގެ ހަމަލާތަކުގެ ހާދިސާ ހިނގި ދުވަސްވަރަށްވާތީ މި ކަމުގައި އިތުރު ހުރަސްތަކެއް ކުރިމަތިވި އެވެ.\n"... އެހެންކަމުން އާންމު ފަރުދަކު އަމިއްލަ އިހުތިޔާރުގައި އެނބުރި ރާއްޖެ އައުމުގައި އާންމު ގޮތެއްގައި އަމަލު ކުރާ އުސޫލާ ހިލާފަށް އަބްދުﷲ ލުތުފީ އަނބުރާ ގެނައުމުގައި ގިނަގުނަ ގޮންޖެހުންތަކާއި ކުރިމަތިލާން ޖެހިފައިވެ އެވެ." ފޮރިން މިނިސްޓްރީގެ ބަޔާނުގައި ވެ އެވެ.\nގޮންޖެހުންތައް ހުރި ނަމަވެސް ފުރަތަމަ ދުވަހުން ފެށިގެން ލުތުފީ އަނބުރާ ގެނައުމުގެ މަސައްކަތް ފެށި، އޭނާ ބެލެހެއްޓުމުގެ ކަންކަން ދިވެހި ފުލުހުންނާ ހަވާލު ކުރެވިފައިވާ ކަމަށް ފޮރިން މިނިސްޓްރީން ބުންޏެވެ. އެކަށައެޅިފައިވާ ބައިނަލްއަގްވާމީ އިޖުރާއަތްތައް ފުރިހަމަކޮށް ލަންކާއާއި ދިވެހިރާއްޖޭގެ ގާނޫނީ އިމުގެ ތެރެއިން ވީ އެންމެ އަވަސް ފުރުސަތެއްގައި އޭނާ އަނބުރާ ރާއްޖެ ގެނައުމުގެ މަސައްކަތް ކެނޑިނޭޅި ކުރަމުންދާ ކަމަށް މިނިސްޓްރީން ބުންޏެވެ.


Yeh Rishta Kya Kehlata Hai Show Aai Hina Dheneh Nugulheyne\nޔޭ ރިޝްތާ ކިޔާ ކެހްލާތާ ހޭ ޝޯ އަށް ހީނާ އަލްވަދާއު\nސްޓާ ޕްލަސް އިން ދައްކަމުން އަންނަ މަޝްހޫރު ޝޯ "ޔޭ ރިޝްތާ ކިޔާ ކެހްލާތާ ހޭ" ގައި އަކްޝަރާގެ ރޯލުން ފެނިގެންދިޔަ ހީނާ ހާން އަލުން އެޝޯއަށް ނުގުޅޭނެ ކަމަށް އޭނާ ބުނެފިއެވެ.\nއަށް އަހަރު ދުވަހުގެ މުއްދަތަކަށް ހީނާ އެ ޝޯ ގައި މަސައްކަތްކޮށްފައިވާއިރު އޭނާ ގިނަ ބައެއްގެ މެދުގައި މަގުބޫލު ވެގެންދިޔައީ ވެސް އެޝޯ ގައި މަސައްކަތް ކުރުމުންނެވެ.\nއުމުރުން 31 އަހަރުގެ ހީނާ، އެޝޯ ދޫކޮށްލުމަށް ފަހު އިންޑިއަން ރިއަލިޓީ ޝޯ، ހަތްރޯން ކޭ ހިލާޅީ އާއި ބިގް ބޮސް 11 ގައި ވެސް ބައިވެރިވެފައެވެ. އަދި އޭނާ ވަރަށް އަވަހަށް ބޮލީވުޑަށް ތައާރަފުވާނެ ކަމުގެ އަޑުތައް ފެތުރެމުން އަންނައިރު ހީނާ މިހާރު އަންނަނީ ސްޓާ ޕްލަސް އިން ދައްކަމުން އަންނަ މަޝްހޫރު ޝޯ، ކަސޯޓީ ޒިންދަގީ ކޭ ގެ ދެވަނަ ބައިގައި ކޯމަލިކާގެ ރޯލުގައި މަސައްކަތް ކުރަމުންނެވެ.\nހީނާގެ ފުރަތަމަ ޝޯ، ޔޭ ރިޝްތާ ކިޔާ ކެހްލާތާ ހޭގެ އެންމެ އެޕިސޯޑަކުން ނަމަވެސް އޭނާ ފެނިލުމަށް ގިނަ ސަޕޯޓަރުންތަކެއް އެދެމުން އަންނަނިކޮށް ދާދިފަހުން ވަނީ އޭނާ އެއް އެޕިސޯޑުން ފެންނަން އުޅޭ ކަމަށް ހަބަރުތައް ބުނެފައެވެ. ނަމަވެސް އެކަން ދޮގުކޮށް، ހީނާ ވަނީ ފެތުރެމުންދާ އެފަދަ އަޑުތައް ގަބޫލު ނުކުރުމަށް ސަޕޯޓަރުންގެ ކައިރީ އެދިފައެވެ. އަދި އޭނާ އަލުން އެޝޯއިން ނުފެންނާނެ ކަމަށް ބުނެއެވެ. އެކަމަކު، އެ ޝޯގެ ޓީމަށް ކާމިޔާބު އެދޭކަމަށް އޭނާ ބުނެއެވެ.\nM so sorry my dear.. I have moved on in life.. it will never happen.. don’t event trust the rumours.. my hands are full already by god’s grace but I wish the team well and loads of luck.. https://t.co/yIxGQKtcip— HINA KHAN (@eyehinakhan) November 30, 2018\nހީނާ އަކީ އިންޑިއާގައި ޓީވީ އެކްޓްރެސްގެ ތެރެއިން އެންމެ ބޮޑު އާމްދަނީ އެއް ލިބޭ އެކަކެވެ. ހީނާ އޭނާ މަޝްހޫރު ވެގެންދިޔަ ޝޯ "ޔޭ ރިޝްތާ ކިޔާ ކެހްލާތާ ހޭ" ދޫކޮށްލާފައިވަނީ 2016 ވަނަ އަހަރެވެ. އެހެންނަމަވެސް، އޭގެ ފަހުން ވެސް އޭނާ އަންނަނީ ތަފާތު އެކި ޝޯތަކުގައި ބައިވެރިވަމުންނެވެ.\nބޮލީވުޑް މުނިފޫހިފިލުވުން ހީނާ ހާން


Male Ge Enmme Bodu Parking Zone Kaanivaa Sarahahdhugai - Vaguthu\nމާލޭގެ އެންމެ ބޮޑު ޕާކިންގ ޒޯން ކާނިވާ ސަރަހައްދުގައި ތަރައްގީ ކުރުމުގެ މަސައްކަތް މާލެ ސިޓީ ކައުންސިލުން ފަށައިފިއެވެ.\nއެ މަސައްކަތް ފަށައިގެން ކުރިއަށްދާއިރު، އެ މަސައްކަތް ކުރިއަށްދާ ގޮތް މާލެ ސިޓީ މޭޔަރ ޑރ. މުހައްމަދު މުއިއްޒުވެސް ދަނީ ގާތުން ބައްލަވަމުންނެވެ.\nކުރިންވެސް ޕާކިންގ އަށް ބޭނުން ކުރަމުން އައި ކާނިވާ ސަރަހައްދުގައި ޕާކް ކުރުމުގެ ކަންކަން އޮންނަނީ ހަމައެއް ލަމައެއް ނެތިއެވެ. އެހެން ނަމަވެސް އެތަނުގައި ތަރައްގީ ކުރަމުންދާ ޕާކިންގ ޒޯނާއެކު އެމައްސަލައަށް ހައްލު ލިބިގެންދާނެއެވެ.\nސިޓީ ކައުންސިލުން ބުނެފައިވާގޮތުގައި، އެ ސަރަހައްދުގައި އެއްފަހަރާ 500 ސައިކަލާއި 55 ކާރު ޕާކުކުރެވޭނެއެވެ. އެ ޕާކިންގ ޒޯން ތަރައްގީ ކުރަމުން ދަނީ ފަސްގަނޑު އެއްވަރު ކުރުމާއި ގާ އަތުރައިގެންނެވެ.\nމާލޭގެ ޕާކިންގްއަށް ހައްލެއް ހޯދުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ. މި މައްސަލަ ހައްލުކުރުމަށްޓަކައި ޕާކިންގް އިމާރާތްތަކެއް ގާއިމް ކުރާނެ ކަމަށް 2019 ގެ ޑިސެމްބަރު މަހު ޓްރާންސްޕޯޓް މިނިސްޓަރު، އައިޝަތު ނަހުލާ ވިދާޅުވިއެވެ. އަދި އެ މަސައްކަތް ކުރުމަށް ފައިސާ ހޯދާނީ ބޭރުގެ އެހީގައި ކަމަށް ވެއެވެ.\nސެޕްޓެމްބަރު 25, 2021 15:09\nޕާކިންޒޯން ހަދައިދީފައި މީހުންއެވެއަރކުރަންޖެހޭ ކޮންމެ މީހަކުވެސް ބޭނުންވަނީ ދޮރުމަތީގައި ޕާރކުކުރަން މިއާދަކާދަ ކަނޑުވާލަންޖެހޭ ، ޕާރކިން ސަރަހަދުން4ނުވަރ3މިނެއްޓުން ހިންގާލާފަ އެދާންބޭނުންވާތަނަށް ދެވެންޏާ އޯކޭވާންޖެހޭ! މިއީވަރަށް ކުޑަތަންކޮޅެއް!


SunOnline: Vazeefa aa behey gothun dhehkki vaahaka olhuneethee maafah edhen: Nasheed\ndate_range ހުކުރު 21 ފެބްރުއަރީ 2020\nވަޒީފާއާ ބެހޭގޮތުން ދެއްކި ވާހަކަ އޮޅުނީތީ، މާފަށް އެދެން: ނަޝީދު\nރައީސް ނަޝީދު އެމްޑީޕީގެ ޒުވާނުންގެ ކޮންގްރެސްގެ ޕެނަލް ޑިސްކަޝަންގައި ވާހަކަދައްކަވަނީ -- ސަން ފޮޓޯ/ ފަޔާޒު މޫސާ\nނިމިދިޔަ ސަރުކާރުގައި މަގުތަކަށް ނުކުމެ އިހުތިޖާޖު ކުރި އެންމެނަށް ސަރުކާރުން ވަޒީފާ ހަމަ ނުޖެހޭނެ ކަމަށް ބުނެ ދެއްކެވި ވާހަކަފުޅު އޮޅުން އަރާ ނަމަ މާފަށް އެދޭ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nއެމްޑީޕީ ޒުވާނުންގެ ކޮންގްރެސް ރަސްމީކޮށް ފެއްޓެވުމަށް އިއްޔެ ހުޅުމާލޭ ހުރަވީ ސުކޫލުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ނަޝީދު ވިދާޅުވެފައި ވަނީ އެކްޓިވިސްޓުންނަށް ވަޒީފާ ނުލިބިގެން ޝަކުވާ ކުރުމަކީ ލަދުވެތި ކަމެއް ކަމަށާއި އެ ހުރިހާ އެންމެންނަށް ސަރުކާރުން ވަޒީފާ ދިނުމަކީ ކުރެވޭނެ ކަމެއް ނޫން ކަމަށެވެ. އެކަމާ ގުޅިގެން އެމްޑީޕީގެ ގިނަ އަދަދެއްގެ ސަޕޯޓަރުން ހިތްހަމަނުޖެހުން ދަނީ ފާޅު ކުރަމުންނެވެ.\nމިއަދު ރައީސް ނަޝީދު ކުރެއްވި ޓްވީޓެއްގައި ވިދާޅުވީ އެމަނިކުފާނު އިއްޔެ ދެއްކި ވާހަަކަ ވަރަށް ބޮޑަށް އޮޅިފައިވާ ކަމަށެވެ.\n"އަޅުގަނޑުގެ ބަހުރުވަ ހުރިގޮތުން އޮޅުނު އޮޅުމެއް ކަމަށް ވަނީ ނަމަ ވަރަށް ބޮޑަށް މާފަށް އެދެން. އަޅުގަނޑުގެ ނުކުތާއަކީ އެންމެނަށް ސަރުކާރު ވަޒީފާ ހަމަޖެއްސުމަކީ ވާނެ ކަމެއް ނޫންކަން ފާހަގަކޮށްލުން،" ރައީސް ނަޝީދު ކުރެއްވި ޓްވީޓްގައި ވިދާޅުވި އެވެ.\nވަޒީފާ ހަމަޖެހެން ޖެހޭނީ ސިޔާސަތުތައް ހިންގައިގެން އުފެދޭ ދެމެހެއްޓެނިވި ވަޒީފާއެއްކަން ފާހަގަ ކުރުމަކީ އެމަނިކުފާނުގެ ބޭނުން ކަމަށް ވެސް ރައީސް ނަޝީދު ވިދާޅުވި އެވެ.\nރައީސް ނަޝީދު އިއްޔެ ވިދާޅުވީ މުޒާހަރާތަކަށް ނިކުމެ، ޕެޕާ ސްޕްރޭގައި ޖެހުނު އެންމެންނަށް ވަޒީފާ ލިބެން ޖެހޭ ކަމަށް ދެކޭ ނަމަ އެއީ ކުށް ހީއެއް ކަމަށާއި އެއީ ލަދުވެތި ވާހަކަ އެއް ކަމަށެވެ. ނަޝީދު ވިދާޅުވީ؛ "ޕެޕާ ސްޕްރޭ ޖެހުނު މީހުންނަށް ވެސް ގޮތްތަކެއް އޮންނަންވާނެ" ކަމަށާއި އެކަމަކު އެ ގޮތް ހޯދަން ވާނީ "އެ މީހަކު އަމިއްލައަށް" ކަމަށެވެ.\nއެމްޑީޕީގެ ބައެއް މެންބަރުން ވަނީ ރައީސް ނަޝީދު ދެއްކެވި ވާހަކަފުޅާ ނުރުހުން ފާޅުކޮށްފަ އެވެ. އެ މީހުން ބުނަނީ، މައްސަލައަކީ، އެމްޑީޕީގެ މެމްބަރުން ނިމިދިޔަ ފަސް އަހަރު މަގުތަކަށް ނުކުމެ އަނިޔާވެރި ކަމާ ދެކޮޅަށް އަޑު އުފުލި ނަމަވެސް، މި ސަރުކާރުގެ ބައެއް ވަޒީފާތައް ރައީސް ޔާމީންގެ އަރިހުގައި ތިބި ފަރާތްތަކަށް ލިބެމުން ދާތީ ކަމަށެވެ.\n"ލާމަރުކަޒީ ނިޒާމަކީ އެމްޑީޕީ ބަނޑުއަޅާ ވިހޭ ދަރިއެއް"\nއެމްޑީޕީ ޖަލްސާއަށް ދާން މުވައްޒަފުންނަށް ނާންގަން: ފެނަކަ\nކުޑަފަރީގެ3ގޮނޑި އެމްޑީޕީއަށް ކަށަވަރުވެއްޖެ


Hulhumale ge hus bimuge bodu baeh andhaifi | Mihaaru\nހުޅުމާލޭ ހުސް ބިމުގައި ރޯވި އަލިފާންގަނޑު ނިއްވާލަން ފެން ޖަހަނީ\nހުޅުމާލޭ ހުސް ބިމުގެ ބޮޑު ބައެއް އަނދައިފި\n16 އެޕްރީލް 2019 - 11:027comments\nހުޅުމާލޭ ފެރީ ޓާމިނަލް ކައިރީގައި އަލަށް ހަދާފައިވާ ލޯކަލް މާރުކޭޓް ކުރިމަތީގައި އޮންނަ ހުސް ބިމުގެ ބޮޑު ބައެއް އިއްޔެގެ އަލިފާނުގެ ހާދިސާގައި އަނދައިފި އެވެ.\nގަހާއި ވިނަ ވަރަށް ބޯކޮށް ހެދިފައި އޮތް ސަރަހައްދުގައި އަލިފާން ރޯވީ އިއްޔެ 1:30 ހާއިރު އެވެ. އެ ވަގުތުން ފެށިގެން އަލިފާން ނިންވުމުގެ މަސައްކަތް އެމްއެންޑީއެފުން ފެށި ނަމަވެސް އެއްކޮށް ނިއްވާލެވުނީ ރޭ ދަންވަރު އެކެއް ޖަހަނިކޮށް ކަމަށް، އެމްއެންޑީއެފުން ބުންޏެވެ.\nއެމްއެންޑީއެފްގެ މީޑިއާ އޮފިޝަލް ކެޕްޓަން އިބްރާހިމް އާޒިމް ވިދާޅުވީ އަލިފާންގަނޑު ނިއްވާލެވުނީ ސިފައިންނާއި އެއާޕޯޓުގައި މަސައްކަތް ކުރާ ފަޔަ ޓީމުތަކުގެ މަސައްކަތުން ކަމަށެވެ. އޭނާ ވިދާޅުވި ގޮތުގައި އެތަނުގައި އެހާ ބޮޑަށް ރޯވީ ގަސްތަކުގެ ތެރެއަށް އުކާލަފައި ހުރި ކުނިބުނި ވެސް ގިނަކަމުންނެވެ.\n"ކުނިތަކެއް އަޅާފައި ހުރި ތަނެއް އެއީ. ސާފު ނުކޮށް ހުރީމަ އާއި ވިނަތަކާއި ހުއިތައް ވަރަށް މައްޗަށް ހެދިފައި ހުރީމަ ފަސޭހަ އިން އެ ބިމުގައި ރޯވީ،" އާޒިމް ވިދާޅުވި އެވެ.\nހުޅުމާލޭގައި އިއްޔެ ހިނގި އަލިފާނުގެ ހާދިސާއާ ގުޅިގެން އަލިފާން ނިއްވުމުގެ މަސައްކަތުގައި އެއާޕޯޓުގެ ފަޔަ ލޮރީތައް ބޭނުންކުރަނީ -- ފޮޓޯ: އެމްއެންޑީއެފް\nއޭނާ ވިދާޅުވި ގޮތުގައި ވަރަށް ބޮޑު ސަރަހައްދަކަށް އަލިފާން ފެތުރުނެވެ. އެކަމަކު އަލިފާން ރޯވީ ކީއްވެ ކަން އަދި ނޭނގޭ ކަމަށާއި ހޫނު ގަދަވެގެން ރޯވުމަކީ ވެސް އެކަށީގެންވާ ކަމެއް ކަމަށް ވިދާޅުވި އެވެ.\nއެ ހާދިސާ ހިނގި ގޮތް މިހާރު އަންނަނީ ތަހުގީގުކުރަމުންނެވެ.\nހުޅުމާލޭގައި މި ފަހުން ހިނގި އެންމެ ބޮޑު އެއް އަލިފާނުގެ ހާދިސާ އެވެ.އަލިފާން އެއްކޮށް ނިއްވާނުލެވި 11 ގަޑިއިރަށް ވުރެ ގިނައިރު ވި ސަބަބާ ގުޅޭ ގޮތުން އާޒިމް ވިދާޅުވީ އެ ހާދިސާ ހިނގުމާ އެކު އަލިފާންގަނޑު ނިއްވާލަން މަސައްކަތް ކުރި ކަމަށެވެ. ސިފައިން އެންމެ ފުރަތަމަ ވެސް މަސައްކަތް ކުރީ އަލިފާންގަނޑު ފެތުރުނަ ނުދިނުމަށް ކަމަށް އޭނާ ވިދާޅުވި އެވެ.\n"ފެން ޖަހައިގެން އަލިފާން ނިއްވާލަން މަސައްކަތް ކުރީ. ކޮންޓްރޯލް ނުވާ ވަރަކަށް ނުދޭ،" އާޒިމް ވިދާޅުވި އެވެ.\nހުޅުމާލޭގައި އިއްޔެ ރޯވި އަލިފާންގަނޑު\nއާ ލޯކަލް މާރުކޭޓު ކައިރީގައި ހުންނަ އެސްޓީއޯގެ ފިއުލް ސަޕްލައިސް މޯލްޑިވްސް (އެފްއެސްއެމް) ގެ ޕެޓްރޯލް ޝެޑް ބަންދު ކުރި އެވެ. އަދި ބަގީޗާ މަގުގެ ބޮޑު ބަޔަކާއި ފިތުރޯނު މަގުގެ ބޮޑު ބައެއް ވެސް އާންމުންނަށް ނުވަދެވޭ ގޮތަށް ފުލުހުން ބަންދުކުރި އެވެ. އެކަމަކު އެ ހުރިހާ ތަނެއް މިހާރު ވަނީ ހުޅުވާލައިފަ އެވެ.\nއަލިފާނުގެ ހާދިސާއާ ގުޅިގެން އުފެދުނު ދުމުގެ އަސަރު ހުޅުމާލޭގެ ބައެއް ސަރަހައްދުތަކަށް ކުރި އެވެ. އެކަމަކު ސިއްހީ ފަރުވާ ހޯދަން ޖެހޭ ވަރަށް އެއްވެސް މީހަކަށް ގެއްލުން ލިބުނު ކަމެއް އެނގިފައެއް ނުވެ އެވެ.\nހުޅުމާލޭގެ ރޯހައުސްތަކެއްގައި އޮގަސްޓް 31، 2014 ގައި އަލިފާން ރޯވެ، ބައެއް ރޯހައުސްތަކުގެ ބޮޑު ބައެއް އެނދި އެވެ. ހުކުރު ދުވަހެއްގެ، ހުކުރު ގަޑީގައި ހިނގި އަލިފާނުގެ ބޮޑު ހާދިސާގައި މަށި އެކެއް، ދޭއް، ތިނެއް، ހަތަރެއްގައި އަލިފާން ރޯވެ ގެއްލުންވި އިރު، މަށި ފަހެއް އަދި ހައެކަށް އަލިފާނުގެ އަސަރު ކުރި އެވެ.\nއިތުރު ލިޔުންތައް އަލިފާނުގެ ހާދިސާ ހުޅުމާލެ އެމްއެންޑީއެފް\nހުޅުމާލޭގައި ރޯވި އަލިފާން އަދިވެސް ނިއްވައެއް ނުލެވޭ!\nހުޅުމާލޭގެ ހުސް ބިމެއްގައި ރޯވެ އަނދަނީ\nހުޅުމާލޭގައި ރޯވި އަލިފާންގަނޑު ނިއްވާލައިފި\n13 hours ago 76\n20 hours ago 132


Ramos Ge Uhmeedhakee Messi Barca Gai Madu Kurun – adduLIVE\nރާމޯސްގެ އުއްމީދަކީ މެސީ ބާސާގައި މަޑުކުރުން\nSep 03, 2020, 09:58 ހަސަން ރަޝީދު\nބާސެލޯނާގެ ކެޕްޓަން ލިއޮނަލް މެސީ އެ ކްލަބުގައި މަޑުކުރުމަކީ ބޭނުންވާ ގޮތް ކަމަށް ވާދަވެރި ރެއާލް މެޑްރިޑްގެ ކެޕްޓަން ސާޖިއޯ ރާމޯސް ބުނެފިއެވެ.\nބާސާ ދޫކޮށްލަން ބޭނުންވާކަން މެސީ މިދިޔަ ހަފްތާގައި އެ ކްލަބަށް އަންގާފައިވާއިރު، އެ ކްލަބުގެ ފަރިތަކުރުންތަކުގައި ވެސް ބައިވެރިވާން އޭނާ ވަނީ ދެކޮޅު ހަދާފައެވެ. ނަމަވެސް މެސީ ވިއްކާލުމަށް ބާސާ އިން އަންނަނީ ދެކޮޅު ހަދަމުންނެވެ.\nމިވަގުތު ސްޕެއިންގެ ގައުމީ ޓީމާއެކު ހުރި ރާމޯސް އިއްޔެ ނޫސްވެރިންނާ ވާހަކަދައްކަމުން ބުނީ ކުރިމަގާ މެދު ގޮތް ނިންމުމުގެ ފުރިހަމަ އިހުތިޔާރު މެސީ އަށް ލިބިގެންވާ ކަމަށާއި ނަމަވެސް އޭނާ ބޭނުންވަނީ މެސީ ބާސާގައި މަޑުކުރަން ކަމަށެވެ.\nއެގޮތުން ސްޕެނިޝް ލީގުގައި މޮޅެތި ކުޅުންތެރިން ތިބެން އަބަދުވެސް ބޭނުންވާ ކަމަށްވެސް ރާމޯސް ބުންޏެވެ.\nޓްރާންސްފާގެ މައްސަލައިގައި މެސީ އާއި ބާސާ ކޯޅުމަކަށް ގޮސްފައިވާއިރު، މެސީ ކްލަބު ދޫކޮށްލަން ބޭނުންވަނީ ހިލޭ ޓްރާންސްފާއެއްގައި (އެއްވެސް ފީ އަކާއި ނުލައި) ކަމަށްވާއިރު، އޭނާ ބާސާއާއެކު ހަދާފައިވާ ކޮންޓްރެކްޓުގައި ބާކީ އަދި އެއް އަހަރު އެބައޮތެވެ.\nނަމަވެސް ކޮވިޑް-19 ގެ ސަބަބުން މި ސީޒަން ނިމުން ލަސްވެފައިވާތީ ކޮންޓްރެކްޓުގެ އެ މާއްދާއަށް ބާސާ އިން އަމަލުކުރަންޖެހޭނެ ކަމަށް މެސީ ގަބޫލުކުރެއެވެ. ޓްރާންސްފާއާ ގުޅޭގޮތުން މެސީގެ އެޖެންޓް އަދި އޭނާގެ ބައްޕަ އިއްޔެ ބާސާގެ އިސްވެރިންނާއި ބައްދަލުކުރި ނަމަވެސް އެ ބައްދަލުވުން ވެސް ނިމިފައިވަނީ އެއްވެސް ކުރިއެރުމެއް ނުލިބިއެވެ.


މެލޭޝިޔާގައި މޫސުމީ ފެންބޮޑުވުންތަކާއި ކުރިމަތިވެ ގިނަ ބަޔަކު ރައްކާތެރި ހިސާބުތަކަށް ގެންގޮސްފި - Sandhaanu\nމެލޭޝިޔާގައި މޫސުމީ ފެންބޮޑުވުންތަކާއި ކުރިމަތިވެ ގިނަ ބަޔަކު ރައްކާތެރި ހިސާބުތަކަށް ގެންގޮސްފި\nއެއްބަޔަކު ހައިމާކެއްގައި ރައްކާތެރި ހިސާބުތަކަށް ގެންދެވިފައިވާއިރު އަނެއްބަޔަކު ވަނީ ފަތާފައި ސަލާމަތްތެެރި ސަރަހައްދުތަކަށް ގޮސްފައެވެ. މި ހާދިސާތަކުގައި އަމިއްލަ ގެދޮރު ދޫކޮށް ރައްކާތެރި މަންޒިލްތަކަށް ދިއުމަށް މަޖުބޫރުވި މީހުންގެ އަދަދު 28,000 އަށް ވުރެ މަތި ވެފައި ވީއިރުމިހާތަނަށް މަދުވެގެން4މީހަކު ވަނީ މަރުވެފައެވެ.\nވިއްސާރަ މޫސުމުގައި އާއްމުކޮށް ކޮންމެ އަހަރަކުވެސް މި ޤައުމުގެ އިރުމަތީ އައްސޭރީގައި ފެންބޮޑުވެ ރައްޔިތުން ރައްކާތެރި ހިސާބުތަކަށް ގެންދަން ޖެހެއެވެ. ނަމަވެސް ބައެއް ސަރަހައްދު ތަކުގެ މީހުން ބުނާ ގޮތުގައި މިއަހަރަކީ ވޭތުވެދިޔަ 10 އަހަރު ދުވަހުގެ މުއްދަތުގައިވެސް އެންމެ ބޮޑަށް ފެންބޮޑުވި އަހަރެވެ.\nފެންބޮޑުވުމުގެ ސަބަބުން އެންމެ ބޮޑު ގެއްލުމެއް ލިބިފައިވަނީ ވޭތުވެދިޔަ ދުވަސްތަކުގައި 21,000 ފަރާތެއް ރައްކާތެރި ހިސާބުތަކަށް ގެންދެވިފައިވާ ޕަހަންގ ސްޓޭޓަށެވެ. މީގެ އިތުރުން އެ ޤައުމުގެ ސޯޝިއަލް ވެލްފެއަރ ޑިޕާޓްމެންޓުން މަޢުލޫމާތު ދެއްވި ގޮތުގައި ޖޮހޮރ ސްޓޭޓުން ގާތްގަނޑަކަށް 4000 މީހަކު އެމީހުންގެ ގެދޮރު ދޫކޮށް ދިއުމަށް މަޖުބޫރުވިއިރު އެހެނިހެން ސްޓޭޓްތަކުންވެސް އެތައް ހާސް ބަޔަކު ވަނީ ގެތައް ދޫކޮށް ދާންޖެހިފައެވެ.\nޕަހަންގ އަދި ޖޮހޮރ ސްޓޭޓުން މިހާތަނަށް ހަތަރު މީހަކު މަރުވެފައިވާ ކަމަށް ރިޕޯޓު ކޮށްފައިވެއެވެ\ndhflood – Flood in Malaysia\nCredit: Persatuan Bangsa Johor##########1##########Persatuan Bangsa Johor


Konme nafsakee maruge raha dhekeyne meehekeve ކޮންމެ ނަފްސަކީވެސް މަރުގެ ރަހަ ލިބިގަންނާނޭ އެއްޗެކެވެ. – Ilm Konme nafsakee maruge raha dhekeyne meehekeve\nލޮބުވެތި އަޚާއެވެ! ޤަބޫލުކުރަން ކިތަންމެ އުނދަގޫވިއަސް އުފަންވުމަށްފަހު އެހެން ހުރިހާކަމަކަށްވުރެ ތިބާއަށް ޔަޤީންކަން އެންމެ ބޮޑުކަމަކީ މަރުވުމެވެ އަހަރަމެންގެ ޢުމުރުންފުރޭ ކޮންމެ އަހަރަކީ މަރު އަހަރަމެންނާއި ކާރިވަމުން އަންނަކަމުގެ ޢަލާމާތެކެވެ. އިހުނައްވުރެ ގާތްވި ގާތްވުމެކެވެ. ފާއިތުވީ އަހަރު އަލުން ނުލިބޭނޭކަމާއި، އަހަރަމެންގެ މައްޗަށް ކަނޑައެޅި ބަޔާންވެފައިވާ އަޖަލު ކުރުވެއްޖެކަން ދެނަހުރީ އަހަރަމެންގެ ތެރެއިން ކިތައް މީހުންބާވައެވެ.\nޤިޔާމަތާއި ޖެހެންދެން އޮންނާން ކައްވަޅު އެއީހާދަހާ ކުޑަކުޑަ ޖަގަހައެކެވެ. ހާދަހާ ގިނަދުވަހަކު އެތާނގައި އޮންނާން ޖެހެއެވެ. އެއީ ހާދަހާވާ އެކަނިވެރި މަންޒިލެކެވެ. ޢަބްދުﷲބުނު ޢުބައިދުބުނު ޢުމައިރުގެ ކިބައިން ރިވާވެގެންވާ ބަސްފުޅެއްގެ މާނާގައިވެއެވެ. “އާދަމުގެ ދަރިޔާއާއި މުޚާޠަބުކޮށް ކައްވަޅު ގޮވާލާނެއެވެ. ‘އޭ އާދަމުގެ ދަރިޔާއެވެ. އަހަރެންގެމަތީން ކަލޭ ހަނދާންނެތުނީ ކިހިނެއް ހެއްޔެވެ. އަހަރެންނަކީ ކަލޭ ފަނާވެ ދިޔުމުގެ ގޮވަތިކަންކަލެއަކަށް ނޭގޭހެއްޔެވެ. އަހަރެންނަކީ ފަނިފަކުސައިގެ ގޮވައްޗެއްކަން، އެކަނިވެރިކަމުގެ ގޮވައްޗެއްކަން، އެކަހެރިކަމުގެ ގޮވައްޗެއްކަން ކަލޭ ނުދެނަހުރީމުހެއްޔެވެ.”ލޮބުވެތި އަޚާއެވެ! ދެނެވަޑައިގަންނަވާށެވެ. މަރަކީ ވަރަށް ވޭންހުރި އަނިޔާލިބިގެންވާ އެއްޗެކެވެ. މަރުބައްޔަކީ ދުނިޔޭގައި އެބައްޔަކަށް ޝިފާއެއްނުވާ ހަމައެކަނި ބައްޔެވެ. ކޮންމެ މީހަކުމެ މަރުބަލީގެ ވޭންތަޙައްމަލް ކުރަން ޖެހެއެވެ.\nއަލްބަރާއު ބުނު ޢާޒިބުގެ ކިބައިން އިބުނުމާޖާ ރިވާކުރެއްވިއެވެ. “ތިމަން ބޭކަލުން ކީރިތި ރަސޫލާ ޞައްލަﷲ ޢަލައިހި ވަސައްލަމް އާއެކުގައި ޖަނާޒާއަކަށް ވަޑައިގަތީމެވެ. އިތުރު އެކަލޭގެފާނު މަހާނާގެ ކާރީގައި އިށީނދެވަޑައިގެންނެވި ހިނދު އެކަލޭގެފާނުގެ ލޯފުޅުން ކަރުނަފޮދު އޮހޮރިގެން ދިޔައެވެ. އެކަރުނައިގެ ގިނަކަމުން ބިމުގައިވާ ހިރަފުސްތެމުނެވެ. އަދި ޙަދީޘްފުޅު ކުރެއްވިއެވެ. ” އޭ ތިމަންކަލޭގެފާނުގެ އަޚުންނޭވެ! ތިޔަބައިމީހުން މިކަމަށް ޓަކައި ތައްޔާރުވުން ހުއްޓެވެ.” އަދިވެސް އިބުނު މާޖާ ރިވާކުރައްވައެވެ. އިތުރު އެކަލޭގެފާނު ޞައްލަﷲ ޢަލައިހި ވަސައްލަމް ހަދީޘްފުޅު ކުރެއްވިއެވެ. ” ކައްވަޅުގެ މަންޒަރަށްވުރެ ވަކީން ބިރުވެރި މަންޒަރެއްތިމަންކަލޭގެފާނު ދެކެވަޑައި ނުގަންނަވަމެވެ.”\nއަލްއިމާމު ޤުރުޠުބީ رحمه الله ވިދާޅުވެފައި ވެއެވެ. “އަޚާއެވެ! މަރާއި އޭގެބިރުވެރިކަމާއި ދޭތެރޭގައި ވިސްނާށެވެ. އޭގެ ވޭނާއި ކެކުޅުމާއި ދޭތެރޭގައި ފިކުރު ކުރާށެވެ. މަރުގެ ވަޢުދަކީ ކިހާތެދު ވަޢުދެއް ހެއްޔެވެ. މަރަކީ ކިހާޢަދުލުވެރި ފަނޑިޔާރެއް ހެއްޔެވެ. އެއީ އޭގެސަބަބުން ލޮލުން ކަރުނަ އޮހޮރުވައި، ލޯތައް ދުޅަކުރުވާ އެއްޗެކެވެ. އެއީ ޖަމާޢަތްތައް ބައިބައި ކުރުވާ، އުފާވެރިކަން ނަގާލައި، އުންމީދުތައް ވިއްސިވިހާލިކުރުވާ އެއްޗެކެވެ. އޭއާދަމުގެ ދަރިޔާއެވެ! ކަލޭ މަރާއި ކުރިމަތިލާން ޖެހޭދުވަހާއިމެދު ވިސްނީމު ހެއްޔެވެ. ކަލޭގެ ރަޙްމަތްތެރިން ކަލެއަށް ޚިޔާނާތްތެރިވުމަށްފަހު އަދި ކަލޭގެ އަޚުން އެމީހުންނާއި ކަލޭ އެކަހެރިކުރުމަށްފަހު މިބިމުން ނެރެލައި ކަލޭގެންގޮސް ހަނި ވަޅުގަނޑަކަށް ލުމާއިމެދުގައި ފިކުރު ކޮށްލީމުހެއްޔެވެ. ކަލޭގެ ތަންމަތީން ބޭރުކޮށްލުމަށްފަހު ފޭރާންތައް ބާލުވައި ކައްވަޅުގައި ބާއްވާ ގައިމައްޗަށް ފަސްއަޅާ ފޮރުވާލާނެކަމާއިމެދު ވިސްނާލީމު ހެއްޔެވެ. އޭ ފައިސާ ހޯދާ މުދާގިނަކުރުމަށް މަސައްކަތްކުރާ މީހާއެވެ! މާތް الله سبحانه وتعالى ގަންދީ ބުނަމެވެ. ކަލޭގެ މުދަލުންސަންދޯކެއް ފިޔަވައި އެއްވެސް އެއްޗެއް ލިބިގެންނެއްނުވެއެވެ. ކަލޭގެ ފައިސާތައް ގެއްލި ދާހުއްޓެވެ! ކަލޭގެ ހަށިގަޑު ވެއްޔަވެ ވީރާނާވެދާހުއްޓެވެ! ކަލޭ އެއްކުރި ފައިސާތައް ދިޔައީ ކޮންތާކަށްހެއްޔެވެ؟ މިބިރުވެރިކަމުން އެފައިސާއަށް ކަލޭސަލާމަތް ކޮއްދެވޭނޭ ހެއްޔެވެ؟ ނޫނެކެވެ. އެފައިސާ ކަލޭ ދޫކުރީ ކަލެއަށް ޝުކުރުވެރިވެސް ނުވާނޭ ބައެއްގެ އަތްމައްޗަށެވެ.”\nޢާލަމްތަކުގެވެރި ގަދަކީރިތިވަންތަ އިލާހުގެ ޙަޟުރަތަށް ދަތުރުކޮށްފައި ދާހިނދު ފާފަތަކުން ބަރާވެގެންވާޙާލު އެއިލާހާއި ބައްދަލްވުމަށްވުރެ ބޮޑު ނިކަމެތިކަމެއް ވޭތޯއެވެ؟ މިދުނިޔޭގައި ދެއްވި ބާރާއި، ޢުމުރާއި، މުދާނަހަމަ ގޮތުގައި ބޭނުންކުރުމަށްވުރެ ބޮޑު އަނިޔާއެއް ވޭތޯއެވެ. މާތް الله سبحانه وتعالىގެ ވަޙީ ބަސްފުޅުގައި ވެއެވެ. وَابْتَغِفِيمَا آتَاكَ اللَّهُ الدَّارَ الْآخِرَةَ (سورة القصص– 77) މާނައީ: ” އަދި މާތް ﷲ ތިބާއަށްދެއްވި ތަކެތީން (ހެޔޮގޮތުގައި ހޭދަކުރުމުން) އާޚިރަތުގެ ގޮވައްޗަށް އެދޭށެވެ.”الله سبحانه وتعالى މަރާއި ދިރިހުރުން އުފައްދަވާފައިވަނީވަރަށްޙިކުމަތްތެރި ބޭނުމަކަށްޓަކައިކަމުގައި އަންގަވާފައި ވެއެވެ. الَّذِي خَلَقَ الْمَوْتَ وَالْحَيَاةَ لِيَبْلُوَكُمْ أَيُّكُمْ أَحْسَنُ عَمَلاً (سورة الملك 4-2) މާނައީ:” އެކަލާނގެއީ ތިޔަބައިމީހުންގެ ތެރެއިން ރަނގަޅު ޢަމަލުކުރަނީ ކޮންބައެއްތޯ އިމްތިޙާނު ކުރެއްވުމަށްޓަކައި މަރާއި ދިރިހުރުން ލެއްވި ރަސްކަލާނގެއެވެ.”\nއެހެންކަމުން މަރުގެ އިމްތިޙާނުން ފާސްވުމަށްޓަކައި ހެޔޮޢަމަލު ކުޅައުންހުއްޓެވެ. އެކަމަށް އަވަސްވެ ގަތުންހުއްޓެވެ.\nލޮބުވެތި އަޚާއެވެ! މިއަދު ތިބާ މިތަނަށް ތިޔައައީ ތިބާގެމިވެނި އެވެނި ގާތްމީހެއްގެ ޖަނާޒާގައި ބައިވެރިވުމަށެވެ. އޭނާގެ މައްޗަށް ކަށުނަމާދުކޮށް އޭނާއަށް ފާފުއްސަވާތޯ الله سبحانه وتعالى އަށް ދުޢާދަންނަވާށެވެ. ނިކަމެތިކަމާއި އާދޭހާއިއެކުގައެވެ. އެހެންނަމަވެސް މިއީ ތިބާގެ މައްޗަށް ވާޖިބު ވެގެންވާ ކަމެއްވެސްނޫނެވެ. މިތާނގައިތިބި މީހުންގެ ގިނަކަން ތިބާ ނުދެކެމުހެއްޔެވެ. ތިބާ މިތަނަށް ނަޔަސް އެކަން ކުރާނޭ ބަޔަކު އެބަތިއްބެވެ.އެހައިރުން ތިބާގެމަތީން މިކަމުގެ ޒިންމާ ކެނޑިގެންދެއެވެ. މިތަނަށް ތިބާއައުމުގެ ކުރީން ތިބާގެ ބޮލުގައި ހާދަހާބޮޑު ޒިންމާއެއްއެޅި އަދާނުކުރެވި އެބައޮތެވެ. ފަހަރެއްގައި މިޖަނާޒާ ނިންމާފާ މިތަނުން ނުނިކުމެވިގެން އުޅެނިކޮށް، ދެންމެގައި ބިމުގެ އަޑީގައި ވަޅުލި އަޚާއާއިއެކުގައި ދަތުރު ކުރާންވެސް ޖެހިދާނެއެވެ.\nލޮބުވެތި އަޚާއެވެ! ހިތާމައިގެ ކޮޅެއްވެސް ނެތެވެ! ފަރުޟު ނަމާދުތަކަށް އިހާނާތްތެރިވެވި ފަރުވާ ކުޑަކުރެވިފައިވެއެވެ. ދީނުގެ ޙުކުމްތަކާއިމެދު އަޅާނުލެވި ދޫކޮށްލެވިފައިވެއެވެ. ދީނުގެ ކަންކަމަށް މަލާމާތްކޮށް ފުރައްސާރަ ކުރެވިފައިވެއެވެ. އަދި ހަމައެފަދައިން މިފަދަ ހިތާމައާއި ނިކަމެތި ކަމުގެ ވަގުތުގައި އަޅުގަނޑުމެންގެ އުޚުތުން، އަޢުރަ ނިވާނުކޮށް އޮރިޔާންކަން ފާޅުކުރަމުން ޣާފިލުކަމުގައި މީސްތަކުންގެ ތެރޭގައި މަސްހުނިވަމުން މިހިރަދަނީއެވެ.އޭލޮބުވެތި އުޚުތުވެ! ވަގުތުގެ ބޭނުން ހެޔޮގޮތުގައި ހިފަމާތޯއެވެ. ދީންދަސްކޮށް އެއަށް ޢަމަލުކުރަމާތޯއެވެ. ތައުބާގެ ވަގުތު އަދި ފާއިތެއްނުވެއެވެ. އެކަމަށް އަވަސްވެގަންނަމާތޯއެވެ.


Yameen'ge Hukumuge Kuriah Audio'ge Bainalagavaamee Thahuleel'eh Aanmukuran Edhijje - Vaguthu\nޔާމީންގެ ހުކުމުގެ ކުރިއަށް އޯޑިއޯގެ ބައިނަލްއަގްވާމީ ތަހުލީލެއް އާންމުކުރަން އެދިއްޖެ\nޕީޕީއެމްގެ ލީޑާޝިޕުން އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރޔާޒުއާ އެކު ބޭއްވި ބައްދަލުކުރެއްވުމުގެ ތެރެއިން ފޮޓޯ: ޕީޕީއެމް\nކުރީގެ ރައީސް އަބްދުﷲ ޔާމީންގެ މައްޗަށް އިއްވާފައިވާ ޖަލު ހުކުމް އެމަނިކުފާނުގެ ފަރާތްޕުޅުން ސުޕްރީމް ކޯޓުގައި އިސްތިއުނާފުކުރެއްވި މައްސަލައިގެ ހުކުމް އިއްވުމުގެ ކުރިން، ލީކުވެފައިވާ، އެ މައްސަލަ ބައްލަވާ ބެންޗުގައި ހިމެނިވަޑައިގަންނަވާ ފަނޑިޔާރުންގެ އޯޑިއޯގެ ތަހުލީލުގެ ނަތީއްޖާ އާންމުކުރުމަށް އިދިކޮޅު ކޯލިޝަނުން ފުލުހުގައި އެދިއްޖެއެވެ.\nގާޒިންގެ އޯޑިއޯ މައްސަލަ ޖުޑިޝަލް ސާވިސް ކޮމިޝަން (ޖޭއެސްސީ) އިން ތަހުގީގު ކުރަން ފަށައި ގާޒީންގެ އަޑުގެ ސާމްޕަލް ނަގައިގެން އެ ތަކެތި ފުލުހުންނާ ހިއްސާކުރިއެވެ. އެ ތަކެތި ތަހުލީލު ކުރަން ފުލުހުން ވަނީ ތަޖުރިބާ ހުރި އަމިއްލަ ފަރާތަކާއި ހަވާލުކޮށްފައެވެ.\nއެ ފަރާތުން ކުރި ތަހުލީލުތަކުގެ ނަތީޖާ ލިބުމުން، ޖޭއެސްސީއިން ވިދާޅުވި ގޮތުގައި އަޑުތައް ދިމާވަނީ އޯޑިއޯތަކުގައި ހިމެނޭ ތިން ގާޒީގެ ތެރެއިން ގާޒީ ހުސައިން ފާއިޒް ރަޝާދުގެ އެކަނި ކަމަށެވެ. އެއަށް ފަހު އެ ގާޒީ ވަނީ ސަސްޕެންޑް ވެސް ކޮށްފައެވެ.\nޔާމީންގެ އިސްތިއުނާފްގެ މައްސަލާގައި ހުކުމް، މި މަހުގެ 30 ވަނަ ދުވަހު އިއްވާނެ ކަމަށް އެމަނިކުފާނުގެ ވަކީލުންނަށް އެންގުމާއި ގުޅިގެން އޯޑިއާތަކާ ގުޅޭ އެންމެ ފަހުގެ މައުލޫމާތު ހޯދަން އިދިކޮޅުގެ ލީޑާޝިޕްގެ ބައެއް ބޭފުޅުން ވަނީ ފުލުހުންގެ އިދާރާއަށް ވަޑައިގެން އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒްއާ ބައްދަލުކުރައްވާފައެވެ.\nބައްދަލުވުމުގައި ބައިވެރިވެވަޑައިގެންނެވީ މާވަށު ދާއިރާގެ މެންބަރު މުހައްމަދު ސައީދުއާ، ނައިފަރު ދާއިރާގެ މެންބަރު އަހުމަދު ޝިޔާމް، މަޑުއްވަރީ ދާއިރާގެ މެންބަރު އާދަމް ޝަރީފް އުމަރު އަދި ޕީޕީއެމް/ޕީއެންސީގެ އެކްޓިން ލީޑަރު އަބްދުއްރަހީމް އަބްދުﷲ (އަދުރޭ)ގެ އިތުރުން މާލެ ސިޓީ ކައުންސިލްގެ ހުޅުމާލޭ ދާއިރާގެ މެންބަރު އިބްރާހިމް ޝުޖާއުއެވެ.\nއެ ބައްދަލުކުރެއްވުމަށް ފަހު "ވަގުތު"އާ ވާހަކަ ދައްކަވަމުން އާދަމް ޝަރީފް ވިދާޅުވީ، އޯޑިއޯގެ ތަހުލީލު ރިޕޯޓް ފުލުހުންނަށް ލިބިފައިވާ ކަމަށް ރިޔާޒް ވިދާޅުވި ކަމަށެވެ. އަދި ރިޕޯޓް ހިއްސާކުރެއްވުމަށް އިދިކޮޅުން އެދުމުން، އެކަން ކުރައްވާނީ ޖޭއެސްސީއާ ހިއްސާ ކުރެއްވުމަށް ފަހު ކަމަށް ރިޔާޒް ވިދާޅުވެފައިވާ ކަމަށެވެ. ޔާމީންގެ ޝަރީއަތުގެ ކުރިން އެކަމަށް ރިޔާއަތް ކުރައްވާނެ ކަމަށް ރިޔާޒްއާ ހަވާލާދެއްވާ އާދަމް ޝަރީފް ވިދާޅުވިއެވެ.\n"ކަނޑައެޅިގެން އޭގެ އޮތީ އެ މީހުންގެ އަޑެއް ނޫނެކެ ރިޔާޒް ވިދާޅެއް ނުވެ. ވިދާޅުވީ ވަގުތު ޖެހުނީމާ ހާމަކުރައްވާނެ ކަމަށް" އާދަމް ޝަރީފް ވިދާޅުވިއެވެ.\nޔާމީންގެ ޝަރީއަތް ފުރަތަމަ ބައްލަވަމުން ގެންދެވީ ކްރިމިނަލް ކޯޓުގެ އޭރުގެ އިސް ގާޒީ އަހްމަދު ހައިލަމްއެވެ. ނަމަވެސް ހުކުމާއި ހަމައަށް ގޮސްފައިވަނިކޮށް ހައިލަމް ސަސްޕެންޑް ކުރިއެވެ. އެއީ ރައީސް އިބްރާހީމް މުހައްމަދު ސޯލިހްއާއި ރައްޔިތުންގެ މަޖިލީހުގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭންފަށެއް ޖަހާފައިވާ މަންޒަރުގެ ކުރެހުމެއް ހިމެނޭ ފޮޓޯއެއް ކްރިމިނަލް ކޯޓުގެ އެތެރޭގެ ވައިބާ ގްރޫޕަކަށް ފޮނުއްވައިގެންނެވެ.\nދެން އެ މައްސަލަ ހަވާލުވީ މިހާރު ސުޕްރީމް ކޯޓުގެ ފަނޑިޔާރު އަލީ ރަޝީދުއާއެވެ. އަލީ ރަޝީދު އިސްވެ ހުންނަވައިގެން މައްސަލަ ބައްލަވަން ފަސް ގާޒީންގެ ބެންޗެއް އެކުލަވާލެއްވިއެވެ. އެ ބެންޗުގައި ތިއްބެވީ ގާޒީ އަލީ ރަޝީދުގެ އިތުރުން މިހާރު ކްރިމިނަލް ކޯޓުގެ އިސް ގާޒީ އަހްމަދު ޝަކީލްއާއި، އޯޑިއޯ ލީކުވެގެން އުޅޭ ގާޒީ މުހައްމަދު ސަމީރުއާއި، ގާޒީ އަލީ އާދަމްއާއި، ގާޒީ ހުސައިން ފާއިޒް ރަޝާދެވެ.\nމި ހުކުމުގެ އިސްތިއުނާފް ޝަރީއަތް ސުޕްރީމް ކޯޓުގައި ނިންމާލިއިރު، ދެން އޮންނާނީ އިސްތިއުނާފް ޝަރީއަތުގެ ހުކުމް އިއްވާ އަޑުއެހުމެވެ. ސުޕްރީމް ކޯޓުން މަސައްކަތް ކުރަމުން ދަނީ މި މަހުގެ ނިޔަލަށް އެ ކަމުގައި ހުކުމެއް އިއްވުމަށެވެ. އެ ކޯޓުން ވަނީ ޔާމީންގެ މައްޗަށް އިއްވާފައިވާ ފަސް މިލިއަން ޑޮލަރުގެ ޖޫރިމަނާގެ ހުކުމް ތަންފީޒު ކުރަން ފަސްކުރަން އަމުރެއް ނެރެފައެވެ.\nޔާމީންގެ މައްޗަށް އުފުލާފައިވާ އިތުރު ދެ ދައުވާއެއްގެ ޝަރީއަތް ވެސް ކްރިމިނަލް ކޯޓުގައި ދަނީ ހިނގަމުންނެވެ. އެއީ އެމްއެމްޕީއާރްސީ މެދުވެރިކޮށް ރ.ފުއްގުރި ދޫކުރި މުއާމަލާތުގެ މައްސަލާގައި އުފުލާފައިވާ ރިޝްވަތު ނެގުމާއި މަނީ ލޯންޑާކުރުމުގެ ދައުވާއެވެ. މީގެ އިތުރުން އިއްޔެ ވަނީ ވ. އާރަށުގެ މައްސަލާގައި ވެސް ޔާމީންގެ މައްޗަށް މަނީ ލޯންޑަރިންގެ ދައުވާ އުފުލާފައެވެ.\nނޮވެމްބަރު 25, 2021 14:43\nޙުކުމެއް ކުރެވިދާނެ އިނިލްޙުކުމް އިއްލާ ބިއްލާހި\nމަވެސް ރައީސް ޔާމީން\nނޮވެމްބަރު 25, 2021 15:13\nމި މަހުގެ 30 ވަނަ ދުވަހު ރައީސް ޔާމީނުގެ މައްސަލާގައި ސުޕްރީމް ކޯޓުން ކުރާ ހުކުމުން އެމަނިކުފާނަށް ކާމިޔާބާއި ނަސްރު މިންވަރު ކުރައްވާންދޭވެ. އާމީން\nނޮވެމްބަރު 25, 2021 18:32\nހަމަމިބީދައިން ސޯލިހާދެކޮޅަށް ދައުވާކުރެވޭނެކަމާއި ކަޅުދަބަހުގެ ހަގީގީ މައުލޫމާތު ދަންނަ މީހަކު މިހާުވެސް ހެކިދޭއިރު އެކަންތަފުސީލުކޮށް ބަލާފިޔަވަޔު އަޅާނެކަން ވެރިކަމުގަ މިހިރަމީހާއަށް ނުވެސްއެނގޭތީ ހައިރާންވަމެވެ .\nނޮވެމްބަރު 25, 2021 19:34\nވެންޓިލޭޓަރ ގެނައުމުގެ ހުރިހާކަމެއް ހިންގީ ސާލިހުގެބެއްލެވުމުގެދަށުން އެމަނިކުފާބު ވިދާޅުވިގޮތަކަށް ކުއްވެރިވީ ހެލްތުގެ ނިކަމެތިދެ މުއަޢްޒަފަކު އިއްޒަތްތެރިޔާ ފިލައިހުންނެވީ ޔާމީނުގެ މައްސަލައާ ކަންވެގެންދާގޮތް ދެކިބަލަ ރޭވުމެއް


ސުޝާންތުގެ މަރަށް އިންސާފު ހޯދައިދޭން ގިނަބަޔަކު މީސް މީޑިއާގައި – DhiDaily\nސުޝާންތުގެ މަރަށް އިންސާފު ހޯދައިދޭން ގިނަބަޔަކު މީސް މީޑިއާގައި\nމިއަހަރުގެ ޖޫންމަހުގެ ތެރޭގައި އަމިއްލަ އަށް މަރުވި ޒުވާން ބަތަލް ސުޝާންތް ސިންގ ރާޖުޕުތް އަށް އިންސާފު ހޯދުމަށް އޭނާގެ ދައްތަ، ޝުވެތާ ސިންގ ކްރިތީ ފެށި އޮންލައިން ކެމްޕެއިނަށް2ލައްކަ މީހުން މިހާތަނަށް ބައިވެރިވެފައިވާ ކަމަށް އޭނާ ބުނެފިއެވެ.\n”ފްލެގް ފޯރ އެސްއެސްއާރް“ ކެމްޕެއިންގެ ބޭނުމަކީ ސުޝާންތުގެ މަރަށް އިންސާފު ހޯދައިދީ، ސުޝާންތުގެ ހަނދާންތައް އަބަދުވެސް އާކުރުމަށް އޭނާގެ ދައްތަ ފެށި ކެމްޕެއިނެކެވެ. ދުނިޔޭގެ އެކި ކަންކޮޅު ތަކުން މި ކެމްޕެއިނުގައި ވަނީ ބައިވެރިވެފައެވެ. މީގެ ތެރޭގައި އެމެރިކާ، އޮސްޓްރޭލިއާ، ނޭޕާލް، އަދި އިނގިރޭސި ވިލާތުގެ ރައްޔިތުންވެސް ހިމެނެއެވެ. މީގެ ދުވަސް ކޮޅެއް ކުރިން ޝުވެތާ ވަނީ ސުޝާންތައް އިންސާފު ލިބެންވީ ކީއްވެތޯ އޭނާގެ ސަޕޯޓަރުންގެ ކިބައިން އަހާފައެވެ.\nއެތައް ވީޑިއޯ މެސެޖު ތަކެއްގެ ޒަރިއްޔާއިން ސުޝާންތުގެ ފޭނުންވަނީ، އޭނާއަށް އިންސާފު ލިބެންޖެހޭ ސަބަބުތައް ބުނެފައެވެ. އަދި މު ހުރިހާ ވީޑިއޯ ކްލިޕް ތައް ސުޝާންތުގެ ދައްތަ ވަނީ މީސްމީޑިއާގައި ހިއްސާކޮށް ވީޑިއޯތައް ފޮނުވި އެންމެނަށް ޝުކުރު އަދާކޮށްފައެވެ. ސުޝާންތުގެ ދައްތަގެ އިތުރުން އޭނާއަށް ތާއީދު ކުރާ ފަރާތްތަކުން ބުނަމުން ދަނީ ސުޝާންތު އަމިއްލައަށް މަރު ނުވާނެ ކަމަށާއި، ކޮންމެސް ބަޔަކު އޭނާ މަރާލީ ކަމަށެވެ.\nޖޫން މަހުގެ 14 ގައި ސުޝާންތު މަރުވުމާ ގުޅިގެން ހެދި އޮޓޮޕްސީ ރިޕޯޓްގައި ބުނެފައި ވަނީ 34 އަހަރުގެ އެކްޓަރު މަރުވީ އަމިއްލަ އަށް ދަންޖެހިގެން ކަމަށެވެ. ނަމަވެސް އެ މަރުގެ މައްސަލާގައި ހަގީގަތް ނޭނގޭ ގިނަ ކަންކަން ހިނގާފައިވާ ކަމަށް ބުނެ މައްސަލަ ހޫނުވާން ފެށުމުން އެކަން އިތުރަށް ތަހުގީގުކުރުމުގެ މަސައްކަތް ވަނީ ފަށައިފަ އެވެ. އަދި ސުޝާންތު އަމިއްލަ އަށް މަރުވީ ނޫން ކަމަށާއި އޭނާ މަރާލީ ކަމަށް ބުނާ ވާހަކަތަކުގެ އަޑު ވަރަށް ގަދަ އެވެ. އެ ތުހުމަތު އެންމެ ބޮޑަށް އަޅުވަނީ ސުޝާންތު ލޯބީގެ ގޮތުން ގުޅިގެން އުޅުނު ރިއާގެ ބޮލުގަ އެވެ.\nމި މަހު ”ޓައިމް ޓު ޑާންސް“ފިލްމު ރިލީޒްކުރަނި\nގޯލްޑެން ގްލޯބް ވާޗުއަލްކޮށް ބާއްވަން ނިންމައިފި